দেঙ্গি — বিকাশপিডিয়া\nহোম / হকশেল / দিজিজ অমসুং দিসওর্দরশীং / ভেক্টর বোর্ন দিজিজশীং / দেঙ্গি\nতোপিক অসিনা দেঙ্গি ফিবর (লাইহৌ), মসি শন্দোরকপা অমসুং থীংবগী মতাংদা মরুওইবা ইনফোর্মেসন পীরি।\nদেঙ্গি হায়বসি করিনো?\nদেঙ্গি হায়বসি ভাইরসনা থোকহনবা লায়না অমনি।\nমসি মহিক চেল্লবা (infected) এদিস এজিপতি (Aedes Aegypti) কাংনা চিকপদগী লৌনৈ।\nমহিক চেল্লবা কাং অমনা চিক্লবা মতুং নুমিৎ 5দগী 6নি ফাউবগী মনুংদা মীওই অমদা লায়না অসি লাকই।\nমসি মওং অনিদা থোকই: দেঙ্গি ফিবর অমসুং দেঙ্গি হেমোরেজিক ফিবর (DHF)\nদেঙ্গি ফিবর অসি শাথীবা, ফ্লু মওংগী অনাবা অমনি।\nদেঙ্গি হেমোরেজিক ফিবর (DHF) অসি মীবু শিহনবা ঙম্বা, লায়না অসিগী হেন্না শাথীবা মওং অমনি।\nদেঙ্গি ফিবর নত্ত্রগা DHF লৈগনি হায়না চিংনরবা মীওই অমনা খুদক্তা দোক্টর অমদা লাইয়েংথোক্কদবনি।\nদেঙ্গি ফিবরগী খুদম অমসুং লাইওংশীং (Signs & Symptoms)\nখংহৌদনা লাইহৌ কন্না হৌরকপা।\nকোক্কী মমাংথংবা শরুক্তা কন্না চিক্লকপা।\nমীৎনা লেং-ওৎলিবমখৈ মীৎকী মনিংথংবদা নাবা হেঞ্জিল্লকপা মওংগী অনাবা।\nমসল অমসুং শরু-তাংদা (জোইন্ট) নারকপা।\nমহাউ খংলক্তবা অমসুং চানিং-থক্নিংবা পোক্লক্তবা।\nথবাক অমসুং খোংগী মথক্কী শরুক্তা মিজল মওংগী উনশা ঙাংশীল্লকপা (rash)\nওনিংবা ফাউবা অমসুং ওবা।\nদেঙ্গি হেমোরেজিক ফিবর অমসুং শোক সিম্পটমগী খুদম অমসুং লাইওংশীং\nদেঙ্গি ফিবরগা মান্নবা লাইওংশীং।\nচাকখাউদা লেপ্তনা শাথীনা নাবা ফাউবা।\nউনশা অসি তাইফেৎ তাইরকই, ঈংলকই নত্ত্রগা হুমাং থোক্লকই (clammy)।\nনাতোন, চিন অমসুং য়ারি অমসুং উনশাগী ঙাংশিল্লকপা শরুকশীংদগী ঈ থোরকপা অমসুং উনশাদা ঙাংনা তৎপা (skin rashes)।\nঈ য়াউনা নত্ত্রগা য়াউদনা তোইনা ওবা।\nতুম্নিংবা অমসুং ৱাখল চনিং তাদবা (restlessness)।\nপেসেন্ট (অনাবা) অদুনা ঈশীং খৌরাংবা ফাউরক্কনি অমসুং মচিন কংশিল্লক্কনি।\nমিহুন য়াংনা শোন্না চোংবা।\nশ্বর হোনবা ৱাবা।\nদেঙ্গিগী ত্রান্সমিসন সাইকল (শন্দোকপগী সাইকল)\nভারত্তা দেঙ্গি/DHFগী মশন্দোক (দিষ্ট্রিব্যুসন)\nলায়না অসি ভারত শিনবা থুংনা অয়াম্বা মেত্রোপোলিটান সিটিশীং অমসুং টাউনশীংদা উবা ফংই।\nহরিয়ানা, মহারাষ্ট্র অমসুং করনাটকাগী খুঙ্গংগী লমদমশীংদা লাইচৎ থোকপগী পাউ ফংই।\nলায়না লৌনবা য়াবগী মতম (Period of Communicability)\nদেঙ্গি লায়না চেল্লবা মীওই অদুদা, লায়না অসি হৌরক্ত্রিঙৈ মমাং পুং6তগী 12 ফাউবগী মনুংদা কাংশীংদা লায়না চেলহনবা ঙম্মী অমসুং মসি নুমিৎ3দগী 5নি ফাউবদি মতৌ অসুম্না মখা তানা লৈ।\nমসিনা শোকহনবা চহি অমসুং নুপা-নুপী কাংলুপ\nচহি কাংলুপ পুম্নমক অমসুং নুপা-নুপী কাংলুপ অনিমক্তা শোকহল্লি।\nDHFগী লাইচৎ লৈবা মতমদা অঙাংশীংদনা হেন্না শিহল্লি।\nদেঙ্গি/ দেঙ্গি হেমোরেজিক ফিবরবু শন্দোক্লিবা এজেন্টশীং (Vector)\nএদিস এজিপটি অসি দেঙ্গি/ দেঙ্গি হেমোরেজিক ফিবর শন্দোক্লিবা এজেন্টশীংনি।\nমসি ঙৌনা লাংবা অমসুং চাউরাক্না মিলিমিটর5রোম চাউবা অপিকপা, অমুবা কাং অমনি।\nমসিনা মহাক্কী মশাদা ভাইরস অসি দিভেলপ তৌবা অমসুং লায়না অসি শন্দোকপদা নুমিৎ7তগী 8 নি ফাউবা চংই।\nচা-থকপগী হৈনবী (Feeding Habit)\nমরুওইনা ইমুংদা অমসুং ইমুংগী অকোয়বদা লৈবা মীওইবদা চিক্তুনা মবুক থল্লি।\nইমুংদা অমসুং ইমুংগী অকোয়বদা (domestic and peridomestic situations) লৈফম ওই।\nয়ুমগী অমম্বা কাচিনশীংদা, ফি-রোল, ছাতিন, অসিনচিংবা য়ান্দুনা লৈবা পোৎ-চৈশীংদা নত্ত্রগা ফর্নিচরগী মখাদা লৈগল্লি।\nমরুম কোকপগী হৈনবী (Breeding Habits)\nএদিস এজিপটি কাংনা মীওইবনা শেম্বা কন্টেনর মখল অমহেক্তদা নত্ত্রগা ঈশীং খরা য়াউরিবা ষ্টোরেজ কন্টেনর অমহেক্তদা ফাউবা মরুম কোকই।\nএদিস এজিপটিগী মরুমশীং অসি ঈশীং য়াউদনা চহি অমদগী হেন্না হিংবা ঙম্মী।\nহেন্না চুনবা মরুম কোকফমশীং\nদেজার্ট কুলরশীং (Desert coolers), দ্রমশীং, জারশীং, চফুশীং, বাল্টিনশীং, লৈগী গম্লাশীং, পাম্বী থানবা পাত্রশীং, তেঙ্কিশীং, ঈশীং তেঙ্কিশীং, বোটলশীং, টিনশীং, টায়রশীং, য়ুমথক্কী ঈশীং চিথফমশীং, রেফ্রিজরেটরগী ঈশীং চিত্থফম পাত্রশীং, সিমেন্টকী ব্লোকশীং, সিমিত্রিগী ঈশীং থম্ফম পাত্রশীং, ককখ্রবা মতুংদা লেমহৌবা ৱাগী মখোকশীং, য়ুবীগী মকুশীং, উগী মখুলশীং অমসুং নোংগী ঈশীং তুংফম মফম অয়াম্বদা লৈগল্লি।\nদেঙ্গি/ দেঙ্গি হেমোরেজিক ফিবর কন্ত্রোল তৌবা\nলাইয়েংবদগীদি লায়না চংহন্দনবা থৌরাং লৌখৎপনা হেন্না ফৈ।\nদেঙ্গি/DHFকী লাইয়েংগীদমক্তা হিদাক নত্ত্রগা ভেক্সিন অমত্তা ফংদে।\nএদিস এজিপটি কাং কন্ত্রোল তৌবা হায়বসিনা মসিগী অমত্তা ঙাইরবা পাম্বৈনি।\nঙন্না খংদোকহৌবা অমসুং মওং চুম্না য়েংশিনবা অমসুং লাইওংগী মতুংইন্না লাইয়েংহৌবনা মসিনা থোকহনবা অশী-অনাশীংগী চাং য়াম্না হন্থহনবা ঙমগনি।\nলায়না অসিবু শন্দোক্লিবা এজেন্টশীংবু কন্ত্রোল তৌনবগী থৌরাংশীং (Vector control measures)\n1. ইশানা পাইখৎচগদবা থৌরাংশীং\nকাং চিক্তনবা ক্রিমশীং, লিক্যুইদশীং, কোইশীং, জালিশীংনচিংবা শিজিন্নবা।\nখুদাং চোনবা ফুরিৎ অমসুং মোজা উপ্পগা লোয়ননা খোংগ্রাউ অশাংবী শেৎপা।\nঅপিকপা অমসুং য়াম্না নৌরিবা অঙাংশীংনা অয়ুক-নুংথিলদা তুম্বা মতমদা কাং চিকপা থীংনবা কাংখলশীং শীজিন্নবা।\n2. বাইওলোজিকেল কন্ত্রোল\nলৈতেংগী ওইবা তেঙ্কিশীং, ঈশীং চাইবীশীংনচিংবদা কাং মরুম চাথোক্কদবা ঙাশীং য়োকপা।\nবাইওসাইদশীং (biocides) শিজিন্নবা।\n3. কেমিকেল কন্ত্রোল\nঅচৌবা মরুম কোকফম পাত্রশীংদা এবেট (abate)কুম্বা মরুম হাৎনবা কেমিকেল শীজিন্নবা।\nঅয়ুক-নুংথিলগী মতমদা এরোসোল স্পেস স্প্রে (Aerosol space spray) শিজিন্নবা।\n4. অকোয়রোনবু মওং চুম্না থম্বা অমসুং মসিগী হৌরকফম হন্থহন্নবা মেথদশীং\nকাং মরুম কোকপগী সোর্সশীং খংদোকপা অমসুং মাংহনবা।\nয়ুমথকশীং, য়ুমথক কুপ্পা চংফমশীং (porticos) অমসুং নুমিৎ মঙাল য়ৌদবা মফমশিং নান্না থম্বা।\nঅয়োকপা ঈশীং মওং চুম্না মখুম কুপ্পা।\nঅফবা ঈশীংগী সপ্লাই লৈহনবা।\nচয়োলগী ওইবা দ্রাই দে (dry day) থম্বা।\nএগাবে অমেরিকানাগী মনাদগী শুমদোক্লবা মহিদা কাং মরুম হাৎনবগী মপাঙ্গল য়াউই হায়বগী প্রমাণ লৈ। পাম্বীদগী শুংবা মহি অসি অকোয়রোনদা অকায়বা লৈতে অমসুং বাইওগ্রেদেবল ওই। মরম অদুনা তকখায়রবা পাম্বী মনা (ইঞ্চি 1-2 পাকপা) কটন মস্লিন রিয়ুজেবল বেগশীংদা হাপচিন্দুনা দেজর্ট কুলরশীং, প্লাষ্টিক্কী পাত্রশীং অমদি ঈশীং থম্নবা পাত্রশীংদা, উনাগী মহি মচুম অদু ঈশীংদা য়াউখিনবগী মওংদা হাপচিনগদবনি। মসিনা কাং মরুম কোকপা থীংবা ঙমগনি। থৌওং অসি নুমিৎ 3-4নি খুদিংগী পাংথোকপা য়াই।\n5. হেলথ এজুকেসন\nলায়না অমসুং মসিবু শন্দোক্লিবা এজেন্টশীংগী মতাংদা টিভি, রেদিও, সিনেমা স্লাইদশীংনচিংবা তোঙান-তোঙানবা মিদিয়াগী সোর্সশীংগী খুত্থাংদা মীয়ামদা খংহনগদবনি।\n6. কম্যুনিটি পার্টিসিপেসন (খুন্মীশীংসু য়াউহনবা)\nএদিসকী মরুম কোকফমশীং অমসুং মখোয়বু হাত্তোক্নবগীদমক খুন্মীশীংসু য়াউহন্দুনা মসিগী কান্নবা খংমিন্নগদবনি।\nদেঙ্গিগী থৌওং লৈবা মতমদা পাংথোক্কদবশীং\nদেঙ্গি ফিবরনি হায়না চিংনরবদি ঙন্না পাউ পীগদবনি।\nদেঙ্গি ফিবর মেনেজ তৌবা হায়বসি লাইওংগী অমসুং সপোর্টকী মখা পোল্লি।\nদেঙ্গি শোক সিন্দ্রোম (dengue shock syndrome)দদি, মখাদা পীরিবা লাইয়েং অসি রেকমেন্দ তৌই:\nপ্লাজমা মাংখিবদু মহুৎ শিঞ্জিনবা।\nইলেক্ত্রোলাইট অমসুং মেটাবোলিক দিষ্টর্বেন্সশীং চুমথোকপা।\nতৌগদবা অমসুং তৌরোইদবশীং\nয়ামদ্রবদা চয়োল অমদা অমুক্তি কুলরশীং অমসুং অতৈ অপিকপা পাত্রশীংদগী ঈশীংদু লৌথোক্কদবনি।\nকাং চিকপা থীংনবা অয়ুক-নুংথিলগী মতমদা এরোসোল শীজিন্নগদবনি।\nখুৎ অমসুং খোং কুপ্তবা ফি-রোলশীং শেৎ-চারোইদবনি।\nঅঙাংশীংবু খোঙগ্রাউ অতেনবা অমসুং খুদাং ককপা ফুরিৎশীং লিত্তুনা শান্নহল্লোইদবনি।\nঅয়ুক-নুংথিলগী মতমদা তুম্বদা কাংখল নত্ত্রগা কাং হিদাক (mosquito repellents) শিজিন্নগদবনি।\nনেসনেল গাইদলাইন্স ফোর ক্লিনিকেল মেনেজমেন্ট ওফ দেঙ্গি ফিবর\nমোসক্যুইটো প্রুফ দিজর্ট কুলর (NICD কুলর)\nঅকোনবা শেমদোকখিবা: Oct 11, 2018


প্রধান মন্ত্রীনা জাতিদা ৱা ঙাংখ্রে\nভারত সরকারনা ভারত্তা লৈবা চহি ১৮দগী হেনবা নাগরিক পুম্বা লেম্না ভেক্সিন ফংহনগদৌরি\nরাজ্যশিংদা লৈরিবা ভেক্সিনেসনগী চাদা ২৫ ভারত সরকারনা পায়খৎলগনি: পি.এম.\nভারত সরকারনা ভেক্সিন পুথোক্লিবশিংগী অপুনবা পোত্থোক্তগী চাদা ৭৫ লৈশিল্লগনি অমসুং রাজ্যশিংদা লেম্না পীরগনি: পি.এম.\nপ্রধান মন্ত্রী গরীব কল্যান অন্না য়োজনা দীপাবলি ফাওবা শাংদোকখ্রে: পি.এম.\nনবেম্বর ফাওবা মীওই কোতি ৮০দা থা খুদিংগী লেম্না চেং-হৱাই ফংহল্লগনি:পি.এম.\nকোরোনানা, হন্দক্কী চহি চাম্মা অসিদা খ্বায়দগী শাথিনা অৱা-অনা তাহল্লি: পি.এম.\nলাক্কদৌরিবা নুমিৎ খরনি অসিদা ভেক্সিন য়েন্থোকপা হেনগৎহল্লগনি: পি.এম.\nপ্রধান মন্ত্রীনা অনৌবা ভেক্সিনগী চাওখৎ-থৌরাংগী মরমদা পাউদমখ্রে\nঅঙাংগী ভেক্সিনশিং অমসুং নাজেল ভেক্সিন চাংয়েং চত্থরি: পি.এম.\nভেক্সিনগী মরমদা অকি-তুজুংবা পোকহল্লিবশিং অসি মীয়ামগী পুন্সিদা শিংনবনি: পি.এম.\nPosted On: 07 JUN 2021 6:46PM by PIB Imphal\nপ্রধান মন্ত্রী নরেন্দ্র মোদীনা ঙসি জাতিদা ৱা ঙাংখ্রে।\nপ্রধান মন্ত্রীনা লায়চৎ অসিদা মপুন্সি মাংখ্রবা মীওইশিংগীদমক অৱাবা ফোংদোকখ্রে। হন্দক্কী চহি চাম্মা অসিদা লায়চৎ অসিনা খ্বায়দগী চাওনা অৱা-অনা থোকহল্লি হায়বা পল্লদুনা, লায়চৎ অসি হৌজিক্কী মতমদা মালেমদা হান্না থেংনখিদ্রিবা অমনি, প্রধান মন্ত্রীনা হায় মদুদি লৈবাক অসিনা মাইকৈ কয়াদা মাংজিল থাদুনা লায়চৎ অসিবু লান্থেংনরি। শ্রী মোদীনা মরুওইবা ৱাফম কয়া অমা লাওথোকখি।\nরাজ্য কয়া অমনা ভেক্সিনেসনগী থৌরাংদা অমুক হন্না খন্নবগী অপাম্বা পীরকপা অমসুং সিস্তেম অসিবু মেগী ১গী মমাংদা ওইখিবা অদু পুরক্নবগী অপাম্বা পীরকপা অসিদা প্রধান মন্ত্রীনা লাওথোকখি মদুদি রাজ্যশিংদা লৈরিবা ভেক্সিনেসনগী চাদা ২৫ ভারত সরকারনা পায়খৎলগনি হায়না ফিরেপ লৌরে। হায়রিবা অসি চয়োল অনিগী মনুংদা পুথোক্লগনি। চয়োল অনি অসিদা কেন্দ্র অমসুং রাজ্যশিংনা অনৌবা লমজিং-লমতাক্কী মতুং ইন্না তঙাইফদনা লৌখৎকদবা থৌরাংশিং লৌখৎলগনি। প্রধান মন্ত্রীনা মখা তানা লাওথোকখি মদুদি জুন ২১গী মতুংদগী ভারত সরকারনা ভারত্তা লৈবা চহি ১৮দগী হেনবা নাগরীক পুম্বা লেম্না ভেক্সিন পীরগনি। ভারত সরকারনা ভেক্সিন পুথোক্লিবশিংগী অপুনবা পোত্থোক্তগী চাদা ৭৫ লৈশিল্লগনি অমসুং রাজ্যশিংদা লেম্না পীরগনি। রাজ্যগী সরকার অমত্তনা ভেক্সিনগীদমক চাদিং তৌহল্লোই। হৌজিক ফাওবদা মীওই কোতি কয়া অমা লেম্না ভেক্সিন ফংখ্রে, হৌজিক চহি ১৮গী শরুকসু হাপচিল্লে। ভারত সরকারনা নাগরিক পুম্বা লেম্না ভেক্সিন ফংহনগনি হায়না প্রধান মন্ত্রীনা হন্না ফোংদোকখি।\nলনাইগী হোস্পিতালশিংনা ভেক্সিন চাদা ২৫ হকথেংননা লৈবগী মওং অসি চৎনখিগনি হায়না শ্রী মোদীনা খঙহনখ্রে। ভেক্সিনগী লেপখ্রবা মমল অসিগী মহুৎতা লনাইগী হোস্পিতালশিংনা সর্বিস চার্জ ওইনা শুপ্নতগী লুপা ১৫০ লৌননবগী রাজ্য সরকারনা য়েংশিনগনি।\nয়াম্না মরুওইনা লাওথোকখিবা অমনা, প্রধান মন্ত্রী গরীব কল্যান অন্না য়োজনা দীপাবলি ফাওবা শাংদোকখিবগী প্রধান মন্ত্রীনা লৌখিবা ফিরেপ অসিনি। হায়রিবা অসিনা নবেম্বর ফাওবদা মীওই কোতি ৮০দা থা খুদিংগী লেম্না চেং-হৱাই ফংহনখিগনি। লায়চৎ মনুং অসিদা সরকার অসিনা লায়রবশিংগীদমক মরুপ-মপাং অমা ওইনা লেপ্লি হায়না প্রধান মন্ত্রীনা হায়খি।\nমমাংদা অমুক্তা থোকখিদা মওংদা অনিশুবা ৱেবকী এপ্রিল অমসুং মে থাগী মনুংদা মেদিকেল ওক্সীজেনগী দিমান্দ লাকখিবা অসি পল্লদুনা প্রধান মন্ত্রীনা হায় মদুদি থেংনরিবা অৱাবা অসি সরকারগী সিস্তেমগী ৱার ফুতিং ওইনা থেংনখি। ভারতকী পুৱারীদা হায়রিবা মেদিকেল ওক্সীজেন দিমান্দগী থাক অসি অমুক্তা থেংনখিদ্রি হায়না শ্রী মোদীনা হায়খি।\nপ্রধান মন্ত্রীনা হায় মদুদি মালেমগী ওইনা, ভেক্সিন পুথোক্লিবা কম্পনিশিং অমসুং লৈবাকশিংনা মালেমগী ওইনা ভেক্সিন দিমান্দ তৌরকপা অসিদগী য়াম্না তানা লৈরি। অসিগুম্বা ফিভম অসিদা মেদ ইন ইন্দিয়া ভেক্সিন অসি অরুবা অমা ওইখি। প্রধান মন্ত্রীনা হায়খি মদুদি ভারতনা ভেক্সিনশিং অসি মপাল লমদা শেমগৎখ্রবা মতুং চহি তরাগী মতুংদা ফংখিবনি। হৌখিবা মতম পুম্বদা অতোপ্পা লৈবাকশিংনা ভেক্সিনগী থবক লোইখ্রবা ফাওবদা ভারতনা ভেক্সিনেসনগী থৌরাং হৌবা ঙমদবগী ফিভমদা লৈখিবনি। শ্রী মোদীনা হায়খি মদুদি পান্দম অমগী মখাদা থবকশিং পাংথোকপনা ঐখোয়না চহি ৫-৬তা চাদা ৬০দগীনা ৯০ ফাওবা ভেক্সিনেসন য়ৌশিনবা ঙম্বনি। ঐখোয়না ভেক্সিনেসনগী খোঙজেল য়াংখৎহনবতা নত্তনা মিৎয়েং শান্না থম্লি হায়না প্রধান মন্ত্রীনা হায়খি।\nপ্রধান মন্ত্রীনা হায় হন্দক্তী, ভারতনা চিংনবা অমত্তা লৈতনা অমদি য়াম্না শেংনা তৌবা পোলিসি অমসুং লেপ্পা লৈতনা কন্না হোৎনবনা ভারত্তা অমত্তা নত্তনা মেদ-ইন-ইন্দিয়া ভেক্সিন অনি হৌদোকখ্রে। ঐখোয়গী সাইন্তিস্তশিংনা মখোয়না তৌবা ঙম্বা অদু উৎখ্রে। ঙসি ফাওবদা লৈবাক অসিদা ভেক্সিন দোজ কোতি ২৩ শিন-লাংদুনা ফংহনখ্রে।\nকোবিদ-১৯ কেসনা লিশিং খর খক্তা ঙাইরিঙৈদা ভেক্সিন তাস্ক ফোর্স শেমদুনা থমখ্রে অমসুং ভেক্সিন কম্পনীশিংনা চাংয়েং চৎথবদা সরকারনা অঙম্বা মতেং পাংখি হায়না প্রধান মন্ত্রীনা অমুক হন্না পনখি। য়াম্না কন্না হোৎনবা অমসুং অকনবা থবক্না ভেক্সিন য়েন্থোকপগী থবক অসি লাক্কদৌরিবা নুমিৎ খরনি অসিদা হেনগৎলগনি হায়না প্রধান মন্ত্রীনা পাউদমখি। ঙসিদি কম্পনী তরেৎনা ভেক্সিন মখল কয়া অমা পুথোক্লি হায়না মহাক্না হায়খি। ভেক্সিন অহুমগী চাংয়েং য়াম্না খুমাং চাওশিন্না লৈরে হায়না প্রধান মন্ত্রীনা পাউদমখি। প্রধান মন্ত্রীনা অঙাং অমসুং ‘নাজেল ভেক্সিন’ অমগী ওইবা ভেক্সিন অনিগী চাংয়েংগী মরমদা হায়খি।\nপ্রধান মন্ত্রীনা ভেক্সিনেসন দ্রাইবকী মতাংদা মফম কয়াদগী লাক্লিবা মিয়েংশিংদা য়েংশিনখি। কোরোনাগী কেসশিংনা হন্থরকপা অসিদা রাজ্যশিংনা অপাম্বা ফংদবগী ৱাহংশিং লাক্লি অমসুং মীওই খরদগী করিগীদমক কেন্দ্র সরকারনা ফীরেপ পুম্বা লৌরিবনো হায়বা ৱাহং লাক্লি। লোকদাউন্দা কোমথোকহনবা অমসুং মীওই খুদিংমক চপ মান্নদে হায়বা ৱাফম থমলক্লি। শ্রী মোদীনা হায় মদুদি জানুৱারীগী ১৬তগী হৌদুনা এপ্রিলগী লোইরকপা ফাওবদা ভারতকী ভেক্সিনেসনগী থৌরমশিং অসি অয়াম্বনা কেন্দ্র সরকারগী মখাদা পাংথোকখি। মাংজিল থাবা পুম্বা লেম্না ভেক্সিনেসন ফংহনবা অমসুং মীয়াম্না মখোয়গী ভেক্সিনেসন মতম লাকপদা মখোয়গী মথৌ উৎখি। ভেক্সিনেসনগী মচা খায়দোক্নবা দিমান্দ তৌরক্লিবা মরক অসিদা চহি খায়না হেন্না মরুওইবা পীনবগী ফিরেপ লাক্লি। মখল কয়াগী শাফুশিং লাক্লি অমসুং মেদিয়াগী সেকসন খরদা মসিবু কেম্পেইন ওইনা লৌরি।\nপ্রধান মন্ত্রীনা ভেক্সিনেসন অসিগী মরমদা তোঙা শন্দোক্লিবা মীওইশিংদা তৌদনবা খঙহল্লি। হায়রিবা মীওইশিং অসি মীয়ামগী পুন্সিদা শিংনবনি অমসুং হায়রিবা মখোয় অসিদগী চেকশিন্না লৈবা মথৌ তাই হায়না প্রধান মন্ত্রীনা হায়খি।\n(Release ID: 1725228) Visitor Counter : 122\n(Release ID: 1725228)


হৌখিবা পুং ২৪দা মশিং খ্বাইদগী য়াম্না অনাবা ফরে; অনাবা মীওই ২৮,৪৭২ দিসচার্জ তৌখি\nহৌজিক ফাওবদা কোবিদ অনাবা মীওই লাখ ৭.৫ অনাবা ফরে\nঅনাবা ফগৎলকপগী চাং চাদা ৬৩ য়ৌরে\nরাজ্য/য়ু.তি. ১৯ অনাবা ফগৎলকপগী চাং চাদা ৬৩.১৩ দগী হেল্লে\nPosted On: 22 JUL 2020 12:34PM by PIB Imphal\nনোংমদা খ্বাইদগী য়াম্বা ওইনা মীওই ২৮,৪৭২ অনাবা ফরে। মসি হৌখিবা পুং ২৪দা কোবিদ-১৯ অনাবা মীওই খ্বাইদগী য়াম্না ফগৎলকখি। মসিগী লোয়ননা অনাবা ফরবা মীওই মশিং ৭,৫৩,০৪৯ য়ৌরে। কোবিদ-১৯ অনাবা ফগৎলকপগী চাং চাদা ৬৩.১৩ য়ৌরে।\nঅনাবা ফগৎলকপা মশিং হেনগৎলকপদগী এক্তিব কেসশিং(ঙসি ফাওবদা ৪,১১,১৩৩)গা অনাবা মীওই মশিংগা লৈরম্বা খেন্নবা অদু ৩,৪১,৯১৬দা লৈরে। মসিগী খেন্নবা অসিনা লাইচৎ অসিগী ফিবম ফগৎলকপা অদু উৎলে।\nলৈবাক্কী ওইনা অনাবা ফগৎলকপগী চাং হেনগৎলকলে , রাজ্য/য়ু.তি ১৯গী অনাবা ফগৎলকপগী চাং লৈবাক্কী ওইনা লৈরিবা চাং অসিদগী হেল্লে।\nঅনাবা ফগৎলকপগী চাং\nঅন্দমান অমসুং নিকোবর ইথৎশিং\nদদ্রা অমসুং নগর হাভেলি, দমান অমসুং দ্যু\nঅনাবা ফবা মশিং লেপ্তনা হেনগৎলকপা অমসুং এক্তিব কেস অমসুং অনাবা ফরবা মীওইশিংগী মরক্তা খেন্নবা য়াম্না হেনগৎলকপা অসিনা কেন্দ্র অমসুং রাজ্যশিংনা পায়খৎলিবা থবকশিং মহৈ য়াল্লে হায়বগী খুদম অমনি। মরুওইনা য়ুম-য়ুমদা চঙদুনা থিদুনা ঙন্না খঙদোকপা, থিজিনবা, খোঙ্গুল লিবা, ফজনা লাকশিন্নবা থৌরাংশিং , খুদোংথিনিংঙাই ওইবা মীওইশিং স্ক্রিন তৌবা অমসুং পাক-শন্না চাংয়েং তৌনবা মিৎয়েং চঙলে। মরোল অহুম লৈবা হকশেলগী মচাক-মথুমশিং ফগৎহল্লে অমসুং হোস্পিতালশিংদা ফজনা লায়েংবা অমসুং য়ুমদা নাইতোম লৈদুনা লায়েংবগী থবকশিংদা অনা-লায়েংগী চৎন-পথাপশিংনা মতেং পাংলি।\nএ.আই.আই.এম.এস, নই দিল্লিনা রাজ্যশিং/য়ু.তি.শিংগী সেন্তর ওফ এক্সলেন্সশিংগা লোয়ননা লায়েংবা অমসুং আই.সি.য়ু. অনাবশিং লায়েংবগী থবক ফগৎহল্লে অমসুং মসিনা ভারত্তা মী শিবগী চাং হন্থহল্লে। এ.আই.আই.এম.এস, নিউ দিল্লিগী ই-আই.সি.য়ু প্রোগ্রাম অসিনা সেন্তর-স্তেৎ হেন্না মতেং পীনদুনা শিবগী চাং হন্থহন্নবা পান্দম থম্লি। চয়োল অমদা থৌরম অনিরক পাংথোক্তুনা হায়রিবা তেলি-কন্সলতেসনগী থবকশিং অসিনা আই.সি.য়ুগী অনাবশিং লায়েংবগী মতাংদা রাজ্যশিংদা লৈরবা কোবিদ-১৯গী হোস্পিতালশিংদা তেক্নিকেলগী পাউতাক পীখি অমসুং মখোয়না খঙজবশিং শরুক য়াখি। হকশেলগী মীওইশিংনা কৎথোকপগা লোয়ননা থবক পায়খৎপদগী অনাবা ফগৎলকপগী চাং হেনগৎলে অমসুং শিবগী চাং লেপ্তনা হন্থরক্তুনা হৌজিক চাদা ২.৪১দা লৈরি।\nকোবিদ-১৯গা মরী লৈনবা তেক্নিকেল ওইবা ৱাফমশিং, চৎন-কাংলোনশিং অমসুং চেকশিনৱাশিংগী অচুম্বা অমসুং অনৌবা পাউগীদমক চাংনাইনা https://www.mohfw.gov.in দা চংবীয়ু।\nকোবিদ-১৯গা মরী লৈনবা তেক্নিকেল ওইবা ৱাহংশিংগীদমক technicalquery.covid19@gov.in দা ইমেল থাবা য়াই অমসুং অতোপ্পা ৱাহংশিংগী ওইনা ncov2019@gov.in অমসুং ত্বুইতশিংগী ওইনা @CovidIndiaSeva শীজিন্নবা য়াগনি।\nকোবিদ-১৯গী মতাংদা ৱাহং অমা হেক্ত হংনিংবা লৈরবদি হেল্থ অমসুং ফেমিলি ৱেলফিয়ার মিনিস্ত্রিগী হেল্পলাইন নম্বর : +৯১-১১-২৩৯৭৮০৪৬ নৎত্রগা ১০৭৫(তোল ফ্রি)দা কোল তৌবীয়ু। কোবিদ-১৯গী মতাংদা রাজ্যশিং/য়ুতিশিংগী হেল্পলাইন নম্বরশিং https://www.mohfw.gov.in/pdf/coronvavirushelplinenumber.pdf দা ফংগনি।\n(Release ID: 1640369) Visitor Counter : 10\nRead this release in: Punjabi , Marathi , English , Urdu , Hindi , Bengali , Assamese , Gujarati , Odia , Tamil , Telugu , Malayalam\n(Release ID: 1640369)


প্রধান মন্ত্রীনা বরানাসিদা ইন্তরনেস্নেল কোওপরেসন অমসুং কনবেনসন সেন্তর – রুদ্রাকশ শঙ্গাখ্রে\nকোবিদ লৈরবসু, কাশিদা চাওখৎপগী খোঙজেল লেপ্পা লৈত্রি : পি.এম.\nমসিগী কনবেন্সন সেন্তর অসিনা ভারত অমসুং জপানগী মরক্তা লৈরিবা অফবা মরী অদু উৎলি : পি.এম.\nমসিগী কনবেন্সন সেন্তর অসি কল্চরেল হব অমা ওইরগনি অমসুং তোঙান তোঙানবা মীয়ামশিং পুনশিন্নবগী মেদিয়ম অমা ওইরগনি : পি.এম.\nহৌখিবা চহি ৭ অসিদা দিবলপমেন্ত প্রোজেক্ত কয়া অমা কাশিদা শাদুনা লৈতেংখ্রে অমসুং হায়রিবশিং অসি রুদ্রাকশ য়াওদনা মপুং ফাবা ঙম্লোই : পি.এম.\nPosted On: 15 JUL 2021 3:30PM by PIB Imphal\nজপানগী মতেং লৌদুনা শেমগৎখিবা ইন্তরনেস্নেল কোওপরেসন অমসুং কনবেন্সন সেন্তর-বরানাসিদা রুদ্রাকশ অদু প্রধান মন্ত্রী শ্রী নরেন্দ্র মোদীনা শঙ্গাখ্রে৷ অদুদগী মহাক্না মেতর্নেল অমসুং চাইল্দ হেল্থ ৱিঙ্গ, বি.ঐচ.য়ু. য়েংশিনখ্রে৷ কোবিদকী চেকশিন থৌরাংশিং অসি য়েংশিন্নবা মহাক্না ওফিসিয়েলশিং অমসুং মেদিকেল প্রোফেস্নেলশিংসু উন্নখ্রে৷\nথৌরম অদুদা ৱা ঙাংলদুনা, প্রধান মন্ত্রীনা অসুম্না ফোংদোকখ্রে মদুদি কোবিদ লাইচৎ অসি লৈরবসু, কাশিদা চাওখৎপগী লম্বীদি লেপ্পা লৈতনা চংশিল্লি৷ ‘ইন্তরনেস্নেল কোওপরেসন অমসুং কনবেন্সন সেন্তর-রুদ্রকশ’ অসি মসিগী ক্রিতিবিতী অমসুং দাইনামিজমগী ফলনি হায়না মহাক্না ফোংদোকখ্রে৷ মসিগী সেন্তর অসিনা ভারত অমসুং জপান লৈবাক অনিগী মরক্তা লৈরিবা অফবা মরী অদু উৎলি হায়না মহাক্না ফোংদোকখি৷ মসিগী কনবেন্সন সেন্তর অসি শাবদা জপান্না মতেং পাংলকখিবগীদমক মহাক্না জপানবু থাগৎখ্রে৷\nজপানগী প্রধান মন্ত্রী শ্রী সুগা য়োশিহিদ মতম অদুদা চীফ কেবিনেত সেক্রেতরী ওইরমখি হায়না শ্রী মোদীনা পনদুনা নিংশিংখি৷ মতম অদুদগী হৌদুনা মহাক্না প্রধান মন্ত্রী ওইরক্ত্রিফাওবা, মসিগী প্রোজেক্ত অসিদা মহাক পর্সোনেল্লী ওইনা শরুক য়াদুনা লাক্লি৷ ভারতকীদমক মহাক্না তৌবিরম্লিবা অসিগীদমক ভারত মচা খুদিংমক্না মহাকপু ইকাই খুম্নবা উৎলি হায়না শ্রী মোদীনা মখাতানা ফোংদোকখি৷\nঙসিগী থৌরম অসিদা য়াম্না অচেৎপা মরী লৈনরম্বা মমাংগী জপানগী প্রধান মন্ত্রী শ্রী শিঞ্জো অবেবু প্রধান মন্ত্রী শ্রী নরেন্দ্র মোদীনা নিংশিংখ্রে৷ রুদ্রকশকী মতাংদা জপানগী প্রধান মন্ত্রী শ্রী শিঞ্জো অবেনা কাশিদা লাকখিবা মতমদা মহাক্কা ৱারি শান্নখিবা অদু মহাক্না নিংশিংখ্রে৷ মসিগী বিল্দিং অসিদা মোদর্নিতী অমসুং কল্চরেল গ্লোগী মঙাল লৈ হায়না প্রধান মন্ত্রীনা ফোংদোকখি৷ শ্রী মোদীনা জপানদা চৎলুবা মতমদা মী অমগা অমগগী মরক্তা অসিগুম্বা মরী অসি লৈবা উখিরম্মী অমসুং রুদ্রকশকুম্বা প্রোজেক্তশিং অমসুং অহমেদবাদতা লৈরিবা জেন গার্দেননা মসিগী মরী অসি উৎলি হায়না শ্রী মোদীনা ফোংদোকখি৷\nঙসিদি স্ত্রাতিজিক অমসুং ইকোনোমিক স্ফেয়রশিংদা জপান অসি ভারতকী খ্বাইদগী থাজবা য়ারবা মরুপশিংগী মনুংদা অমনি হায়না প্রধান মন্ত্রী শ্রী মোদীনা থাগৎখ্রে৷ ভারতকা জপানগা মরুপ-মপাং ওইবগী লৈনরিবা মরী অসি লমদম অসিদা খ্বাইদগী ফরবা নেচরেল পার্তনরশিংগী মনুংদা অমা ওই হায়না মহাক্না ফোংদোকখি৷ ভারত অমসুং জপানদা দিবলপমেন্ত লাক্লিবা অসি মখোয়গী নুংঙাইবা অপেনবগা মরী লৈনগদবনি হায়বসি লৈবাক অনিমক্না খঙই৷ মসিগী দিবলপমেন্ত অসি ওল-রাউন্দ ওইগদবনি, ময়ামগীদমক ওইগদবনি অমসুং ময়াম পুম্নমক মনুং চলহনগদবনি৷\nইশৈ, ম্যুজিক অমসুং আর্ত বনারস্তা তুংদুনা লৈ হায়না প্রধান মন্ত্রীনা ফোংদোকখি৷ মফম অসিদা গঙ্গাগী ঘাতশিংদা, আর্ত কয়া অমা শেমগৎখ্রে, লৌশিংনা মতোন লোমখ্রে অমসুং মীওইবা জাতিগা মরী লৈনবা মরু ওইবা ৱাখল্লোন কয়া অমা মাই পাক্না পাংথোকখ্রে৷ মতৌ অসুম্না বনারস্না ইশৈ, ধর্ম, স্পিরিত, নোলেজ অমসুং সাইন্সকী অচৌবা গ্লোবেল সেন্তের ওইবা ঙমগদৌরিবনি৷ মসিগী সেন্তর অসি কল্চরেল হব অমা ওইরগনি অমসুং তোঙান তোঙানবা মীয়ামশিং পুপনশিন্নবগী মেদিয়ম মেদিয়ম অমা ওইরগনি৷ মসিগী সেন্তর অসি য়োকখৎতুনা থম্নবা কাশিগী মীয়ামদা মহাক্না হায়জখ্রে৷\nহৌখিবা চহি ৭ অসিদা কাশিদা দিবলপমেন্ত প্রোজেক্ত কয়া অমনা লৈতেংখ্রে, অসিগুম্বা লৈতেং অসি রুদ্রকশা য়াওদনা মতৌ করম্না মপুং ফাবা ঙম্লিবনো?, হায়না প্রধান মন্ত্রীনা হায়খি৷ হৌজিক্তি তশেং-তশেংবা শিব ওইরিবা কাশিনা মসিগী রুদ্রকশা অসি শিজিন্নরে, কাশিগী চাওখৎ-থৌরম হেন্না-হেন্না মঙাল নাইরগনি, অমসুং কাশিগী ফজবা হেন্না হেনগৎলগনি৷\n(Release ID: 1735950) Visitor Counter : 24\n(Release ID: 1735950)


ভিদিও কনফরেন্সকী থোংদা জয়পুরগী পত্রিকা গেৎ শঙ্গাবদা পীখিবা প্রধান মন্ত্রীগী ৱারোল – Advocatetanmoy Law Library\nভিদিও কনফরেন্সকী থোংদা জয়পুরগী পত্রিকা গেৎ শঙ্গাবদা পীখিবা প্রধান মন্ত্রীগী ৱারোল\nPM’s address at the inauguration of Patrika Gate in Jaipur via video conferencing\nরাজস্থানগী রাজ্যপাল কলরাজ মিশ্রাজী, মুখ্য মন্ত্রী শ্রী অশোক গহলোতজী রাজস্থান পত্রিকাগী গুলাব কোথারীজী, পত্রিকা গ্রুপকী অতোপ্পা থবক পায়বিরিবা মীওইশিং, মেদিয়াগী মরূপশিং, ইকাইখুম্নজরবীশিং, ইকাইখুম্নজরবশিং!!!\nগুলাব কোথারীজীবু অমসুং পত্রিকাগী গ্রুপ্পু সংৱাদ উপনিষদ অমসুং অক্ষরয়াত্রা লাইরিকশিং অসিগীদমক্তা থম্মোইনুংদগী য়াইফ-পাউজেল পীজরি। মসিগী লাইরিক অসি খোরিরোল অমসুং নাৎ অনিমক্কী ওইনা অথোইবা খুদোল অমনি। ঙসি ঐহাক্না রাজস্থানগী নাৎকী মমি তাহল্লদুনা পত্রিকা গেৎ অসিসু কত্থোকচনবগী তাঞ্জা অদু ফংজরে। মসি মফমসিগী মীশিংগা লোয়ননা মফমদুদা লাকপা তুরিস্তশিংগীদমক্তা মিৎয়েং চিংশিন্নবগী মফম অমা ওইগনি। মসিগী হোৎনরিবা অসিগীদমক্তা অদোম ময়ামদা নুংঙাইবা ফোংদোকচরি।\nখুন্নাই অমদা খুন্নাইদুগী নিংথিনা খং-হৈরবা মীওই কাংলুপ, অইবা নত্রগা খোরিলোলগী অখং-অহৈনা খুন্নাইদুবু লমজিং-লমতাকপীবা, খুন্নাই অদুগী ওজানি। মহৈলোইশঙগী মহৈ-মশিং তম্বদি লোইখিগনি অদুবু তম্বগী থবক অসি পুন্সি চুপ্পা মখা চত্থৈ, নুমিৎ খুদিংগী মখা চত্থৈ।মসিদা লাইরিকশিং অমদি অইবশিংগীসু য়াম্না মরুওইবা থৌদাং লৈ।লৈবাক অসিদা ইবগী থবক অসি ভারতকী ওইনা অমদি লৈবাক অসিগী ওইনা ইরোইননা লেপ্তনা চাউখৎমিন্নরি।\nনিংতম লালহৌগী মতমদা অচৌ-অচৌবা মিং খুদিংমক ইবগী থবক্কা মরি লৈনরকখি। ঐখোয়গীসিদা চাউর-চাউরবা বৈজ্ঞানিকশিংসু অইবা অমদি খোরিরোলগী অখং-অহৈশিং ওইরি। মসিগী চৎনবি অসি মখা তানা হিংহন্নবা লেপ্তনা হোৎনরিবা অসিদা ঐহাক নুংঙাইবা ফাওই। অদুগ অৌবা ৱাফমদি রাজস্থানগী পত্রিকা গ্রুপ্না ঐখোয় অসি মীরৈবাক্কী মতৌ পংতমদ-তনম্বগী মতম অদুগী মনুং চন্দে হায়বা ৱাফম অসি মশানা হায়জবা ঙম্বগী থৌনা অসিনি। অদোম্না ভারতকী নাৎ, ভারতকী সিবিলাইলাইজেসন অমসুং ভেল্যুশিংবু ঙাক-শেনবা অসি মাংজিল থানবদা হেন্না মরু ওইনা লৌগনি।\nগুলাব কোথারীজীগী লাইরিকশিং, সংৱাদ উপনিষদ অমসুং অক্ষর য়াত্রা অসিসু মসিগী তরং-তরংবা খুদম অমনি। গুলাব কোথীরীজীনা ঙসি ইপানাৎ-ইপুনাৎ অসি মখা তানা লৈহন্নবা পত্রিকা অসি হৌদোকপদা নত্তনা মসিদা চৎন-লোনচৎশিংসু ইরোইননা য়াওরি। শ্রী কর্পুর চন্দ্র কুলিশজীনা ভারতকী ওইনা অমসুং ভারতকী থৌগল তৌনবগী ৱাশক অদুগীদমক্তা চেফোংগী ফোংবগী চৎনবি অসি হৌদোকপিখি। মহাক্না জর্নেলিজমদা লৌবিরম্বা থৌদাংবুদি ঐখোয় খুদিংমক্না নিংশিংলি অদুবু কুলিশজীনা বেদশিংগী জ্ঞান অসি খুন্নাইদা য়ৌহন্নবা হোৎনবিখিবশিং অসি তশেংনমক অঙকপা ওইখি। ঐহাক ইশামক্না নোঙ্গাখ্রবা কুলিশজীগা হন্না-হন্না উন্নবগী তাঞ্জা ফংখি। ঐহাক্না মঙোন্দা থৱায় য়াম্না তাঝখি। মহাক্না তত্তনা হায়বিরমখি, জর্নেলিজম অসি অফবা মওংদা ওইহল্লবখক্তদা ৱাহন্থোকফাওবা য়ৌহল্লি হায়না।\nখুন্নাই অসি অফবা মওং ওইহন্নবগী ৱাখল অসি শুপ্নকতগী পাউমী নত্রগা অইবগীদমক্তা মথৌ তাই হায়বগী ৱাফম নত্তে। মসিগী অফবা মওং, ৱাখল্লোন অসি মী অমা ওইনসু ঐখোয়গী পর্সোনেলিতী অসিগীদমক্তসু য়াম্না মথৌ তাই। কুলিশজীনা মসিগী ৱাখল্লোন অসিবু, মহাক্কী ৱাশক অসিবু পত্রিকা গ্রুপ অমসুং গুলাব কোথারীজীনা লেপ্তনা মখা তানা লৈহন্নবা হোৎনরিবা অসিদা অপেনবা ফাওজৈ। গুলাব কোথারীজী, অদোম্না নিংশিংবিরমগনি মদুদি কোরোনাগী মতাংদা প্রিন্ত মেদিয়াগী মরূপশিংগা উন্নডখিবা মতম অদুদসু অদোমগী ৱাফম, অদোমগী পাউতাক অদুদা ঐহাক্না অদোমগী ইপাবুংবু নিংশিংলকই হায়না হায়জখিবদুনি। সংৱাদ উপনিষদ অমসুং অক্ষর য়াত্রা অসি উবা অসিদসু অদোম্না অদোমগী ইপাবুংগী বেদগী ওইবা ইপা-ইপুগী ফমথোন অদু কয়াদা য়াম্না মপাঙ্গল হেন্না হোৎনবিরিবগে হায়না খঞ্জৈ।\nঐহাক্না গুলাবজীগী লাইরিক অসি য়েংবা মতমদা মহাক্কী ইদিতোরিএলশিং অদু নিংশিংলক্লে। ২০১৯গী মীখলগী ফল লাউথোক্লবা মতমদা ঐহাক্না লৈবাক অসিগী মীয়ামগাউন্নজখিবা মতমদা কোথারীজীনা মদুগী মতাংদা ‘অথোইবা ৱাশক’ হায়না ইখি। মহাক্না ঐহাক্কী ৱাফমশিং অসি তারগা মহাক্কী ৱাফমশিং অদুমক ঐহাক্না ইরৈচা করোর ১৩০দা হায়বিখিবগুম ফাওখি। কোথারীজীনা, অদোমগী লাইরিকশিংদা উপনিষদ অমসুং বেদগী মতাংদা ৱাখল্লোনশিং খন্ন-নৈনবা থেংনৈ, মসি পাবা মতমদা ঐহাক্না ঐহাক্না খঞ্জবশিং অদু পাবগুম ফাওজখি। তশেংনা মীওইবগী য়াইফনবগীদমক্তা চুম্নগী মীয়াম মীচমগী থৌগলগীদমক্তা ৱাহৈ অমা হেক্তা ওইরসু মখোয়গী মরি অদু থম্মোই খুদিংগা লৈনৈ। মরম অসিনা ঐখোয়গী বেদশিংগী ৱাখল্লোনশিং অসি লোইনাইদবা মতম হায়নৈ। বেদগী লাইশোনশিং অসিদা তারিবা মমি অসি ঋষিগী ওইরবসু মহাক্কী ৱাখল্লোন, মহাক্কী ফিলোজোফী অসি মীওইবখক্তগীনি, মরম অসিনা ঐখোয়গী বেদ, ঐখোয়গী নাৎ অসি মালেম পুম্বগী ওইরিবনি। উপনিষদকী দাইলোগ অমসুং ময়েক্কী খোংচৎ অসিসু ভারতকী ওইনা খন্নবগী অচৌবা তাঙ্কক্কী মওংদা মীশিংদা য়ৌহনগনি হায়না ঐহাক্না খল্লি। ঙসি তেক্ক অমসুং ত্বীতকী মতমসিদা ঐখোয়গী অনৌবা মীরোল অসি হকচিন্না লুবা জ্ঞানসিদগী লাপথোকহন্দনবা হেন্না মথৌ তাই। ।\nঐখোয়গী উপনিষদশিংগী জ্ঞান, বেদগী ৱাখল্লোন অসি শুপ্নতগী আত্মগা মরি লৈনবা নত্রগা ফিলোজোফিগী ওইবা মওংদা পুক্নিং চিংশিনবগী লম নত্তে। বেদ অমসুং বেদান্তদা লেংলি-পাল্লিবা তাইবংপান অমসুং বিজ্ঞানগীসু ফিলোজোফিনা, বৈজ্ঞানিক কয়াবু মসিনা পুক্নিং চিংশিনখি, বৈজাঞানিক কয়ানা মসিদা হকচিন্না পামজবা উৎলি। ঐখোয় পুম্নমক্না নিকোলা তেস্লাগী মমিং তানরম্লগনি। তেস্লা য়াওদনা মসিগী অনৌবা মালেম মসি ঐখোয়না উরিবা অসিদগুম্না লৈরম্লোই। ঙসিদগী চহি চামগী মমাংদা স্বামী বিবেকানন্দনা অমেরিকাদা চৎখিবা মতমদা নিকোলা তেস্লাগা উন্নখি। স্বামী বিবেকানন্দনা তেস্লাদা উপনিষদকী জ্ঞান, বেদান্তগী য়ুনিভর্স অসিগী মতাংদা শন্দোক্না হায়বগী মতাংদা হায়খিবা মতমদা অঙকপা ফাওখি।\nঅতিয়া অমসুং থৱাইগুম্বা সংস্কৃতকী ৱাহৈশিংদগী য়ুনিভর্সকী হকচিনবা ৱা খন্নবা অসি উপনিষদতা য়াওখি, তেস্লানা মসি অনৌবা বিজাঞানগী লোন্দা, অঙ্কদা পুনশিন্নরক্কনি হায়না হায়খি। মসিগী জ্ঞান অসিদগী বিজ্ঞানগী খ্বাইদগী অরুবা পাখোং অসি লাইনা ফোংগনি। অদুম ওইজরগসু মতুংদা স্বামী বিবেকানন্দ অমসুং নিকোলা তেস্লা অনিনা খন্নখিবা ৱাফম অসিগী মতাংদা তোঙান-তোঙানবা ঐখোয়গী ইমাংদা থোরকপা ৱাফমশিংদা রিসর্চ কয়া তৌখি। ঙসিসু রিসর্চ কয়া তৌরি। অদুবু মতমসিগা চান্ননা ঐখোয়গী জ্ঞান অসিগী মতাংদা অমুক হন্না খন্ননবা ইনোৎ হাপ্লি। ঙসি ঐখোয়গী নহাশিংনা মসিগী মিৎয়েংদগীসু খংবা, খনবা অমসুং জ্ঞান তাবগী মথৌ তাই। মরম অসিনা সংৱাদ উপনিষদকুম্বা লাইরিক, অক্ষর য়াত্রাদা হকচিন্না খন্নবা, মসি ঐখোয়গী নহাশিংগী ওইনা অনৌবা দাইমেন্সন অমা হাংদোক্কনি, মখোয়শিংদা ৱাখল্লোন অদু হেন্না হকচিলহনগনি।\nময়েক অসি ঐখোয়গী লোলগী, ঐখোয়না ফোংদোক্নিংলিবদুগী অহানবা য়ুনিৎনি, সংস্কৃত্তা ময়েক্কী ৱাহন্থোক অসি লোইনাইদবা হায়বদি মতম পুম্নমক্তা লৈবা হায়বনি। মসিনা ৱাখলগী অমদি পাঙ্গলগী মঙম্নি। চহি লিশিং কয়াগী মমাংদা লৈরম্বা ৱাখল্লোন, ঋশিগী জ্ঞান, বৈজ্ঞানিকশিংনা ঐখোয়দা পীরিবশিং অসিনা তাইবংপান অসি খুমাং চাউশিল্ল। মরম অসিনা ঐখোয়গী উপনিষদতা, ঐখোয়গী শাস্ত্রদা অক্ষর ব্রহ্মগী মতাংদা হায়খি,‘অক্ষরম্ ব্রহ্ম পরমম্’গী প্রিন্সিপল অসি পীরি। ঐখোয়গী শাস্ত্রশিংদা হায়রি, -“শব্দ ব্রহ্মণি নিষ্ণাতঃ পরম্ ব্রহ্মাধি গচ্ছতি”॥ হায়বদি ৱাহৈনা ব্রহ্মানি। ৱাহৈ ব্রহ্ম অসি মপুং ফানা খংলবা মীওই অদু, ব্রহ্মাগী মওং, ইশ্বরগী মওং অদু ফংবা ঙম্মি।\nৱাহৈগীনা অথোইবা মঙালনি, ৱাহৈনা ইশ্বরনি হায়বগী খুদম অসি অতোপ্পা মফম অমত্তদা ফংদে। মরম অসিনা ৱাহৈনা অচুম্ববু হায়বা ঙম্বগী থৌনা, ৱাহৈনা ফহন্নবা তৌবগী পাঙ্গল, ৱাহৈনা শেমজিন্নবগী ৱাখল্লোন অসি ভারতকী মীশিংগী লমচৎনি। ঐখোয়গী মহৌশানি। মসিগী পাঙ্গল থৌনা অসি ফাওই, খোরিরোলগী মওংদা, অইবা অমগী মওংদা ইশাগী মরুওইবা অদু খংবা ঙমগনি, খুন্নাইগীদমক্তা থৌদাং অদু খংহনবা ঙমহল্লি।\nঅদোম্না য়েংবিয়ু, লাইরবশিংদা অমাংশঙ ফংহল্লিববু ওইরো, অনাবা কয়াবু কনবা ঙম্নবা স্বচ্ছ ভারত অভিয়ান ওইরো, ইমা-ইচেশিংদা শিংগী মৈখুদগী কল্লিবা উজ্বলা গ্যাস স্কীম ওইরো, য়ুম খুদিংদালতোতী ঈশিং ফংহল্লিবা জল জীবন মিশন ওইরো পুম্নমক অসিদা মেদিয়ানা য়াম্না মিৎ-না শিংহন্নবা থবক তৌরি। তমথিরবা লায়চৎ অসিগী মতমদা কোরোনাগী মায়োক্তা মিৎ-না শিংহন্নবা কেম্পেন্দসু ভারতকী মেদিয়ানা হান্না অমুক্তা তৌখিদ্রিবা মওংদা মীয়ামগী থৌগল তৌখি। সরকারগী থবকশিং নিংথিনা হায়বিবা, সরকারগী স্কীমশিং অসি মায় পাক্না তৌহনবদা অৱাৎপা লৈবশিং অদু হায়বদা, মদুবু অফ-ফত্ত নৈনবা অসিসু ঐখোয়গী মেদিয়ানা য়াম্না নিংথিনা তৌই। হোই, কয়ারক হন্না মেদিয়ানা অফ-ফত্তসু নৈনবা অসি সোসিএল মেদিয়াগী মতম অসিদা মসি হেন্না মহৌশাগী ওইবা মওং ওইখ্রে। অদুবু অফ-ফত্ত নৈনবদগী ঐখোয়না তম্নিংঙাই ওইবা অসিসু অদুক্কী মতিক মহৌশাগী ওইরে। মরম অসিনা ঙসিসু ঐখোয়গী দেমোক্রেসী অসি অদুক্কী মতিক মপাঙ্গল হাপ্লিবনি, কলহল্লিবনি।\nঙসি ঐখোয়না ইপা-ইপুনা থম্বিরম্বা, ঐখোগী বিজ্ঞান, ঐখোয়গী নাৎ, ঐখোয়গী থবক তৌবা ঙম্বগী মঙম অসিগা লোয়ননা মাংলোমদা চংশিল্লি, মসিবু য়ারি, ঐখোয়না ঐখোয়গী থাজবা অসি অসি হেন্না খুমাং চাউশিলহনগদবনি। ঐখোয়না আক্মনির্ভর ভারতওইহন্নবগীদমক্তা হায়নরি, সি লোকেলগীদমক্তা ভোকেল ওইহন্নবগীদমক্তা ৱা হায়নরি, ঐখোয়গী মেদিয়ানা মসিগী ৱাশক অসি অচৌবা কেম্পেন অমগী মওংদা উহল্লিবা অসিগীদমক্তা য়াম্না নুংঙাই, মরূপশিং, ঐখোয়না মসিগী ভিজন অসি হেন্না পাক-চাউহনবগী মথৌ তাই।\nভারতকী লোকেলগী পোত্থোকশিং অসি গ্লোবেল ওইরক্লি, অদুগা ভারতকী খোঞ্জেল অসিসু হেন্না গ্লোবেল ওইরক্লি। মালেম্না ভারত অসি হৌজিক্না হেন্না চেকশিন্না তারি। ঙসি চাউরাক্না ইন্তর্নেস্নেলগী ফম্বাক খুদিংমক্তা ভারত অসি য়াম্না নিংথিনা মফম কল্লি। অসিগুম্বা মতমসিদা ভারতকী মেদিয়া অসিসু হেন্না গ্লোবেল ওইবগী মথৌ তাই। ঐখোয়গী পাউচেশিংগী . চেফোংশিংগী মালেমগী ওইবা মিংচৎ ওইহনসি, দিজিতেলগী য়ুগ অসিদা দিজিতেল ওইনা ঐখোয়না মালেম পুম্বদা য়ৌশি, মালেমদা মখল-মখলগী লিতরেরী মনাশিং পীনৈ, ,ভারতকী ওর্গনাইজেসনশিংনসু অসিগুম্বা মনাশিং অসি পীসি, মসিসু ঙসিগী মতম অসিনা তৌনবা হায়রক্লিবনি। মসি লৈবাক অসিগী ওইনসু মথৌ তারিবনি।\nশ্রী কর্পুরচন্দ কুলিশজীগী নিংশিং ফুরাদা পত্রিগৃকাগী গ্রুপ্না ইন্তর্নেস্নেল জর্নেলিজম মনা পীবা হৌদোক্লে হায়বা ঐহাক পাও ফংই। ঐহাক্না মসিগীদমক্তা গ্রুপ অসিদা নুংঙাইবা ফোংদোকতরি। মসিগী হোৎনরিবা থবক অসিনা ভারত অসি মালেমগী মেদিয়াগী ফম্বাক্তা অনৌবা শক্তম অমা ফংহল্লগনি হায়না থাজৈ। কোরোনাগী মতম অসিদা মিৎ-না শিংনা পত্রিকা গ্রুপ অসিনা থবক তৌবিরিবা অসিগীদমক্তা অমুক্কা হন্না অদোমগী মফমদা নুংঙাইবা ফোংদোকচরি। মসিগী কেম্পেন অসি হৌজিক হেন্না-য়াংনা তৌহন্নবগী মথৌ তাই। ঐখোয়গী ইরৈচাশিং অসি হকচাং ফনা লৈবা ওইরসনু, অমসুং শেন্মিৎলোনসু হেন্না ফগৎহনবা অসিসু ঙসি লৈবাক অসিগী মরু ওইনা হান্না তৌগদবনি। লৈবাক অসিনা মসিগী লান্থেং অসি মায় পাক্কনি, লৈবাক অসিগা খোংচৎ অসিসু ময়েক্কী খোংচৎ ওইরগনি হায়না থাজৈ।\nমসিগী য়াইফ-পাউজেলশিং অসিগা লোয়ননা অদোম পুম্নমকপু হন্না-হন্না থাগৎচরি!


Posted On: 22 JUL 2020 9:27PM by PIB Imphal\nঐহাক্না য়ু.এস.-ইন্দিয়া ব্যুজিনেস কাউন্সিলবু “ইন্দিয়া আইদিয়া সম্মিৎ”তা ৱাফম খরা ফোংদোক্নবা হায়রকপগীদমক্তা থাগৎপা ফোংদোক্লি। চহীসিদা য়ু.এস.আই.বি.সি.গী মপোক কুমওন ৪৫শুবগীশু নখোয়বু থাগৎলি। হৌখিবা দিকেদ খরা অসিদা য়ু.এস.আই.বি.সি.না ভারত অমসুং য়ু.এস.এ.গী কারবারগী মরীবু নকশিন্ননা পুরক্লি। য়ু.এস.আই.বি.সি.গী চহীসিগী আইদিয়া সম্মিৎকী হীরম্বু “অফবা তুং লমচৎ অমা শেম্বা” অসিসু য়াম্না চান্নবা অমনি।\nমালেম অসিনা অফবা তুং লমচৎ অমগী তঙাই ফদবা লৈরে হায়বসি ঐখোয় পুম্নমক্না য়ানরবা ৱাফম্নি। অমসুং মসিবু মশক থোকহনবা অসিসু ঐখোয় পুম্নমক্না হোৎনমিন্নগদবনি। ঐখোয়না লাক্কদৌরিবা মতম অসিদা থাংগদবা খোংথাংশিং অসি মীওইবা খুন্নাইদা য়ুম্ফম ওইগদবনি হায়বসি ঐহাক্কী অচেৎপা থাজবনি। ঐখোয়গী শাহৌ লৌবগী থৌওং অসিদা লায়রবা অমসুং শোত্থরবশিংবু ময়ায় ওইবা মরু ওইবা মফমদা থমগদবনি। “নুংঙাইনা হিংবা” হায়বসিশু “নুংঙাইনা কারবার তৌবগা” চপ মান্ননা মরু ওই।\nহন্দক্কী থৌদোকশিং অসিনা মালেমগী শেন্মিৎলোন অসিনা নিংথিজনা থবক তৌবা অমসুং করিগুম্বা অমদগী খ্বাইদগী হেনবা কান্নবা লৌবদা কা হেন্না মিৎয়েং চংলে হায়বসি ঐখোয় খুদিংমক্তা তাকপিরে। নিংথিনা থবক তৌবা অসি য়াম্না ফবা অমনি। তৌবতবু ঐখোয়না মসিগা চপ মান্ননা মরু ওইবা অমদি খন্নবদা য়াওদ্রে। মদুদি মপানগী থৌওংশিংনা থোকহনবা খুদোংচাদবশিংগী মায়োক্তা নিংহন্নবা লৈতনা থেংনবা অদুনি। মালেমগী লায়চৎ অসিনা নিংহন্নবা লৈতনা হল্লকপগী কান্নবা অসি ঐখোয়দা খংহল্লে।\nমালেমগী শেন্মিৎলোন হিংগৎহন্নবা নিংহন্নবা লৈতনা হোৎনবা অসিদি লৈবাক অমগী কল্লবা শেন্মিৎলোনগী মতিকশিংদগী ফংহনবা ঙমগনি। মসিনা হায়বদি লৈবাক অমগী ওইবা পোত্থোক পুথোকপগী, শেলথুমগী পথাপকী ফিভম ফগৎহনবা অমসুং ইন্তর্নেস্নেল ত্রেদপু তোঙান তোঙালহনবা হায়বনি।\nনুংঙাই য়াইফবা অমসুং নিংহন্নবা লৈতবা মালেম অমা ওইহন্নবা ভারতনা ‘আত্মানির্ভর ভারত’কী খোল্লাওগী খুত্থাংদা তেংবাংলি। অমসুং মসিগীদমক্তা ঐখোয়না নখোয়না খুৎশম্নরকপবু ঙাইরি।\nঙসিদি মালেম্না ভারত্তা থাজবা থম্লি অমসুং মসিগী মরমদি ভারতনা তরাম্না ওকপা, খুদোংচাবা ফংহনবা অমসুং হীরম কয়াগী মনুংদগী অপাম্বা খনবা য়াবগী নিংথিরবা অপুনবগী মওং অমা পীবগীনি। ঐহাক মসিবু শন্দোক্না তাকচগে। ভারতনা মীয়াম অমসুং লৈঙাক্তা ৱাখল চাউথোকপগী থৌওং পাংথোকই। তরাম্না ওকপা ৱাখলনা তরাম্না ওকপা কৈথেল শেম্মি। তরাম্না ওকপা কৈথেলনা নুংঙাই য়াইফবশু হেন্না পুরকই। মসিগী হীরমশিং অসিদা ভারত অমসুং য়ু.এস.এ. অনিমক্না য়ানরি।\nহৌখিবা চহী তরুক্তা ঐখোয়গী শেন্মিৎলোন অসি তরাম্না ওকপগী মওং চেনবা অমসুং অফবগীদমক শেমদোকপদা পান্দম থম্বা অমা ওইহন্নবগীদমক্তা হোৎনদুনা লাক্লি অমসুং শেমদোকপা অসিনা চাংদম্নবা হেনগৎহনবা, ময়েক শেংবা হেলহনবা, দিজিতাইজেসন তৌবা হেলহনবা, অনৌবা থৌওং পাক শন্না পাংথোকপা অমসুং তং তাবা পোলিসী অমা ওইহনবদা তেংবাংলি।\nভারত অসি খুদোংচাবশিংগী মফম অমা ওইরক্লি। তেক সেক্তরগী মতাংদা ঐহাক খুদম অমা পীজগে। য়াম্না নুংঙাইবা রিপোর্ত অমা হন্দক্তা ভারত্তগী লাকই। মসিদা হায়রিবসি, খ্বাইদগী ইহান হানবা ওইনা ভারত্তা শহরগী মফমদা লৈবা মীওইশিংনা ইন্তর্নেৎ শিজিন্নবদগী খুঙ্গংগী মীওইনা ইন্তর্নেৎ শিজিন্নবনা হেল্লি । পাক চাউবা অসি অমুক্তা খন্থবিয়ু। লৈবাক অসিদা ইন্তর্নেত তত্তনা শিজিন্নবা মীওই বিলিয়ন তংখায় অমা লৈরে। মীওই বিলিয়ন তংখায় অমা অমগা অমগা ইন্তর্নেৎনা শম্নহল্লবা। মসি য়াম্না পাক চাউই হায়না খনবরা? মসিমগা তাবিয়ু। হৌজিক মীওই বিলিয়ন তংখায় অমা অমগা অমগা ইন্তর্নেৎনা শম্নরবনি। ৫জি., বিগ দেতা এনালাইতিক্স, ক্বান্তম কম্প্যুতিং, ব্লোক-চেন অমসুং ইন্তর্নেৎ ওফ থিংশকুম্বা ফ্রন্তিয়র তেক্নোলোজীগী খুদোংচাবশিং অসি তেক্নোলোজীগী খুদোংচাবশিংগী মনুংদা য়াওরবনি।\nভারত্তা তোঙান তোঙানবা হীরমশিংদা শেল থাদবগী খুদোংচাবা কয়া অমা পাক শন্না লৈরে। ঐখোয়গী লৌউবশিংনা কন্না হোৎনরিবা অসিদা শেল থাদরক্নবা ভারতনা হায়জরি। লৌউ-শিংউগী সেক্তরদা হন্দক্তা পুৱারী ওইরবা শেমদোকপশিং খরা পাংথোকখ্রে। শেল থাদবগী খুদোংচাবা ফংগদবা হীরম খরা লৈঃ এগ্রিকলচর ইনপুৎ অমসুং মেছিনরী, এগ্রিকলচর সপ্লাই চেন শেন্নবা, চাবা য়ারবা চিঞ্জাক্কী পোত্থোকশিং, ফিশরী অমসুং ওর্গানিক্কী পোত্থোকশিং। ইং ২০২৫ ফাওবগী মনুংদা ভারতকী ফুদ প্রোসেসিং সেক্তর অসি ত্রিলিয়ন দোল্লর তংখায় ওইরগনি। শেন্দান য়াম্না তানগে হায়রবদি ভারতকী লৌউ-শিংউগী সেক্তরদা লৈরিবা খুদোংচাবশিং লৌবগী খ্বাইদগী চানবা মতম অসি হৌজিক্নি।\nহেলথকেয়রদা শেল থাদরক্নবা ভারতনা হায়জরি। ভারতকী হেলথকেয়র সেক্তর অসি চহী খুদিংগী ২২%গী চাংদগী হেন্না চাউখৎলক্লি। মেদিকেল-তেক্নোলোজী, তেলি-মেদিসিন অমসুং দাইগ্নোস্তিক্সকী মতাংদা ঐখোয়গী কম্পেনীশিং অসি য়াম্না চাউখৎলক্লি। ভারত অমসুং য়ু.এস.না ফার্মা সেক্তরদা হান্ননা চাউরবা খুৎশম্নবগী মওং অমা শেমদুনা লৈরবনি। পাক-চাউবা অমসুং খোংজেল থুবা কান্নবা ফংনিংলবদি হৌজিক্কী মতম অসি ভারতকী হেলথকেয়র সেক্তরদা শেল থাদবদা পাকথোক চাউথোকপগী খ্বাইদগী ফবা মতম্নি।\nইনর্জীদা শেল থাদরক্নবা ভারতনা হায়জরি। ভারতনা গ্যাস্তা য়ুম্ফম ওইবা শেন্মিৎলোন অমা ওইরকপগা লোয়ননা য়ু.এস.কী কম্পেনীশিংনা শেল থাদবগী খুদোংচাবা য়াম্না লৈরগনি। ক্লিন ইনর্জী সেক্তরদশু য়াম্লবা খুদোংচাবা কয়া অমা লৈ। নখোয়না শেল থাদরক্লিবা অদুগী মতিক য়াম্না লৈহনগে হায়রবদি মসিগী মতম অসি ভারতকী পাৱর সেক্তরদা চংশিল্লকপগী খ্বাইদগী ফরবা মতমনি।\nইনফ্রাস্ত্রকচরদা শেল থাদরক্নবা ভারতনা হায়জরি। ঐখোয়গী লৈবাক অসিনা পুৱারীদা খ্বাইদগী চাউবা ইনফ্রাস্ত্রকচর শেমগৎ শাগৎপগী থব চত্থরি। লাকপিরো অমসুং ঐখোয়গী লৈবাক্কী মিলিয়ন কয়াগী য়ুম শাবা নত্ত্রগা শোরোক, হাইৱে অমসুং হিথাংফম শেম্বগী খোঙলোয় ওইবিরো।\nসিবিল এবিএসন অসিশু শাহৌ চাউনা লৌবা য়াবা মফম অমনি। মথংগী চহী ৮গী মনুংদা এয়র পেসেঞ্জরগী মশিং অসি শরুক অনি হেনগৎলগনি হায়না পানরি। লাক্লিবা দিকেদ খরা অসিদা লমদমসিগী মকোক থোংবা লন্নাইগী এয়রলাইনশিংনা অনৌবা এয়রক্রাফত ১০০০মুক লৈবগী থৌরাং য়াৎলি। ভারত্তা মেন্যুফেকচরিং ফেসিলিতী লিংখৎনিংবশিংগী ওইনদি মসিনা শেল থাদবগী য়াম্না চাউবা খুদোংচাবা অমনি অমসুং মসিদগী মফম অসিগী মার্কেৎশিংদা পোত্থোক থাদোক থাজিন তৌবগী বেজ ওইনশু শিজিন্নবা য়াগনি। মসিগা মান্ননা শেমদোক-শেমজিন তৌবগী ফেসিলিতী হাংদোক্নিংবশিংগীশু মসিদা শেল থাদবদা খুদোংচাবা কয়া ফংগনি। নখোয়গী এবিএসনগী পান্দমশিংদা মশা পালহনগে হায়রবদি ভারতকী এবিএসন সেক্তরদা শেল থাদবগী খ্বাইদগী ফবা মতম অসি হৌজিক্নি।\nদিফেন্স অমসুং স্পেস্তা শেল থাদরক্নবা ভারতনা হায়জরি। দিফেন্স সেক্তরদা শেল থাদবগী ওইনা থম্বা এফ.দি.আই. কেপ অসি ৭৪% ফাওবা ঐখোয়না হেনগৎলে। দিফেন্সকী খুৎলায়শিং অমসুং প্লেৎফোর্মশিং শাবদা পুক্নিং থৌগৎনবা দিফেন্স কোরিদোর অনিশু ভারতনা হাংদোকখ্রে। লন্নাই অমসুং ফোরেন ইনবেস্তরশিংগী অখন্নবা ইন্সেন্তিবশু ঐখোয়না পীরি। চয়োল খরগী মমাংদা স্পেস সেক্তরগী হীরমশিংদা মশক থোকপা শেমদোকপগী থবক কয়া পাংথোকখ্রে। লাকপিরো, মসিগী হৌগৎলক্লিবা সেক্তর অসিগী শরুক অমা ওইরসি।\nফাইনান্স অমসুং ইন্স্যুরেন্সতা শেল থাদরক্নবা ভারতনা হায়জরি। ইন্স্যুরেন্সতা থম্লম্বা এফ.দি.আই. কেপ অসি ৪৯%দা ভারতনা হেনগৎলে। হৌজিক্তি ইন্স্যুরেন্স ইন্তর্মেদিএরীদা শেল থাদবগী ওইনদি এফ.দি.আই.গী ১০০% অয়াবা পীরে। ভারতকী ইন্স্যুরেন্স মার্কেত অসি ১২%গী চাংদগী হেন্না শাহৌ লৌরি অমসুং ইং ২০২৫ ফাওবগী মনুংদা বিলিয়ন দোল্লর ২৫০ ফাওবগী চাংদা হেনগৎলগনি হায়না পানরিবনি। ঐখোয়গী হেলথ এস্যুরেন্স স্কিম ‘অয়ুশমান ভারত’; ঐখোয়গী লৌরোক্কী ইন্স্যুরেন্স স্কিম ‘পি.এম. ফসল বিমা য়োজনা’ অমসুং ঐখোয়গী সোসিএল সেক্যুরিতী স্কিম ‘জন সুরক্সা’না মায় পাকপদগী সরকারনা ইইন্স্যুরেন্সকী প্রদকশিং য়াম্না থুনা মীয়াম্না লৌশিন্নবা ফিভমশু শিনখ্রবনি। হকশেল, লৌউ-শিংউ, কারবার অমসুং লাইফ ইন্স্যুরেন্সতা ইন্স্যুরেন্স কবর হেনগৎনবা মশিং থিঙমদ্রবা খুদোংচাবা কয়া অমশু লৈরি। মতম শাংনা অমসুং শোইদনা শেন্দান ফংগে হায়রবদি হৌজিক্কী ওইবা খ্বাইদগী ফবা শেল থাদফম অসি ভারতকী ইন্স্যুরেন্স সেক্তরনি।\nঐহাক্না নখোয়না খনবা য়াবা হীরম খরা শেল অমত্তা লৌদনা হায়রবনি।\nকৈথেলশিংনা হাংলকপা মতমদা, খুদোংচাবশিংনা য়াম্লকপা মতমদা অমসুং খন্ননবা হীরমশিংনা য়াম্লকপা মতমদা মায় পাকপা অসি কয়া য়াম্না লাপ্লিবগেনে! ভারতনা কারবারগী তৌবগী থাক্কী মকোক মথংদা ৱাংনা কারকপা মতমদা মসিগী মায় পাকপগী থাজবা অসি উবা ফংগনি। মরু ওইনা, ৱর্ল্দ বেঙ্ককী রেঙ্কিংদা ভারতকী “কারবার তৌবগী নুংঙাইবা”গী থাক ৱাংখৎলকপা অসি য়েংবিয়ু।\nশেল থাদবা অসিনা থাজৈ হায়বা উৎপগী খ্বাইদগী মতিক চাবা মওংনি। চহী খুদিংগী ওইনা ভারতনা এফ.দি.আই.দা মশক থোকপা ৱাংখৎপগী চাং য়ৌবা ঙম্লি। মথং লাকপা চহীনা মমাংদগী চাং য়াম্না হেন্দুনা লাক্লি। ভারতকী ইং ২০১৯-২০গী এফ.দি.আই. ইনফ্লো অসি বিলিয়ন দোল্লর ৭৪নি। মসি মমাংগী চহীদগী ২০% হেনগৎপনি। য়ু.এস.আই.বি.সি.দা মরূপশিংনা হায়বিরকপদা চহীশিগী ওইনা ঐখোয়দা শেল থাদরগনি হায়না লেপ্লবশিং অসি বিলিয়ন দোল্লর ৪০ হেল্লে হায়রি। মসিগা লোয়ননা হৌজিক চত্থরিবা লায়চৎ অসিগী মনুংদা করি থোকখিবগে হায়বদু য়েংবিয়ু। লায়চৎ অসিগী মনুংদশু চহী অসিগী এপ্রিল অমসুং জুলাইগী মনুংদা মপান লমদ্গী বিলিয়ন দোল্লর ২০দগী হেন্না শেল থাদরক্নবগী পুক্নিং চিংশিনবা ঙম্লবনি।\nতৌবতবু ভারতনা অতোপ্পা খুদোংচাবা কয়া অমশু পীরি। মালেমগী শেন্মিৎলোন অসিবু নৌনা অমুক ফহল্লকপা ঙম্বগী মতিক ঐখোয়দা লৈ।\nভারতনা চাউখৎলকপা হায়বসি থাজবা য়াবা লৈবাক অমগা ললোন ইতিক্কী হীরমদা মরী লৈনবগী খুদোংচাবা ফংবা হেনগৎলকপা; তরাম্না ওকপা হেনগৎপগা লোয়ননা মালেমগী থাক্তা পুনমিন্ননবা; পাক চাউথোকপগী খুদোংচাবা পীবা মার্কেত্তা চাংদম্নবা হেনগৎহনবা অমসুং হৈ-শিংলবা মীওই কয়া ফংদুনা শেল থাদবগী মহৈ হেনগৎলকপা হায়বনি।\nমসিগী মংলান অসিগীদমক্তা য়ুনাইতেদ স্তেৎস ওফ অমেরিকাদগী হেন্না ফবা খোংলোয় কয়া লৈতে। ভারত অমসুং য়ু.এস.এ. অসি ৱাখল্লোন মান্নবা মতিক মগুন লৈবা গনতন্ত্র চৎপা লৈবাক অনিনি। ঐখোয় অসি মহৌশাগী ওইবা খোংলোইনি। মমাং মমাংদশু ভারত-য়ু.এস. খুৎশম্নদুনা থবক কয়া অমা পাংথোকখ্রে। হৌজিক্তি খুৎশম্নবা অসিনা মালেম্বু লায়চৎ অসিগী মতুংদা য়াম্না থুনা ফগৎহল্লক্নবা মরু ওইবা থৌদাং লৌবগী মতম ওইরবনি। অমেরিকাগী শেল থাদবশিংনা সেক্তর অমদা নত্ত্রগা লৈবাক অমদা চংনবা মতাং চাবা মতম ঙাইদুনা লৈনৈ। মখোয়দা ঐহাক্না হায়নিংবদি ভারত্তা শেল থাদবগী ওইনা হৌজিক্কী মতমসিদগী হেন্না ফবা মতম লৈখিদ্রি হায়বসিনি।\nঐহাক্না অমুক হন্না য়ু.এস.আই.বি.সি.গী মকোক থোংবশিংবু ভারত-য়ু.এস.কী শেন্মিৎলোনগী হীরমদা খুৎশম্নববু খুমাং চাউশিলহন্নবা হোৎনবগী থাগৎলি। য়ু.এস.আই.বি.সি.না অনৌ অনৌবা থবক হেন্না পাংথোকপা ঙম্বা ওইরসনু।\nভারত-অমেরিকাগী নুংশি চান্নবা অসি তুংদশু অমুক্কা হেন্না হেনগৎপা ওইরসনু।\n(Release ID: 1640590) Visitor Counter : 115\nRead this release in: Telugu , Assamese , Bengali , English , Urdu , Hindi , Marathi , Punjabi , Gujarati , Odia , Tamil , Kannada , Malayalam\n(Release ID: 1640590)


লিম্ফেটিক ফিলারিয়াসিস নত্ত্রগা এলিফেন্সিয়াসিস — বিকাশপিডিয়া\nহোম / হকশেল / দিজিজ অমসুং দিসওর্দরশীং / ভেক্টর বোর্ন দিজিজশীং / লিম্ফেটিক ফিলারিয়াসিস নত্ত্রগা এলিফেন্সিয়াসিস\nতোপিক অসিনা ভারত্তা থোকলিবা এলিফেন্সিয়াসিস, মসি থোক্লকপগী মরম, লাইয়েং, অসিনচিংবগী মতাংদা মচং ওইবা ইনফোর্মেসন পীরি।\nএলিফেন্সিয়াসিস হায়বসি করিনো?\nলিম্ফেটিক ফিলারিয়াসিস (LF), ময়াম্না এলিফেন্সিয়াসিস হায়রগসু খংনরিবা অসি মহৌশানা অঙাং ওইরিঙৈ মতমদা থোক্কনবা হকচাংবু শোয়নাইহনবা, মওং-মতৌ শোয়হনবা লায়না অমনি। মপুং-মরৈ ফারবা কাং অমদা মাইক্রোফিলারিয়া (microfilariae) হায়না খংনবা য়াম্না পীকপা, মপুং-মরৈ ফাদ্রিবা মরুম (larvae) মিলিয়ন কয়া পুথোকই অমসুং মসিনা মার্ক তৌরবা নুমিদাংগী ওইবা মতমগা (nocturnal periodicity) লোয়ননা মপানগী ওইবা ঈদা (peripheral blood) সর্ক্যুলেট তৌই। তিনশীং অসি মহৌশানা চহি4দগী6ফাউবদি হিংই অমসুং মাইক্রোফিলারিয়া পুথোকই।\nলিম্ফেটিক ফিলারিয়াসিস অসি কাংনা চিকপদগী শন্দোকই। ঈদা মাইক্রোফিলারিয়া য়াউরবা মীওই অমগী মশাদা কাং অমনা চিক্লুবা (mf পুরিবা এজেন্ট) মতমদা মাইক্রোফিলারিয়া অদুনা মশাদা চংখি। মাইক্রোফিলারিয়ানা কাং অমগী মশা মনুংদা দিভেলপ তৌবদা নুমিৎ 7-21 ফাউবা চংগনি। .\nইনফেক্সন থোক্লকপগী রিস্ক লৈবশিংদু কনা কনানো?\nলিম্ফেটিক ফিলারিয়াসিস লাক্নবগীদমক্তা থাদগী চহি কয়া ফাউবদা কাং কয়ানা চিকপা তাই। ফিলারিয়াগী লাইচৎ লৈগনবা অমসুং লায়না অসি কমন ওইবা মফমশীংদা মতম শাংনা লৈবা মীওইশীংদা ইনফেক্সন থোরকপগী রিস্ক খ্বাইদগী য়াম্মী। ইনফেক্সন অসি নাইট ব্লদ সর্ভে (night blood survey)গী মতেংনা খংদোকপা ঙম্মী।\nলিম্ফেটিক ফিলারিয়াসিসকী লাইওংশীং অদু করি করিনো?\nঅহানবদা, মীওই অয়াম্বদদি মহৌশানা মপুং-মরৈ ফারবা তিনশীং অদুনা শীদ্রিফাউবা লাইওং অমত্তা উদে। লায়না অসি মহৌশানা পুন্সিবু খুদোংথীহনবা মখলগীদি ওইদে, অদুবু মসিনা লিম্ফ সিষ্টেম অমসুং কিদনিশীং মতম চুপ্পগী ওইনা মাং-তাকহনবা ঙম্মী। মরমদি, লিম্ফ সিষ্টেম অদুনা মওং চুম্না মথৌ তৌদবদা, মহি তুংশিল্লকই অমসুং পাম্বোম, থবাক অমসুং খোংদা পোমথোরকই। পোমখৎপা অসিগী মমীং অসি লিম্ফোএদিমা (lymphoedema) হায়না কৌই। নুপাশীংগী ওইনদি, হকচাংথোংগী অকোয়বদা পোমখৎলকই, অমদি কন্দিসন অসিবু হায়দ্রোসিলি (hydrocele) হায়না খংনৈ। মসিগী মথক্তা, পোমখৎপা অমসুং লিম্ফ সিষ্টেমগী ফঙ্কসন হন্থখিবনা হকচাংবু জর্মশীং অমসুং ইনফেক্সনশীং থেংনবদা শোন্থহল্লি। মীওইশীং অসিদা উনশা অমসুং লিম্ফ সিষ্টেমদা বেক্টেরিয়াগী ইনফেক্সনশীং হেন্না লৈগনি। মসিনা এলিফেন্সিয়াসিস (elephantiasis) কৌবা, উনশা অদুবু কনশিলহনবা অমসুং থাগৎহনবগী থৌওং লৈহল্লকই।\nঐনা মতৌ করম্না ইনফেক্সন থীংগদগে?\nমসিবু থীংবা হায়বসিগী মনুংদা, কম্যুনিটি অপুনবদুদা অপিকপা তিনশীং হাৎকদবা অমসুং কাংশীং কন্ত্রোল তৌনবা হিদাক-লাংথকশীং পীবা হায়বসিসু চল্লি। কাংনা চিকহন্দনবা হোৎনবা হায়বসিসু মসিবু থীংনবগী অতোপ্পা মওং অমনি। ফিলারিয়েল ৱার্মশীং পুদুনা শন্দোক্লিবা কাংশীং অসিনা মহৌশানা নুমিৎ তাবদ্গী নোং ঙাল্লমদাই ফাউবগী মরক্তা মহৌশানা চিক্কল্লি। করিগুম্বা নহাক্না লিম্ফেটিক ফিলারিয়াসিস লৈবা এরিয়া অমদা লৈবা তারবদি, মখাদা পীরিবা চেক্সিন থৌরাংশীং অসি মাংজৌননা লৌখৎলু:\nকাংখল/ তিলহাৎ হিদাক লুপ্লবা কাংখল অমগী মখাদা তুম্বা।\nনুমিৎ তারবা মতুংদগী হৌদুনা নোংঙাল্লমদাই ফাউবগী মনুংদা ফি থুংদবা হকচাংগী শরুকশীংদা কাং চিক্তনবা হিদাক (mosquito repellent) শিজিন্নবা।\nলিম্ফেটিক ফিলারিয়াসিসকী লাইয়েং অদু করিনো?\nমপুং-মরৈ ফারবা তিনশীংনা (adult worms) ইনফেক্ট তৌরবা মীওইশীংনা, ঈদা য়াউদুনা সর্ক্যুলেট তৌরিবা মাইক্রোফিলারিয়া অদুবু হাৎকদবা চহিগী ওইবা হিদাক্কী দোজ (DEC) অমা লৌবা য়াই। মসিনা মপুং-মরৈ ফারবা তিনশীং অদু লোয়নমক হাত্ত্রবসু, ইনফেক্ট তৌরবা মীওই অদুনা অতোপ্পা মীওই অমদা শন্দোকপদি থীংগনি। মপুং-মরৈ ফারবা তিনশীং অদু শিরবা ফাউবদা, লিম্ফোএদিমাদি দিভেলপ তৌরকপা ঙম্মী। মখাদা পীরিবা মরুওইবা প্রিন্সিপলশীং অসি ইন্দুনা লিম্ফোএদিমা অদু হেন্না শাথীরকপদগী থীংবা য়াই:\nপোমখৎলিবা শরুকশীং অদু সাপোন অমসুং ঈশীংনা নুমিৎ খুদিংগী চেক্সিন্না চামথোক্কদবনি।\nঅশোকপা অমহেক্তদা এন্টি-বেক্টেরিএল ক্রিম শিজিন্নগদবনি। মসিনা বেক্টেরিএল ইনফেক্সনশীং থীংই।\nপোমখৎলিবা পাম্বোম নত্ত্রগা খোং অদু, মহি (ফ্ল্যুইদ) চেলহন্দুনা লিম্ফ ফ্লো (lymph flow) হেন্না ফগৎহন্নবগীদমক ৱাংখৎনা থাংগত্তুনা থমগদবনি অমসুং শাজেল তৌগদবনি।\nসোর্স: নেসনেল ভেক্টর বোর্ন দিজিজেস কন্ত্রোল প্রোগ্রাম, মিনিষ্ট্রি ওফ হেলথ এন্ড ফেমিলি ৱেলফয়র


ইন্দিয়ন রেলৱেগী পেসেঞ্জর সর্বিসশিং ২০২০গী মে ১২দগী শরুক খরা মথং-মনাও নায়না চেনবা হৌরগনি\nঅখন্নবা ত্রেনশিংগী পুংবা তরামঙা (ত্রেন কুনথ্রা) ওপরেৎ তৌগনি\nমসিগী সর্বিসশিং অসি শ্রমিক স্পিসিয়েলগী মথক্তা অহেনবা ওইগনি\nহৌজিক্কী ওইনা হৌদোক্কদৌরিবা স্পিসিয়েল ত্রেনশিং অসি এয়র কন্দিসন ক্লাসশিং হায়বদি অহানবা, অনিশুবা অমসুং অহুমশুবা এ.সি. খক্তমক লৈগনি\nআই.আর.সি.তি.সি. ৱেবসাইৎকী থোঙদা ওনলাইন ই-তিকেতিং খক্তমক তৌগনি\nমেক্সিমম এদভান্স রিজার্বেসন পেরদ (এ.আর.পি.) য়াম্লদা নুমিৎ ৭ ওইগনি\nপেসেঞ্জরশিংবু মখোয় মশাগী চানবা চিঞ্জাক অমসুং থক্নবা ঈশিং পুরক্নবা পুক্নিং থৌগৎলি\nপেসেঞ্জরশিংনা স্তেসনদা থর্মেল স্ক্রীনিং তৌনবা য়ামদ্রবদা মিনিৎ ৯০গী মমাংদা স্তেসনদা য়ৌরক্কদবনি\nত্রেন মনুংদা ফি-রোল, ব্লাংকেৎ অমসুং পর্দা পীরোই। পেসেঞ্জরশিংবু মখোয় মশাগী ফি-রোল পুরক্নবা খঙহল্লি\nপেসেঞ্জরশিংগী চত্থোক-চৎশিনগা লোয়ননা পেসেঞ্জরশিংবু রেলৱে স্তেসন ফাওবা পুরক্লিবা অমদি রেলৱে স্তেসনদগী পুদুনা চৎখিগদবা গারীশিংগী দ্রাইবরশিংবু কনফর্ম ওইরবা ই-তিকেৎতা য়ুমফম ওইরগা অয়াবা পীগনি\nPosted On: 11 MAY 2020 4:25PM by PIB Imphal\nরেল মন্ত্রালয়না হকশেল অমসুং য়াইফ-য়ুম্বাল মন্ত্রালয় অমসুং গৃহ মন্ত্রালয়গা তানরগা ইন্দিয়ন রেলৱেগী পেসেঞ্জর সর্বিসশিং ২০২০গী মে ১২দগী শরুক খরা মথং-মনাও নায়না চেনবা হৌনবা ৱারেপ লৌরে। এনেক্সরদা পল্লিবা অদিগী মতুং ইন্না অখন্নবা ত্রেনশিংগী পুংবা তরামঙা (ত্রেন কুনথ্রা) ওপরেৎ তৌগনি। (মখাদা লিঙ্ক পীরি)\nমসিগী সর্বিসশিং অসি পন্দুনা লৈরিবা মীওইশিং ত্রান্সপোর্ত তৌনবগীদমক ২০২০গী মে ১দগী ওপরেৎ তৌরিবা শ্রমিক স্পিসিয়েলগী মথক্তা অহেনবা ওইগনি।\nঅপুনবা মেল/এক্সপ্রেস, পেসেঞ্জর অমসুং সবঅর্বান সর্বিসশিং য়াওনা অতোপ্পা রেগুলর পেসেঞ্জর সর্বিসশিং মখা তাবা হুকুম অমা থোকলক্ত্রিবা ফাওবা মখা তানা কেন্সেল তৌখিগনি।\nহৌজিক্কী ওইনা হৌদোক্কদৌরিবা স্পিসিয়েল ত্রেনশিং অসি এয়র কন্দিসন ক্লাসশিং হায়বদি অহানবা, অনিশুবা অমসুং অহুমশুবা এ.সি. খক্তমক লৈগনি। স্পিসিয়েল ত্রেনশিংগীদমক ভরাগী চাং অসি রেগুলর তাইম তেবল রাজধানী ত্রেনশিং (কেতরিং চার্জ য়াওদনা)গা মানগনি।\nআই.আর.সি.তি.সি. ৱেবসাইৎকী থোঙদা নত্ত্রগা মোবাইল এপ্লিকেসন খক্তদা ওনলাইন ই-তিকেতিং তৌগনি। রেলৱে স্তেসন অমা হেক্তদা লৈরিবা রিজর্বেসন কাউন্তরশিংদা তিকেৎশিং বুক তৌরোই। এজেন্তশিং (আই.আর.সি.তি.সি. এজেন্তশিং অমসুং রেলৱে এজেন্তশিং অনিমক)গী থোঙদা তিকেৎ বুক তৌবগী অয়াবা লৈরোই। মেক্সিমম এদভান্স রিজার্বেসন পেরদ (এ.আর.পি.) য়াম্লবদা নুমিৎ ৭ ওইগনি।\nকনফার্ম ওইরবা ই-তিকেৎশিং খক্তমক বুক তৌগনি। আর.এ.সি./ৱাইতিং লিস্ত তিকেৎকী বুকিং অমদি তিকেৎ চেক্কিং স্তাফনা এন বোর্দ বুকিং অয়াবা পীরোই। করেন্ত বুকিং, তৎকাল অমসুং প্রিমিয়ম তৎকালগী অয়াবা পীরোই। রিজার্ব তৌদবা তিকেৎশিং অয়াবা পীরোই।\nভরাদা কেতরিং চার্জশিং য়াওরোই। প্রি পেদ মিল বুকিং, ই-কেতরিংগী খুদোংচাবা লৈরোই। অদুম ওইনমক আই.আর.সি.তি.সি.না পেমেন্ত বেসিস্তা অকক্নবা চানবা পোৎলমশিং অমসুং পেকেজ দ্রিঙ্কিং ৱাতর ফংহনগনি।\nপেসেঞ্জরশিংবু মখোয় মশাগী চানবা চিঞ্জাক অমসুং থক্নবা ঈশিং পুরক্নবা পুক্নিং থৌগৎলি। অকংবা, চানবা থৌরাং তৌরবা চিঞ্জাক অমসুং ঈশিং বোতলশিং দিমান্দ তৌরকপা মতমদা ত্রেন মনুংদা পেমেন্ত বেসিস্তা ফংহনগনি।\nপেসেঞ্জর পুম্নমক স্ক্রীন তৌগনি অমদি লাইওং লৈতবা পেসেঞ্জর খক্তমক ত্রেন তোংবগী অয়াবা পীগনি।\nমসিগী অখন্নবা সর্বিসশিং অসিদা ত্রাবেল তৌরিবা পেসেঞ্জরশিংনা মখাগী ৱাফমশিং অসি ঙাক্না চৎকদবনি:\nকনফার্ম তিকেৎ পায়বা পেসেঞ্জর খক্তমক রেলৱে স্তেসনগী মনুংদা চংবা য়াগনি।\nপেসেঞ্জর পুম্নমক্না চংলকপা অমদি খোংচৎ মনুংদা ফেস কভর/মাস্ক উপকদবনি।\nপেসেঞ্জরশিংনা স্তেসনদা থর্মেল স্ক্রীনিং তৌনবা য়ামদ্রবদা মিনিৎ ৯০গী মমাদা স্তেসনদা য়ৌরক্কদবনি। লাইওং লৈতবা পেসেঞ্জর খক্তমক ত্রেন তোংবগী অয়াবা পীগনি।\nপেসেঞ্জরশিংনা স্তেসন অমসুং ত্রেন অনিমক্তা সোসিয়েল দিস্তেন্সিং ঙাক্না চৎকদবনি।\nমখোয়গী পন্থুংফম য়ৌরবা মতুংদা ত্রাবেল তৌরক্লিবা পেসেঞ্জরশিংনা পন্থুংফম রাজ্য/য়ুনিয়ন তেরিতেরী অদুনা প্রেস্ক্রাইব তৌবা হেল্থ প্রোতোকোলশিং ইনগদবনি।\nত্রেন থৌগদবা পুং ২৪গী মমাং ফাওবা ওনলাইন কেন্সেলেসন অয়াবা পীগনি। ত্রেন থৌগদবা পুং ২৪ ফদ্রগদি কেন্সেল তৌবা য়ারোই। কেন্সেল তৌবগী চার্জনা ভরা অদুগী চাদা ৫০ ওইগনি।\nপেসেঞ্জর পুম্নমকপু আরোগ্যা সেতু এপ্লিকেসন দাউনলোদ তৌনবা অমদি শিজিন্ননবা পাউতাক পীরি।\nত্রেন মনুংদা ফি-রোল, ব্লাংকেৎ অমসুং পর্দা পীরোই। পেসেঞ্জরশিংবু মখোয় মশাগী ফি-রোল পুরক্নবা খঙহল্লি। এ.সি. কোচ মনুংদা তেমপরেচর চাং অমদা থমগনি।\nপ্লেৎফোর্মশিংদা স্তোলশিং/বুৎশিং হাংলোই। ত্রেনগী নাকলদগী অচা-অথক য়োনবা য়ারোই। পেসেঞ্জরশিং য়াংনা ত্রাবেল তৌনবা খঙহল্লি।\nগৃহ মন্ত্রালয়গী গাইদলাইনগী মতুং ইন্না পেসেঞ্জরশিংগী চত্থোক-চৎশিনগা লোয়ননা পেসেঞ্জরশিংবু রেলৱে স্তেসন ফাওবা পুরক্লিবা অমদি রেলৱে স্তেসনদগী পুদুনা চৎখিগদবা গারীশিংগী দ্রাইবরশিংবু কনফর্ম ওইরবা ই-তিকেৎতা য়ুমফম ওইরগা অয়াবা পীগনি।\n(Release ID: 1623211) Visitor Counter : 8\nRead this release in: Tamil , English , Urdu , Hindi , Marathi , Bengali , Punjabi , Odia , Telugu , Kannada , Malayalam\n(Release ID: 1623211)


পি. এম.না অখন্নবা মগুন লৈবা মহৈ-মরোং মখল ৩৫ লৈবাক মীয়ামদা খুৎশিন্নখ্রে\nপি. এম.না রাইপুরদা নেস্নেল ইন্সতিত্যুৎ ওফ বাইওতিক স্ত্রেস মেনেজমেন্তগী নৌনা শাগৎলবা কেম্পস লৈবাক মীয়ামদা খুৎশিন্নখ্রে\nপি. এম.না এগ্রিকলচরেল য়ুনিভর্সিতীশিংদা গ্রীন কেম্পস এৱার্দ য়েন্থোকখ্রে\n“লৌমী অমসুং এগ্রিকলচরদা শাফবা অমা লৈরবা মতম খক্তদা, মখোয়গী চাউখৎপা য়াম্না থুনা লাক্কনি”\n“সাইন্স, সরকার অমসুং সমাজগী থবকশিং অমত্তা ওইনা চৎমিন্নরবা মতমদা, হেন্না ফবা অমা ওইরক্কনি। অসিগুম্বা লৌমী অমসুং সাইন্তিস্তশিং পুনশিনবা অমা লৈরবতদা, লৈবাক অসিনা থেংনবা অনৌবা অৱা-অনা কয়াদা মাইয়োক্নবা ঙমগনি”\n“লোমীশিংবু মহৈ-মরোংদা য়ুম্ফম ওইবা ইনকম সিস্তেমগী লৌথোক্নবা হোৎনরি অমসুং শেন্থোক লৈবা অমসুং অতোপ্পা লৌউ মখল অমদা পুক্নিং থৌগৎলি”\n“ঐখোয়গী থায়নগী লৌউগী চৎনবীগা লোয়ননা, তুংগা চৎমিন্নবা চপ মান্ননা মরু ওই”\nPosted On: 28 SEP 2021 12:42PM by PIB Imphal\nপ্রধান মন্ত্রী, শ্রী নরেন্দ্র মোদীনা ভিদিও কনফরেন্সকী খুত্থাংদা অখন্নবা মখলগী মহৈ-মরোং ভেরাইতী ৩৫ লৈবাক মীয়ামদা খুৎশিন্নখ্রে। প্রধান মন্ত্রীনা রাইপুরদা নেস্নেল ইন্সতিত্যুৎ ওফ বাইওতিক স্ত্রেস মেনেজমেন্তগী নৌনা শাগৎলবা কেম্পসশু লৈবাক মীয়ামদা খুৎশিন্নখ্রে। থৌরম অসিদা, প্রধান মন্ত্রীনা এগ্রিকলচরেল য়ুনিভর্সিতীশিংদা গ্রীন কেম্পস এৱার্দ য়েন্থোকখি। মহাক্না অনৌবা মেথোদ শিজিন্নরিবা লৌমীশিংগা উনখি অমসুং মীয়াম পুনবা অসিদা ৱা ঙাংখি।\nজম্মু অমসুং কশ্মীরদা লৈবা গান্দরবলগী শ্রীমতি জাইতুন বেগমদা ৱারী শারদুনা, প্রধান মন্ত্রীনা মহাক্না এগ্রিকলচরগী থবকশিংদা অনৌবা অমা তম্লকপগী খোঙচৎ অমসুং মহাক্না অতোপ্পা লৌমীশিংদা তম্বিবা অমসুং মতৌ করম্না মহাক্না তম্পাক অসিদা নুপীমচাশিংগী মহৈ তমহন্নবা হোৎনখিবগী মরমদা ৱারী লীখি। প্রধান মন্ত্রীনা পনখি মদুদি শান্ন-খোৎনবা ফাওবদা জে.অমসুং কে.গী নুপীমচাশিংনা নিংথিনা হোৎনৈ। মহাক্না মসি অমসু হায়খি মদুদি লম পীক্না লৈবা লৌমী মচাশিংগী তঙাইফদবা পীবা অসি সরকারনা পায়খৎকদবা অহনবা থবক্নি অমসুং মখোয়না কান্নবশিং পুম্বা হকথেংননা ফংলি।\nউত্তর প্রদেশকী বুলন্দশহরদগী লৌমী অমসুং মরু পুথোকপা শ্রী কুলৱান্তগা লোয়ননা উনবা মতমদা প্রধান মন্ত্রীনা মঙোন্দা মতৌ কম্না মখল কয়াগী মরুশিং অসি পুথোকলিবনো হায়না হংখি। প্রধান মন্ত্রীনা মঙোন্দা হংখি মদুদি মতৌ করম্না পুসাদা লৈবা এগ্রিকলচর ইন্সতিত্যুৎতা লৈবা সাইন্তিস্তশিং থেংনবদা মহাক্না করি কান্নবা ফংবগে হায়না হংখি অমসুং অসিগুম্বা ইন্সতিত্যুৎ অমা থেংনবা অসিনা লৌমীশিংদা করি অহোংবা লাকপগে হায়না হংখি। প্রধান মন্ত্রীনা মহাক্না মহৈ-মরোং লীবা অমসুং শেন্থোক লৈনবা হোৎনরিবা অসিদা থাগৎপা ফোংদোকখি। প্রধান মন্ত্রীনা হায়খি মদুদি সরকারনা লৌমীশিংদা মার্কেত, অফবা মখলগী মরু, লৈহাও ফনবগী কার্দ পীবনা চিংবা খঙথাং কয়া লৌখৎতুনা লৌমীশিংদা মমল ফজনা ফংনবা হোৎনরি।\nপ্রধান মন্ত্রীনা গোৱাগী, বার্দেজতগী শ্রীমতি দর্শনা পেদেনরদা মতৌ করম্না মহাক্না মহৈ-মরোং মখল কয়া অমা থারিবা অমসুং য়ুমশাশিং য়োক্লিবগী মরমদা হংখি। মহাক্না লৌমীশিং অসিনা য়ুবীদা শেন্থোং লৈনা হোৎনরিবা অসিগী মতাংদা হংখি। মতৌ করম্না নুপী লৌমীশিং অমনা এন্ত্রেপ্রিনর ওইনা মায় পাক্না হোৎনরিবা হায়দুনা মহাক্না হরাওবা ফোংদোকখি।\nমনিপুরদগী শ্রী থোইবা সিংহগা উনদুনা, প্রধান মন্ত্রীনা মহাকপু আর্ম ফোর্সেস্তা লৈরুরবা মতুংদা লৌউবা অমা ওইনা পুন্সি লেনবগীদমক থাগৎপা ফোংদোকখি। লৌমী অসিনা পায়খৎলিবা মখল কয়াগী থবকশিং হায়বদি লৌউ-শীংউবা, ঙা-য়োকপা অমসুং অতৈ চুনবা থবকশিং অসিনা প্রধান মন্ত্রীগী পুক্নিং চিংশিনখি। প্রধান মন্ত্রীনা মহাকপু জয় জৱান-জয় কিসান-জয় বিগ্যানগী খুদম অমা পীদুনা থাগৎপা ফোংদোকখি।\nপ্রধান মন্ত্রীনা উত্তরাখন্দগী উধম সিংহ নগরদগী শ্রী সুরেশ রানা, মতৌ করম্না মহাক্না চু়াজাক থাবা হৌখিবগে হায়না হংখি। প্রধান মন্ত্রীনা উত্তরাখন্দগী লৌমীশিংবু এফ.পি.ও. য়াম্না নিংথিনা শিজিন্নবগীদমক থাগৎপা ফোংদোকখি অমসুং হায়খি মদুদি লৌমীশিংনা পুন্না থবক শুমিন্নবনা মখোয়না য়াম্না চাউনা কান্নবা ফংবা ঙম্মী। সরকার অসিনা লৌমীশিংদা রিসোর্স অমসুং ইনফ্রাস্ত্রকচর ফংহন্নবা হোৎনরি।\nথৌরম অসিদা ৱা ঙাংদুনা, প্রধান মন্ত্রীনা হায়খি হৌখিবা চহি ৬-৭ অসিদা, সাইন্স অমসুং তেক্নোলোজী অসি লৌউ-শিংউবগা মরী লৈন্ননা থেংনরীবা অৱাবশিং অসি কোক্নবা অহানবা খোঙথাং অমা ওইনা লৌখৎলি। “ঐখোয়না মরু, অনৌবা ফিভম অমদা চুননবা, অখন্ননা হোংলক্লিবা অইং অশাগী ফিভম অসিদা য়াম্না ৱাংনা মিৎয়েং থম্মী,” হায়না প্রধান মন্ত্রীনা হায়খি।\nহৌখিবা চহি, কোরোনা লায়চৎ মনুংদা রাজ্য খরদা মশিং য়াম্লবা কৌজেংনা লান্দারকপা নিংশিংলি। ভারতনা হায়রিবা লান্দারক্লবা অসিবু লৌমীশিংনা য়াম্না মাং তাক্কদবদগী কন্না হোৎনদুনা কনখি, হায়না মহাক্না হায়খি।\nপ্রধান মন্ত্রীনা মরুওইবা পীদুনা হায় মদুদি লৌমী অমসুং লৌউ-শিংউবদা শাফগদবা অমা পীরবা মতমদা, মখোয়না য়াম্না থুনা চাউখৎলক্কনি। প্রধান মন্ত্রীনা সরকারনা লৌখৎলিবা লৌমীগা চুনবা খোঙথাং কয়া অমা পীরি হায়রিবা অসিদা লৌমীশিংদা ঈশিংগী অৱাৎপা লৈহন্দনবা পন্দুনা লৈবা ইখোঙ-নালা ১০০ লোইশিন্নবগী কেম্পেন, পোত্থোক লৈনবগীদমক মহৈ-মরোংদা তীল তাদনবা অনৌবা মখলগী মরু পীবা। মহাক্না মখা তানা হায় মদুদি এম.এস.পি. হেনগৎলকপগা, পোৎ লৈবগী থৌওংশিং ফগৎলক্লি হায়রিবা অসিনা লৌমীশিংদা হেন্না-হেন্না কান্নবা ফংগনি। রবি পান্থা মনুংদা গেহু মেত্রিক তন লাখ ৪৩০ হেন্না লৈখি অমসুং লৌমীশিংদা লুপা কোতি লিশিং ৮৫ হেন্না পীখি।\nপ্রধান মন্ত্রীনা হায় মদুদি লৌমীশিংনা তেক্নোলোজীগা শম্নবা অসিনা, ঐখোয়না মখোয়বু বেঙ্কতগী মতেং পীরকপদা হেন্না লাইনা থোকই। ঙসিদি লৌমীশিংনা অইং-অশাগী পাউ হেন্না ফবা মওংদা ফংবা ঙম্লে। হন্দক্তা, লৌমী কোতি ২ হেন্না কিসান ক্রেদিত কার্দ পীখ্রে।\nপ্রধান মন্ত্রীনা হায়খি মদুদি অইং-অশা ওল্লকপগী মতুং ইন্না, অনৌবা মখলগী তিল-কাং, অনৌবা লায়নাশিং, লায়চৎশিং হেনগৎলক্লি, মরম অসিনা, মীওইবা অমসুং য়ুমশা অমসুং মহৈ মরোংদা য়াম্না চাউনা অকাইবা পীরক্লি। হায়রিবা পোৎশক অসিদা লেপ্পা লৈতনা থিজিনবা অমা তঙাইফদনা চংলি। মহাক্না হায়খি মদুদি সাইন্স, সরকার অমসুং সমাজগী থবকশিং পুন্না তৌমিন্নরবা মতমদা হেন্না ফবা অমা ওইরক্কনি। অসিগুম্বা লৌমী অমসুং সাইন্তিস্তশিং পুনশিনবা অমা লৈরবতদা, লৈবাক অসিনা থেংনবা অনৌবা অৱা-অনা কয়াদা মাইয়োক্নবা ঙমগনি।\nলোমীশিংবু মহৈ-মরোংদা য়ুম্ফম ওইবা ইনকম সিস্তেমগী লৌথোক্নবা হোৎনরি অমসুং শেন্থোক লৈবা অমসুং অতোপ্পা লৌউ মখল অমদা পুক্নিং থৌগৎলি। মহাক্না মিল্লেত অমসুং হৱায়শিং সাইন্স অমসুং রিসর্সকী মতেং লৌদুনা মখা তানা ফগৎহন্নবা তঙাইফদবা লৈ হায়না মরু ওইবা পীখি। মহাক্না হায় মদুদি পান্দম অদুদি মখোয়না লৈবাক অসিগী মফম কয়াদা লোকেলগী তঙাইফদবা য়েংলগা থাবা য়াই। মহাক্না মীয়ামদা লাক্কদৌরিবা চহি অসি ইয়ার ওফ দ মিল্লেত হায়না য়ু.এন. লাওথোক্লিবা অসিদা পীরিবা খুদোংচাবশিং অসি লৌহৌনবা শেম-শাদুনা লৈনবা হায়খি।\nঐখোয়গী থায়নগী লৌউগী চৎনবীগা লোয়ননা, তুংগা চৎমিন্নবা চপ মান্ননা মরু ওই হায়না প্রধান মন্ত্রীনা হায়খি। মহাকনা মতমগা চুনরবা তেক্নোলোজী অমসুং অনৌবা ফার্মগী খুলায়শিং অসিনা তুংগী লৌউবগী মরুওইবা অমনি। “মতমগা চুনরবা লৌউবগী মেচিন অমসুং মচাকশিং পুখৎনবা হোৎনখিবা অসিগী মহৈ ঙসি উবা ফংলি,” হায়না মহাক্না মখা তাখি।\n(Release ID: 1759029) Visitor Counter : 95\n(Release ID: 1759029)


আই.আই.তি. দিল্লীগী কনভোকেসনগী থৌরমদা প্রধান মন্ত্রীনা থমখিবা ৱারোল\nPosted On: 07 NOV 2020 2:42PM by PIB Imphal\nমন্ত্রী মন্দলদা লৈবীরিবা ঐহাক্কী খোংবুরোই শ্রীমান রমেশ পোখরিয়াল নিশঙ্কজী, শ্রীমান সঞ্জয় ধোত্রেজী, বোর্দ ওফ গবর্নর্সকী চেয়র্মেন দোক্তর আর চিদম্বরমজী, আই.আই.তি. দিল্লীগী দাইরেক্তর প্রোফেসর ভি. রামগোপাল রাৱজী, বোর্দ অমসুং সিনেৎকী মীহুৎশিং, ফেকল্তী মেম্বরশিং, মপা-মমাশিং, নহা ওইরিবা মরূপশিং, ইকাইখুম্নজরবা অমদি ইকাইখুম্নজরিবীশিং!!\nঙসি অসি তেক্নোলোজীগী তাইবং অসিগী ওইনা য়াম্না অথোইবা নুমিৎ অমনি। ঙসি আই.আই.তি. দিল্লীগী থোংদগী লৈবাক অসিদা তেক্নোলোজীগী ফর-ফরবা অখং-অহৈ লিশিং ২দগী হেন্না ঙসি লৈবাক অসিনা ফংলগনি। ঙসি দিগ্রী ফংগদৌরিবা মহৈরোয়শিং, মরুওইনা মখোয়গী মপা-মমাশিংদা, মখোয়গী গাইদশিংদা, ফেকল্তী মেম্বরশিংদা, মীপুম খুদিংমক্তা মসিগী মরুওইবা নুমিৎ অসিগীদমক্তা ঐহাক্কী ইফমদগী য়াইফ-পাউজেল পীজরি।\nঙসি অসি আই.আই.তি. দিল্লীগী ৫১শুবা কনভোকেসন্নি অমসুং হন্দক্কী চহি অসিদা মসিগী অথোইবা ইন্সতিত্যুৎ অসিনা দাইমন্দ জুবিলীসু পাংথোক্লি। আই.আই.তি. দিল্লীনা হন্দক্কী দিকেদ অসিগী ওইনা মহাক্কী ভিজন দোকুমেন্তসু শেম্লে। ঐহাক্না দাইমন্দ জুবিলীগী চহি অমসুং হন্দক্কী চহিগী পান্দমশিং অসিগীদমক্তা অদোমগী মফমদা য়াইফ-পাউজেল কয়া পীজরি অমসুং ভারত সরকারগী মায়কৈদগী মপুং ফানা তেংবাং পীগনি হায়বগী থাজবা পীজরি।\nঙসি, অথোইবা বৈজ্ঞানিক দোক্তর সি.ভি. রমনজীগী মপোক কুমওন্নি। ঙসি কনভোকেসনগা মহাক্কী মপোক কুমওনগা লোয়ননা পুনশিন্নরিবা অসি য়াম্না অফবা তাঞ্জা অমনি। ঐহাক্না মহাক্কী মফমদা নোল্লুক্না খুরুমজরি। মহাক্কী অথোইবা থবক অসি চহি কয়াফাওবা ঐখোয় পুম্বদা, মরুওইনা ঐখোয়গী নহা ওইরিবা বৈজ্ঞানিক মরূপশিংগী পুক্নিং অদুম্মক থৌগত্তুনা লৈরগনি।\nকোরোনাগী লুরবা তানফম অসিদা মালেম অসিদা চাউনা অহোংবা পুরকখ্রে। কোবিদ থোকখ্রবা মতুংগী মালেম অসি অসুক্কী মতিক য়াম্না হোংলগনি অমদি মসিদা খ্বাইদগী অচৌবা থৌদাং অসি তেক্নোলোজীনা লৌগনি। চহি চুপ্পগী মমাংদা কনা অমত্তনা মীফম ওইরো, পরিক্ষা ওইরো, ভাইবা ওইরো নত্রগা কনভোকেসন ওইরো পুম্নমক্কী মওং অসি লোইনা ওনখ্রে। ভর্চুএল রিএলিতী অমসুং ওগমেন্তেদ রিএলিতী অসিমক ৱর্কিং রিএলিতীগী মফম কনশিল্লক্লি, ওইশিল্লক্লি।\nঅদোম্না অদোমগী বেত্চ অসি লাইবক ফত্তে হায়না খল্লম্বা য়াই। অদোম্না অদোম ইশাদা হংজরমগনি হায়বা ঐহাক্না খল্লিবদি-মসিগীশিং অসিবু ঐখোয়গী গ্রেজুএসন তৌবগী চহি অসিখক্তদা থোক্কদৌরিবরা? অদবু তোঙানবা মওংদা খনবিয়ু। অদোম্না হান্না চংশিন্নবগী খুদোংচাবা অমা ফংলবনি। অদোম্না পানবগী মতম হেন্না ফংলে অমদি থবক তৌফমদা অমদি অতৈ ৱাংমদা অনৌবা থোরকপা মওংশিং শিজিন্নবা ফংলে। মরম অসিনা মসি খ্বাইদগী য়াম্না শিজিন্নবিয়ু। অদুগা অফবা নাকল্লোমদসু খনবিয়ু। অদোমসু লাইবক ফবা বেত্চনি। অদোম্না কেম্পসতা অদোমগী ফাইনেল ইয়রদা ময়াম উন্নবগী নুংঙাইবা ফংখি। হৌখিবা ওক্তোবর অসিগা হন্দক্কী ওক্তোবর অসিদা করি-করিদা হোংলকপগে হায়বা য়েংবিয়ু। অদোম্না হঙ্গৎনা নুংঙাইনা য়েংগদবশিং অসি: পরিক্ষাশিং পাংথোক্ত্রিঙৈগী মমাংদা নুমিদাং পুম্বা লাইব্রেরীদা অমদি রিদিং রুমদা লৈখিবা, নুমিদাংগী মেশতা অহিং অথেংবগী পরাথা, লেকচরগী মরক্তা কোফী অমদি মফিন। আই.আই.তি.-দিল্লীদা মখল অনিগী মরূপ লৈ হায়নসু ঐঙোন্দা হায়রকখি: কোলেজগী মরূপশিং। হোস্তেল ভিদিও গেমশিংগী মরূপশিং। অদোম্না শোইদনা মখোয় অনিমক নিংশিংলক্লমগনি।\nমসিগী মমাংদা ঐহাক্না আই.আই.তি. মদ্রাজ, আই.আই.তি. বোম্বে অমসুং আই.আই.তি. গুৱাহাতীগী কনভোকেসনশিংদসু অসিগুম্না য়াওজনবগী তাঞ্জা ফংজখি অমদি মফম খরদনা মায়-মায় ওনশিন্নদুনা চৎপগী তাঞ্জা ফংজখি। মসিগী মফম খুদিংমক অসিদা ঐহাক্না মান্নবা উরিবা অসিদি করিগুম্বা মফম অমদা নত্রগা অমদা ইনোভেৎ তৌরি হায়বসিনি। আত্মনির্ভর ভারত অভিয়ান অসি মায় পাকহন্নবগীদমক্তা মসি য়াম্না চাউরবা পাঙ্গল অমনি। কোবিদ-১৯না মালেম অসিদা ৱাফম অমা তম্বিরে। গ্লোবেলাইজেসন অসি মরুওই অদুবু মসিগা লোয়ন-লোয়ননা ইরোমদোম হিংজবা ঙম্বা অসিসু য়াম্না মরুওই।\nআত্মনির্ভর ভারত অভিয়ান অসি ঙসি লৈবাক অসিগী নহা ওইরিবশিংদা, তেক্নোক্রেৎশিং, তেক-ইন্তর্প্রাইজগী লুচিংবশিংদা অনৌবা খুদোংচাবা কয়া অমা পীননবগীসু মরুওইবা অভিয়ান্নি। মখোয়দা লৈরিবা ৱাখল্লোনশিং, ইনোভেসনশিং অদু মখোয়না অপনবা য়াওদনা চৎনহনবা ঙম্নবা, স্কেল তৌবা ঙম্নবা, মার্কেৎ তৌবা ঙম্নবগীদমক্তা ঙসি খ্বাইদগী চুনরবা এনভাইরোন্মেন্ত ওইরে। ঙসি ভারত অসিনা মসিগী নহা ওইরিবশিংসিনা মাগী ইনোভেসন্দগী ইরৈচা করোর কয়াগী পুন্সিদা অওনবা পুরকপা ঙম্নবা মাগী নহা ওইরিবশিংদা ইজ ওফ দুইং বিজিনেস পীনবগীদমক্তা মপুং ফানা অচেৎপা ৱাফম থম্লি। লৈবাক অসিনা অদোমদা ইজ ওফ দুইং বিজিনেস ফংহল্লগনি, শুপ্নতগী অদোম্না থবক অমা তৌবিয়ু, অদোমগী খ্বাইদগী হেন্না তৌবা ঙম্বনা, অদোমগী খংজ-হৈজবনা, অদোমগী ইনোভেসন্না লৈবাক অসিনা অদোমদা ইজ ওফ দুইং বিজিনেস পীরবদি, সরকারগী সিস্তেমশিং পীরবদি অদোম্না লৈবাক অসিগী লাইরবদগী লাইরবা নাগরিকশিংদা ইজ ওফ লিভিং পীনবগীদমক্তা অনৌ-অনৌবা ইনোভেসন পুদুনা লাকপিয়ু, অনৌ-অনৌবা পোৎ পুদুনা লাকপিয়ু।\nহন্দক্তা চাউরাক্না সেক্তর খুদিংমক্তা অচৌবা অওনবা অমা পুরকখ্রিবা অসিগী মরুমদসু মসিগী ৱাখল্লোন অসিমক্নি। অহানবা ওইনা এগ্রীকলচর সেক্তরদা ইনোভেসন অমদি অনৌবা স্তার্ত-অপশিং অসিগী ওইনা মশিং থিঙমদবা তৌবা য়াবা কয়া লৈহল্লে। অহানবা ওইনা স্পেস সেক্তরদা প্রাইভেৎ ইনভেস্তমেন্তকী লম্বি হাংদোক্লে। নুমিৎ নিনিগী মমাংদা বি.পি.ও. সেক্তরগী ইজ ওফ দুইং বিজিনেসকীদমক্তসু অচৌবা অওনবা অমা পুরকখ্রে। সরকারনা অদর সর্ভিশ প্রোভাইদর-ও.এস.পি. গাইদলাইনশিং অসি পুম্লাই লাইথোকহনখ্রে, অয়াম্বনা অথিংবা খুদিংমক লৌথোকখ্রে। মওং অমা ওইনা হৌজিক সরকার লৈ হায়বা ফাওররোই। মীপুম খুদিংদা থাজখ্রে। মসিনা বি.পি.ও. ইন্দস্ত্রীশিংগী ওইনা কম্প্লাইএন্সকী ওইনা লৈরম্বা পোৎলুম অদু, অপুনবা কয়া লৈরম্বা অদু খর অমদি হন্থরগনি। মসিদা নত্তনা বেঙ্ক গরেন্তী য়াওনা অতোপ্পা মথৌ তাবশিংসু বি.পি.ও.ইন্দস্ত্রীদা লৈহন্দ্রে। মসিদা নত্তনা তেক ইন্দস্ত্রীদা ৱর্ক ফ্রোম হোম নত্রগা ৱর্ক ফ্রোম এনিহ্বেয়রগুম্বা খুদোংচাবশিংদা ৱায়েল পথাপ্না অথিংবা পীরম্বা থবক-থৌরাংশিংসু লৈহনখিদ্রে। মসিনা লৈবাক অসিগী আই.তি. সেক্তর অসি গ্লোবেল্লি অমদি কম্পিতিতিব ওইহল্লগনি অমদি অদোমগুম্লবা নহা ওইরিবা হৈথোই-শিংথোইবশিংদা হেন্না তাঞ্জা ফংহল্লগনি।\nঙসি লৈবাক অসিনা অদোমগী মথৌ তাবশিং খুদিংমক খংলদুনা তুংদা মথৌ তারক্কদবশিং অসি খংলদুনা ৱারেপ মথং-মথং লৌরি, অরিবা চৎন-কাংলোনশিং হোংদোক্লি অমদি ঐহাক্না খঞ্জবা অমদি হৌখিবা চহি চাগী চৎন-কাংলোনশিংদগী মথংগী চহি চাগী চৎন-কাংলোনশিং অসিনা তুংলমচৎ অসি লেপ্পা ঙম্লোই হায়বসিনি। অনৌবা চহি চা অনৌবা ৱাশক। অনৌবাচহি চা, অনৌবা চৎনবী। অনৌবা চহি চা, অনৌবা ৱায়েল-পথাপ। ঙসিদি ভারত অসি কোর্পোরেৎ তেক্স খ্বাইদগী হন্থবা লৈবাকশিংগী মনুংদা অমনি। স্তার্ত-অপ ইন্দিয়া অসি মসিগী অভিয়ানগী মতুংদগী ভারত্তা স্তার্ত-অপ লিশিং ৫০দগী হেন্না হৌখ্রে। সরকারগী হোৎনজমলশিং অসিগী মহৈনা হৌখিবা চহি মঙাসিদা লৈবাক অসিগী পেতেন্তকী মশিং অসি শরু ৪ ওইরে। ত্রেদমার্ক রেজিস্ত্রেসন্দা শরুক ৫ হেনগৎনা রেজিস্তর তৌখ্রে। মসিদসু ফিন্তেক্কা লোয়ন-লোয়ননা এগ্রো, দিফেন্স অমসুং মেদিকেল সেক্তরগা মরি লৈনবা স্তার্ত-অপশিং অসি হৌজিক থুনা হেনগৎলক্লি। হৌখিবা চহিশিংদা য়ুনিকোর্নস ইন্দিয়ন ২০দগী হেনবনা ভারত্তা শাখ্রে। মতৌ অসিগুম্না লৈবাক অসি চাউখৎপগী লম্বিরোমদা চংশিল্লি, ঐহাক্না থাজৈ মদুদি লাক্কদৌরিবা চহি অমা-অনিসিদা মসিগী মশিং অসি হেনগৎলগনি অমদি ঙসি লৈবাক অসিদগী থোরক্লিবা অদোমগুম্বা নহা ওইরিবশিংনা মসিদা অনৌবা ইনর্জী অমা হাপচিল্লকপা য়াই।\nইনক্যুবেসন্দগী হৌরগা ফন্দিংফাওবা ঙসি স্তার্ত অপশিং অসিদা মখল কয়াগী তেংবাং পীরি। ফন্দিংগীদমক্তা লুপা করোর লিশিং ১০গী ফন্দ ওফ ফন্দশিং শেমখ্রে। চহি ৩গী ওইনা তেক্স একজেম্পসন, সেল্ফ-সর্তিফিকেসন, ইজি-একজিৎনচিংবা খুদোংচাবা কয়া অমা স্তার্ত অপশিংগীদমক্তা পীরি। ঙসি ঐখোয়া নেস্নেল ইনফ্রাস্ত্রকচর পাইপলাইনগী মখাদা লুপা করোর লাখ ১দগী হেন্না ইনভেস্ত তৌনবা থৌরাং তৌরি। মসিদগী লৈবাক শিন-থুংনা স্তেত-ওফ-দি-আর্তকী ইনফ্রাস্ত্রকচর অসি শেমদুনা হৌজিক্কী অমদি তুংগী মথৌ তাবশিং অসি ফংহল্লগনি।\nঙসি লৈবাক অসিগী লম খুদিংমক্কী পাংথোকপা য়াবশিং অসি খ্বাইদগী য়াম্না ফংবা ঙম্নবগীদমক্তা অনৌবা থৌওংশিংদা থবক চত্থরি। অদোম্না মফমসিদগী চৎখিবা মতমদা, অনৌবা মফমদা থবক তৌবা তারবদি অদোম্নসু মসিগী লাইসোন অসি শোন্দুনা থবক তৌবিয়ু। মসিগী লাইশোন অসিদি-অফবা থবক্তা মাই ওনশিনবা; কৈদৌনুংদা য়াশিন্নথোক্কনু। শোইদনা স্কেবিলিতী লৈহল্লু; নহাক্না পাংথোক্লিবা অনৌবা মী.য়াম পাক-শন্না শিজিন্নবা ঙমহল্লু, শোইদনা থাজনিংঙাই ওইহল্লু; মার্কেত্তা অশাংবা মতমগী ওইনা থাজহল্লু। চুশিন্নবা মওংদা তৌবিয়ু; অহোংবা পুরকপদা মায়োক্ননবা শেম-শাদুনা লৈবিয়ু অমদি তম্বা ঙমদবা হায়বসি পুন্সিনি হায়না খন্না চৎলু। করিগুম্বা ঐখোয়না মসিগী লাইশোনশিং অসিনা থবক তৌরবদি মসিগী মঙাল অসিনা অদোমগী শক্তমগা লোয়ননা ব্রেন্দ ইন্দিয়াদসু শোইদনা মশক থোকহল্লক্কনি। ঐহাক্না অদোমদা মসি হায়রিবগী মরমদি ব্রেন্দ ইন্দিয়াগী ক্বাইদগী অচৌবা ব্রেন্দ এম্বাসেদরশিং অসি অদোম্না অদুম ওইরিবনি। অদোম্না তৌরিবা থবক অদুনা লৈবাক অসিগী প্রদক্তশিং অসি গ্লোবেল ওইনা মশক খংবিগদৌরিবনি। অদোম্না তৌরিবা থবক অদুনা লৈবাক অসিনা হোৎনরিবশিং অসিদা খোংজেল হেনগৎহনগদৌরিবনি। খুঙ্গংগী লাইরবগীদমক্তা লৈবাক অসিনা হোৎনরিবশিং অসিদসু অদোমগী কত্থোকপা, অদোমগী ইনোভেসন্দগী মপুং ফাহনগদৌরিবনি।\nতেক্নোলোজীনা মতৌ করম্না ঐখোয়গী লৈঙাক অসি লাইরবদগী লাইরবা ফাওবা য়ৌবা ঙমহন্নবা খ্বাইদগী মপাঙ্গল লৈবা পাম্বৈ ওইবা য়াই হায়বসি হৌখিবা চহিশিংদা লৈবাক অসিনা পাংথোক্তুনা খংহনখ্রবনি। ঙসি য়ুম ওইরো, মৈ ওইরো, অমাংশঙ ওইরো, গ্যাস কনেক্সন ওইরো নত্রগা হৌজিক ঈশিংগী ওইরো, অসিগুম্বা খুদোংচাবশিং অসি দেতা অমসুং স্পেস তেক্নোলোজীগী মতেংনা য়ৌবা ঙমহল্লি। ঙসি বর্থ সর্তিফিকেত্তগী হৌরগা পুন্সিগী খুদম ওইরিবা সর্তিফিকেৎফাওবগী খুদোংচাবা অসি দিজিতেল ওইনা ফংহনগদৌরে। জনধন-অধার-মোবাইলগী ত্রিনিতী জে.এ.এম., দিজি লোক্করশিংগুম্বা খুদোংচাবশিং অমসুং হৌজিক দিজিতেল হেল্থ আই.দি.গীদমক্তা হোৎনরিবা, মীয়াম-মীচমগী পুন্সি অসি লাইথোকহন্নবগীদমক্তা লৈবাক অসিনা মথং-মথং য়াংনা খোংথাং কয়া অমা পায়খৎলি। তেক্নোলোজীনা লাস্ত মাইল দেলিভরী অসি মপাঙ্গল লৈবা ওইহনখ্রে অমদি করপসনগী স্কোপ অসি হন্থহনখ্রে। দিজিতেল ত্রাঞ্জেক্সনশিংগী মতাংদসু ভারত অসি মালেম অসিগী লৈবাক কয়াদগী মমাং থানা লৈরি। ভারতনা শাবা য়ু.পি.আই.গুম্বা প্লেৎফোর্ম অসি হৌজিক মালেম অসি চাউখৎলবশিংনসু শিজিন্নবা পাম্মি।\nহন্দক্তা সরকারনা অনৌবা স্কীম অমা হৌদোকখ্রিবা অসিদা তেক্নোলোজীনা অচৌবা থৌদাং লৌরি। মসিগী স্কীম অসিদি-স্বামিত্ব য়োজনানি। মসিগী মখাদা অহানবা ওইনা ভারতকী খুঙ্গংশিংদা লম অমসুং লন-থুম, য়ুমগী লন-থুমগী মেপ্পিং তৌরি। হান্নদি মসিগী থবক অসি শুপ্নতগী হ্যুমেন ইন্তর্ফেসতগী থোংদগী পাংথোক্লম্বনি। মরম অসিনা অশোইবশিংগী, মীচং-মীখাই নাইবগী চিংনবা-চিংনদবশিং লৈবা অসি হৌনশা ওইরম্মি। অদোম্না নুংঙাইবা পাওবিগনি মরমদি অদোম অসি তেক্নোলোজীগী তাইবংগী মীওই হায়বদু ওইরদুনা ঙসি দ্রোনগী থোংদগী দ্রোন অসি শিজিন্নদুনা খুঙ্গং-খুঙ্গংদা মসিগী মেপ্পিং তৌরি অমদি খুঙ্গংগী মীশিংনসু মসিদা য়াম্না অপেনবা ফাওই, মখোয়গী শরুক য়াহন্দুনা মমাং থানা চংশিল্লি। মসিনা ভারতকী চম্লবদগী চম্লবা মীওইশিংনসু তেক্নোলোজীদা থাজবা কয়া থম্বগে হায়বসি তাকই।\nতেক্নোলোজীগী মথৌ তাবা অমদি মসিদা ভারত্তা লৈরিবা মীশিংনা থাজবা অসি অদোমগী তুংলমচৎকী লম্বি তাক্লিবনি। লৈবাক অসিদা সোলুসন অসি অদোম্না পীবা ঙম্বা অদোমগী ওইনা তৌবা য়াবা থবক কয়া অমা, শিংনবা কয়া অমা লৈরে। ঈশিং-ঈচাউ অমসুং নোংলৈ-নুংশিৎকী মতমদা পোস্ত দিজাস্তর মেনেজমেন্ত ওইরো, গ্রাউন্দ ৱাতর লেভেল অসি অদুম্মক লেংদনা লৈহন্নবগীদমক্তা অফবা তেক্নোলোজী ওইরো, সোলর পাৱর জেনরেসন অমসুং বেতরীগা মরি লৈনবা তেক্নোলোজী ওইরো, তেলিমেদিসিন অমসুং রিমোৎ সর্জরীগী তেক্নোলোজী ওইরো, বিগ দেতা এনালাইসিস ওইরো অসিগুম্বা লমশিং অসিদা থবক কয়া অমা পাংথোকপা য়াই।\nঐহাক্না মথং-মথং ওইনা লৈবাক অসিগী মথৌ তাবশিং অসি অদোমগী মাংদা পুথোকপা ঙম্মি। মসিগী মথৌ তাবশিং অসি অনৌবা ইনোভেসনশিংদগী মপুং ফাবা ঙমহনগনি, অদোমগী অনৌবা ৱাখল্লোনশিং অদুমক্তদগী, অদোমগী পাঙ্গল-থৌনা, অদোমগী হোৎনজবশিংনা মপুং ফাহনবা ঙমগনি। মরম অসিনা ঐহাক্না অদোম পুম্নমক্তা মরুওইনা হায়জগদবা অসি ঙসি অদোম্না লৈবাক অসিগী মথৌ তাবশিং অসি মশক খংবিয়ু। অশেংবা থবক্তা ওইনা অহোংবা লাক্লিবশিং, আত্মনির্ভর ভারতকা মরি লৈনবা মীওইবা ওইবগী অনিংবা-অপাম্বশিংগা মরি লৈননা থবক তৌবিয়ু, ঐহাক্না অদোমদা পাওকৎচরি। অদুগা মসিদা অদোম ময়ামগী এলম্নি নেতৱর্ক অসিসু য়াম্না কান্নরক্কনি।\nঅদোম খুদিমক্কীদমক্তা এলম্নি মীৎশিং পাংথোকপা অসি য়াম্না লাই। অতোপ্পা কোলেজশিংগী মহৈরোয়শিংনা মখোয়গী এলম্নি মীৎকীদমক্তা তত্তনা অশাংবা খোংচৎ অমা চৎপা তারি, কোলেজফাওবা চৎপা তারি। অদুবু অদোমগী ওইনদি অচৌবা অরাইবা ওপ্সন অমা লৈরি। অদোম্না অদোমগী এলম্নি অসি চয়োল লোইশিল্লকপদা অতেনবা নোতিশতা বে এরিয়াদসু পাংথোকপা য়াই, সিলিকোন তম্পাক্তসু পাংথোকপা য়াই, ৱাল স্ত্রীত্তসু পাংথোকপা য়াই, নত্রগা করিগুম্বা সরকারগী সেক্রতরিএত্তসু অদোমগী এলম্নি মীর অদু পাংথোকপা য়াই মরমদি মফম খুদিংদা অদোম লৈরি। মশিং য়াম্না অদোম লৈরি। ভারতকী স্তার্ত-অপ কেপিতেলশিং অসি মুম্বাই ওইরো, পুনে ওইরো নত্রগা বেঙ্গলুরু ওইরো অদোম্না হায়রিবা মফমশিংদসু আই.আই.তি.দগী মহৈ তম্লগা থোককিবা মীশিংগী অকনবা নেতৱর্ক ফংগনি। মসিনি অদোমগী মায় পাকপা, মসিনি অদোমগী ইথীল।\nঅদোম পুম্নমক থোইদোক-হেন্দোক্না হৈ শিংলবা মহৈরোয় ঙাক্তনি। অদোম্না য়ামদ্রবদা চহি ১৭-৮ শুরকপা মতমদা খ্বাইদগী অরুবা চাংয়েংশিংগী মনুং চল্লিবা আই.আই.তি. অসিদা মায় পাকখি। ! অদুদগী অদোম আই.আই.তি.দা চংলকখি। তৌইগুম্বশুং অদোম্না তৌবা ঙম্বগী পাঙ্গল অদু হেনগৎহনগদবা পোৎশক অনি লৈ। অমনা ফ্লেক্সিবিলিতীনি অদুগা অতোপ্পা অদুনা হ্যুমিলিতীনি। ফ্লেক্সিবিলিতীদা ঐহাক্না হায়জগদবা অসি ওইথোকপা য়াবা: মীয়াম মরক্তা তোপ-তোপ্পা মওংদা লৈবা ঙম্বা অমদি ময়ামগী মরক্তা চন্নবা অসিনি। নশাগী শক্তম অদু কৈদৌনুংদা পুন্সিগী তাঙ্কক অমদা চাং শুংতা তাহল্লোইদবনি। কনাগুম্বা নত্রগা করিগুম্বা অমগী ‘লাইত ভর্জন’ অমা ওইনা লৈরোইদবনি। নশাগী অশেংবা ‘ভর্জন’ লৈহনগদবনি।স অদোম্না থাজরিবা ভেল্যু অদুদা চেম্পিয়ন ওইগদবনি। অদুগা লোয়ন-লোয়ননা তীম অমগী মনুং চন্নবা হোৎনবদা মীপাইরোইদবনি। মীওই অমম্না হোৎনবা ঙম্বগী পনখৈশিং লৈ। মমাং চংশিনগদৌরিবা লম্বি অদু তীমৱর্কতা লৈরিবনি। তীমৱর্ক্না মপুং ফাহনবা ঙমগদৌরিবনি। অনিশুবা অসিনা হ্যুমিলিতীনি। অদোম্না মায় পাকখিবা, অদোম্না মায় পাক্না পাংথোককিবশিং অদুগীদমক্তা চপ চানা চাউথোকচগদবনি। নখোয়না তৌবা ঙম্লিবা অদুগুম্না মীপুম খুদিংমক্না তৌবা ঙম্বা নত্তে। মসিনা নশানা অমুক হেন্না চমথোক্না হিংবা ঙম্নবগী মচাক ওইহনগদৌরিবনি।\nয়াম্না মরুওইরিবা অমনা ঐকোয় ইশানা ইসাবু মতম লৈবা খিবিক্তা খুত্তুম শিংদুনা লৈগদবনি অমদি নুমিৎ খুদিংগী করিগুম্বা অমা খংজিন্নবা অমদি হৈজিন্নবা হোৎনবা লেপ্লোইদবনি। নশানা নশাবু পুন্সি চুপ্পা মহৈরোয় অমনি হায়না খঞ্জবা অসি য়াম্না মরুওই। কৈদৌনুংদা নহাক্না খংলিবা অদুনা লোইরে হায়না খল্লোইদবনি।\nঐখয়গী শাস্ত্রশিংদা হায়রম্মি- সত্য গ্যান অনন্ত ব্রহ্ম\nহায়বদি ৱাখল-লৌশিং অমদি অচুম্বা অসি ব্রহ্মাগী মতৌগুম্না লৌইবা নাইদে, ইনফাইনাইত ওই। অদোম্না অনৌ-অনৌবা ইনোভেসন তৌরিবা অসি অচুম্বগী, ৱাখল-লৌশিং অসি হেন্না পাকথোক-চাউথোকহনবনি। মরম অসিনা ইনোভেসন অসিদা লৈবাক অসিগীদমক্তা, ইরৈচাশিংগীদমক্তা, খুঙ্গং-লাইরবগীদমক্তা, আত্মনির্ভর ভারতকীদমক্তা তৌবা য়াবা কায়া অনা লৈহল্লকই।\nঅদোমগী ৱাখল-লৌশিং, অদোমগী হৈথোই-শিংথোইবা, অদোমগী মতিক-ময়াই অদুনা লৈবাক অসিদা কান্নহল্লক্কনি হায়বগী থাজবা অসিগা লোয়ননা অদোম পুম্নক্তা য়াইফ-পাউজেল পীজরি, অদোমগী ইমা-ইপাশিংগী অনিংবা-অপাম্বশিংগী চান্ননা অদোমগী পুন্সি খোংচৎ হৌবা ওইরো, অদোমগী ওজাশিংনা অদোমদা তম্বিবা মহৈশিংনা অদোমগী পুন্সি অদু মায় পাকপা পুন্সি ওইনবা মফম খুদিংদা কান্নবা ওইহন্নবা অমদি ভারত সরকারগী মতাংদা হায়রগদি ভারত অসি চাউথোকচবগা লোয়ননা মাগী দেমোগ্রাফীগীদমক্তা চাউথোকচৈ অমদি ঐখোয়গী দেমোগ্রাফী অসি আই.আই.তি.শিংগী মীওইশিংগীনা থল্লবদি মালেম অসিদসু ভেল্যু এদিশন তৌই। মসিগী মতিক-ময়াইশিং অসিগা লোয়ননা ঙসি পুন্সি খোংচৎ অমা হৌগদৌরিবা অসিদা ঐহাক্কী ইপমদগী অদোমগী ইমুং-মনুং অমদি ওজাশিংগী মফমদা থাগৎচবগা লোয়ননা ঐহাক্কী ৱাফম অসি তেনশিঞ্জরগে।\nয়াইফ-পাউজেল কয়া অমা পীজরি।\n(Release ID: 1671153) Visitor Counter : 6\n(Release ID: 1671153)


য়ুথ এফিয়র্স এমসুং স্পোর্তস (আই./সি.)গী এম.ও.এস. অমসুং মাইনোরিতি এফিয়র্সকী এম.ও.এস. শ্রী কিরেন রিজিজুনা ২০২১গী রিপব্লিক দেগী মনা য়েন্থোকখ্রে\nউত্তর প্রদেশকী তাবলুনা খ্বায়দগী অহেনবা তাখ্রে;\nমিনিস্ত্রীশিং/দিপার্তমেন্তশিংগী মরক্তা, বাইওতেক্নোলোজি দিপার্তমেন্তনা অথোইবা ইকাইখু্ম্নবা ফংখ্রে\nPosted On: 28 JAN 2021 4:20PM by PIB Imphal\nয়ুথ এফিয়র্স এমসুং স্পোর্তস (আই./সি.)গী মিনিস্তর ওফ স্তেত (এম.ও.এস.) অমসুং মাইনোরিতি এফিয়র্সকী এম.ও.এস. শ্রী কিরেন রিজিজুনা ২০২১গী জানুৱারীগী ২৮দা নই দিল্লীদা ২০২১গী রিপব্লিক দেগী মনা মথুম য়েন্থোকখ্রে। উত্তর প্রদেশনা তাবলু ৩২গী মনুংদা খ্বায়গী অহেনবা তাখ্রে -স্তেত অমসুং য়ুনিয়ন তেরিতোরি (য়ু.তি.)দগী ১৭, মিনিস্ত্রী/দিপার্তমেন্ত অমসুং পেরামিলিতরী ফোর্সেসতগী মাপল অমসুং মিনিস্ত্রী ওফ দিফেন্সতগী তরুক অসিনা লৈবাক অসিগী থায়নগী ওইবা পোৎলমশিং, ইকোনোমিক চাওখৎপা অমসুং দিফেন্সকী ওইবা অসিনা ২০২১গী জানুৱারীগী ২৬তা রাজপাথতা উৎখি। উত্তর প্রদেশকী তাবলু অসিগী থীম অসি অয়োধ্যা:কলচরেল হেরিতেজ ওফ উত্তর প্রদেশনি।\nত্রীপুরাগী তাবলু অসিনা অনিশুবা মনা ফংখি। ত্রীপুরাগী তাবলু অসিনা অকোইবদা শোকহন্দবগী চৎনবি পুক্নিং থৌগৎতুনা সোসিও-ইকোনোমিক্তা মরোমদোম লেপচনবা অসি উৎখি। অৱাং-নোংপোক স্তেত অসি ত্রাইব ১৯গী ময়ুম ওইজবা মফম্নি অমসুং মালেমগী ওইবা ৱা মখল ২১ মফম অসিদা মরাং কাইনা লৈরি। তাবলু অসিনা মরাং কাইনা লৈরিবা ৱশিং অসি উৎখি অমসুং ত্রাইবশিংনা মখোয়গী নাৎকী ওইবা ফিজোল, ৱানা শাবা উপ্নবা মাস্ক অমসু লীগী পোত্থোকশিং উৎখি।\n‘দেব ভুমী’ – ‘দ লেন্দ ওফ দ গোদস’ হায়না মমিং থোনবা উত্তরাখন্দগী তাবলু অসিনা স্তেতশিং অমসুং য়ু.তি.শিংগী মরক্তা অহুশুবা তাখি। তাবলু অসিগী মমাং থংবা শরুক অসি মখোয়গী স্তেতকী শা মুস্ক দীয়র উৎলি। কেদরখন্দ লোয়ননা হিমালায়াগী অৱাংবা মফমশিংদা ফংবা স্তেতকী উচেক ‘মোনাল’ অমসুং স্তেতকী লৈ ‘ব্রহ্মাকমল’ অসিশু উৎখি। তাবলু অসিগী ময়াই থংবা অসিদা ‘নন্দি’, লোর্দ শিবগী কাং উৎলি। ময়াই থংবা শরুক অসিদা লোর্দ জ্যোতির্লিংগ তরানিথোইগী অমা ওইরিবী কেদরগী মন্দির উৎলি। দিব্যা শিলা, হায়রিবা অসি ২০১৩দা অমাং অতা থোকহনখিবা ঈশিং ইচাওদগী কনখিবা অসিনা মন্দির অসিগী হেক মনিংদা উৎলি।\nমখল কয়াগী মিনিস্ত্রী/দিপার্তমেন্ত অমসুং পেরামিলিতরি ফোর্সেসকী তাবলু মাপল অমসুং দিফেন্স মিনিস্ত্রী তাবলু তরুক্কী মনুংদা, বাইওতেক্নোলোজি দিপার্তমেন্তকী তাবলু অসিনা অথোইবা ইকাইখু্ম্নবা ফংখ্রে। তাবলু অসিনা আত্মনির্ভর ভারত আভিয়ান: কোবিদ, থৌওং কয়াদা বেক্সিনগী থৌওং অসি উৎখি। লমদম অসিদা পুথোকপা, লায়োং য়েংবগী চেকশিনবা অমসুং থেরীপ্যুথিক ফোর্মুলেসন অসি উৎখি।\nসেন্ত্রেল পব্লিক ৱার্ক দিপার্তমেন্ত (সি.পি.দবল্যু.)গী তাবলু, থীম ‘অমর জাৱান’ হায়বা অসিনা অখন্নবা মনা অসি আর্ম ফোর্সেসতা থৱায় থাখ্রবা হিরোশিং অদুগী দ্ধাঞ্জলী কৎলি। তাবলু ‘অমর জাৱান’ হায়রিবা অসি মুৎনাইদ্রবা পুন্সি হায়বনি। নেস্নেল ৱার মেমোরিয়েল অসি ইন্দিয়ন আর্ম ফোর্সেস অসি নিংশিংনবা ত্রেক্তরগী মমাংদা খিল্লি। তাবলু অসি তগৎ-তগৎ তেকপা মচু কয়াগী লৈশিংনা মিয়েং চিংশিন্নবা শেম্লি।\nশ্রী কিরেন রিজিজুনানা খ্বায়দগী অথোইবা কলচরেলগী মনা অসি দিল্লীগী মাউন্ত অবু পব্লিক স্কুল অমসুং বিদ্যা ভারতি স্কুল রোহিনিগী অঙাংশিংদা পীখি। মসিগা অঙাংশিং অসিনা আত্মানির্ভর ভারত ইন্দিয়ানা মরোমদোম লেপচবগী মিয়েং উৎখি। পুৱারী ওইরবা রাজপাথ অসিদা নুপামচা ৩৮ অমসুং নুপীমচা ৫৪না ইন্দিয়া পুম্বা ঐখোয়গী মংলান ওইরিবা আত্মানির্ভর ভারত অসি উৎখি।\nদিল্লী তামিল এজুকেসন এসোসিএসন সেনিয়র সেকেন্দরী স্কুল, নই দিল্লীনা স্কুল অঙাংশিংগী মরক্তা কোন্সোলেসন মনা ফংখি। অঙাংশিং অসিনা তামিল নাদুগী নাৎকী ওইবা ফোল্ক আর্ত অমসুং ক্রাফকী হৈ-শিংবা উৎখি। ফোল্ক জগোই অসি মতম মতমগী ওইবা মন্দির অমসুং কম্ম্যুনিতিগী ওইবা ফংসন শিংদা খুঞ্জাশিংদা হরাও তয়াম্বগী উৎপনি। অঙাংশিং অসিনা মচু কয়াগী ফিজোল শেৎতুনা অয়েংবশিংগী পুক্নিং পেলহনখি।\nরিপব্লিক দেগী পেরেদতা শরুক য়াখিবা দিফেন্স মিনিস্ত্রী অমসুং অতৈ অতোপ্পা মিনিস্ত্রী/দিপার্তমেন্তগী মকোক থোংবা ওফিসরশিং অমসুং আর্তিস্ত ময়াম অমা অমসুং অঙাংশিংনা থৌরম অসিদা শরুক য়াখি। শ্রী কিরেন রিজিজুনা শরুক য়ারিবশিং অসিগা ৱারী শান্নখি অমসুং মখোয়না পেরেদতা উৎখিবা অদুগীদমক থাগৎপা ফোংদোকখি।\n(Release ID: 1692970) Visitor Counter : 40\n(Release ID: 1692970)


প্রধান মন্ত্রীনা ‘দিজিতেল ইন্দিয়া’গী বেনিফিসরীশিংগা উন্নখ্রে\nদিজিতেলনা শক্তি পীরবা নহারোলশিংনা হন্দক্কী চহি তরা অসি ‘ইন্দিয়াগী তেকেদ’ ওইহল্লগনি: পি.এম.\nদিজিতেল ইন্দিয়া অসি আত্মানির্ভর ভারতকী খুলায়নি: পি.এম.\nদিজিতেল ইন্দিয়া হায়বসি য়াম্না থুনা কান্নবা পীবা, মপুং ফানা কান্নবা পীবা অমনি, দিজিতেল ইন্দিয়া হায়বা অসি মিনিমম গবর্নমেন্ত, মেক্সিমম গবর্নান্স হায়বনি: পি.এম.\nকোরোনাগী মতমদা ভারতনা দিজিতেলগী পাম্বৈ শিজিন্নখিবা অসিনা মালেম পুম্বগী পুক্নিং চিংশিল্লি: পি.এম.\nলৌমীগী ইমুং কোতি ১০ হেনবা অমগী একাউন্তদা লুপা কোতি লাখ ১.৩৫ দিপোজিৎ তৌখি: পি.এম.\nদিজিতেল ইন্দিয়ানা ৱান নেসন-ৱান এম.এস.পি.গী ইথিল মংফাওনরী: পি.এম.\nPosted On: 01 JUL 2021 1:18PM by PIB Imphal\nপ্রধান মন্ত্রী, শ্রী নরেন্দ্র মোদীনা ঙসি ‘দিজিতেল ইন্দিয়া’না হৌদোকখিবা চহি তরুক মপুং ফারকপগী থৌরমদা, ভিদিও কনফরেন্সকী খুত্থাংদা দিজিতেল ইন্দিয়াগী বেনিফিসরীশিংগা উন্নখ্রে। ইলেক্ত্রোনিক্স অমসুং আই.তি.গী কেন্দ্রগী মন্ত্রী শ্রী রবি শঙ্কর প্রসাদ অমসুং এজুকেসনগী এম.ও.এস. শ্রী সঞ্জয় শামরাও ধোত্রেসু থৌরম অসিদী শরুক য়াখি।\nথৌরম অদুদা ৱা ঙাংলদুনা, প্রধান মন্ত্রীনা হায় ভারতনা অনৌবা পুথোকপা অমসুং অনৌবশিং অসি পুথোকপগী য়াম্না থুনা চুশিনবগী হৈনবী লৈবা অসি পামনরক্লে। দিজিতেল ইন্দিয়া অসি ভারতকী ওইনা পাম্বৈ অমনি। দিজিতেল ইন্দিয়া অসি অত্মানির্ভর ভারতকী খুলায় অমনি। দিজিতেল ইন্দিয়া অসি ২১শুবা সেঞ্চুরীগী ভারতনা য়াম্না লিংবা অমা উৎথোরক্লি। প্রধান মন্ত্রীনা মহাক্কী লাইৱা মিনিমম গবর্নমেন্ত মেক্সিমম গবর্নান্স অসি ফোংদোরক্লি অমসুং মতৌ করম্না দিজিতেল ইন্দিয়ানা মীচম প্রজাদা সরকারগী মীয়ামগগী মরক্তা, সিস্তেম অমসুং ফেসিলিতী, অৱাবা মায়োক্নবা অমসুং পাম্বৈ অমা থিবা অসি হন্থহন্দুনা শক্তি লৈহল্লি। দিজিলোকরনা মতৌ করম্না মীওই মিলিয়ন কয়াদা মরুওইনা লায়চৎ মনুংদা মতেং পাংবগে হায়বা মহাক্না খুদম পীদুনা উৎখি। লৈবাক শিনবা থুংবা অসিগী স্কুলগী সর্তিফিকেতশিং, মেদিকেলগী চে-চাংশিং অমসুং অতৈ অরুবা সর্তিফিকেতশিং দিজিতেল ওইনা থম্মী। মহাক্না হায় মদুদি থবকশিং হায়বদি দ্রাবিং লাইসেন্স, বার্থ সর্তিফিকেত, ইলেক্ত্রিসিতীগী বিল থীবা, ঈশিংগী বিল থীবা, ইনকম তেক্স থীবা অসিনচিংবা অসি য়াম্না থুনা অমসুং কোম্না ফংহল্লি অমসুং খুঙ্গংশিংদা, ই কমন সর্বিস সেন্তরশিং (সি.এস.সি.)না মীয়ামদা মতেং পীরি। হায়রিবা দিজিতেল ইন্দিয়া অসিনা ৱান নেসন ৱান রাসন কার্দকী খোঙথাংশিং মপুং ফাহল্লি। মহাক্না সুপ্রীম কোর্ততা খোঙথাংশিং অসি মরী লৈনবা রাজ্য পুম্বদা হৌদোক্নবা খঙহল্লি।\nপ্রধান মন্ত্রীনা বেনিফিসরীশিংগী পুন্সিদা দিজিতেল ইন্দিয়ানা অহোংবা অমা পুরক্লিবা অসিদা অপেনবা ফোংদোকখ্রে। মহাক্না স্বানিধি স্কীমগী কান্নবা অমসুং মশাগী ওইবা সেক্যুরিতীগী অৱাৎপা লৈরিবশিং স্বামিতভা স্কীমনা অৱাবা কোকহল্লিবা অসি পনখি। মহাক্না রিমোৎ মেদিসিনগী ই-সঞ্জিবিনি স্কীমগী মতাংদা পনখি অমসুং হায়রিবা অসি নেস্নেল দিজিতেল হেলথ মিসনগী মখাদা মপুং ফানা পাংথোকপা প্লেতফোর্ম অমনি হায়না খঙহনখি।\nপ্রধান মন্ত্রীনা হায় কোরোনা মনুংদা ভারতনা দিজিতেলগী পাম্বৈশিং শিজিন্নখিবা অসি খন্ননিঙাইনি অমসুং ঙসিদি মালেম পুম্বনা পুক্নিং চিংশিল্লি। মালেমগী ওইনা খ্বায়দগী চাওবা দিজিতেল কন্তেক্ত ত্রেসিং এপ, আরোগ্যা সেতু অসিনা কোরোনানা নাহল্লগদবা কয়া অমদগী কনখি। মহাক্না মখা তানা হায় মদুদি লৈবাক কয়া অমনা ভেক্সিনেসনগীদমক লৈরিবা ভারতকী কোৱিন এপ অসি অপাম্বা উৎলক্লি। অসিদুম্বা ভেক্সিনেসনগী থৌওংগীদমক য়েংশিন্নবা খুলায় অমা লৈবা হায়বসি ঐখোয়গী তেক্নিকেলগী হৈ-শিংবগী খুদম্নি।\nপ্রধান মন্ত্রীনা হায় দিজিতেল ইন্দিয়া হায়বা অসি মীপুম খুদিংগী খুদোংচাবা অমনি, মীপুম খুদিংগা কান্নবা লৌফম্নি, ময়ামগী শরুক য়াফম্নি। দিজিতেল ইন্দিয়া হায়বা অসি সরকারগী সিস্তেমদা মীপুম খুদিংগী চংফম্নি। দিজিতেল ইন্দিয়া হায়বা অসি ময়েক শেংবা, নন-দিস্ক্রিমিনেতরী সিস্তেম অমসুং করপসনবু থুগাইবা অমনি। দিজিতেল ইন্দিয়া হায়বা অসি মতম, থবক অমসুং পৈশা মাংহন্দবা হায়বনি। দিজিতেল ইন্দিয়া হায়বা অসি য়াম্না থুনা কান্নবা পীবা, মপুং ফানা কান্নবা পীবনি। দিজিতেল ইন্দিয়া হায়বা অসি মিনিমম, গবর্নমেন্ত, মেক্সিমম গবর্নান্স হায়বনি।\nপ্রধান মন্ত্রীনা হায় মদুদি দিজিতেল ইন্দিয়ানা কোরোনা মতমদা লৈবাক অসিদা কেম্পেইন তৌবদা মতেং পাংই। চাওখৎলবা লৈবাকশিংনা মখোয়গী নাগরীকশিংদা লোকদাউন্না মরম ওইদুনা শেলগী তেংবাং পীবা ঙমদবা মতমদা, ভারতনা মীয়ামগী একাউন্দা হকথেংননা লুপা কোতি লিশিং কয়া অমা থাখি। দিজিতেল ত্রান্সেক্সন্না লৌমীগী পুন্সিদা অমুক্তা থোকখিদ্রিবা মওংদা অহোংবা পুরকখি। পি.এম.কিসান সামান নিধিগী মখাদা, লৌমীগী ইমুং কোতি ১০ হেনবগী বেঙ্ক একাউন্তা হকথেংননা লুপা কোতি লাখ ১.৩৫ হাপখি। দিজিতেল ইন্দিয়ানা ৱান নেসন, ৱান এম.এস.পি.গী মংলানসু মংফাওনরি।\nপ্রধান মন্ত্রীনা হায় দিজিতেল ইন্দিয়াগী ইনফ্রাস্ত্রকচরকীদমক য়াম্না পাক-চাওনা অমসুং অথুবদা মরুওইবা পীদুনা হোৎনরি। মহাক্না মখা তানা হায় মদুদি কমন সর্বিস সেন্তর লাখ ২.৫কী মখাদা মনুং হঞ্জিনবা মফমশিংদা ইন্তর্নেত য়ৌহল্লি। ভারত নেত স্কীমগী মখাদা, খুঙ্গংশিংদা ব্রোদবেন্দ ইন্তর্নেত য়ৌহন্নবা মিসন অমগী মখাদা থবক পায়খৎলি। পি.এম. ৱানিগী মখাদা, খুঙ্গংদা লৈবা নহারোলশিংদা হায়-স্পীদ (য়াম্না য়াংবা) ইন্তর্নেতগী হেন্না ফবা মথৌশিং পীনবা পায়খৎলি। লৈবাক শিনবা থুংনা মহৈরোয়শিংনা লৈবা ঙম্বা তেব্লেতশিং অমসুং দিজিতেল দিবাইজশিং পীরি। পান্দম অসি ফংননবা কম্পনীশিংদা সবসিদী কয়া অমা পীরি। হৌখিবা চহি ৬-৭ অসিদা দিজিতেল ইন্দিয়াগী ওইনা, স্কীম কয়াগী মখাদা লুপা কোতি লাখ ১৭ লোম বেনিফিসরীশিংগী বেঙ্ক একাউন্দা চংহনখি।\nপ্রধান মন্ত্রীনা হায় হন্দক্কী চহি ১০ অসি দিজিতেল তেক্নোলোজীদা ভারত অসি য়াম্না খুমাং চাওশিল্লে, ভারত অসি মালেমগী ওইবা দিজিতেল ইকোনোমীদা শরুক য়াবা ঙম্লে। ৫.জি. তেক্নোলোজী অসিনা মালেম অসিদা য়াম্না শাথিনা অহোংবা অমা পুরক্লগনি অমসুং ভারতনা মদুগীদমক শেম-শাদুনা লৈরি। মহাক্না থাজৈ মদুদি নহাশিংনা দিজিতেলগী শক্তিগী মতেংনা অনৌবা মফম অমদা য়ৌবা ঙম্লগনি। হায়রিশিং অসিনা হন্দক্কী দিকেৎ অসি ‘ইন্দিয়াগী দিকেৎ’ ওইহনবদা মতেং ওইরগনি।\nপ্রধান মন্ত্রীগা উনবদা উত্তর প্রদেশতকী বালরামপুরদগী মিস সুহানি সাহু কৌবা মহৈরোয় অমনা মহাক্না দিক্সা এপ থেংরকখিবগী মতাংদা পাউদমখি অমসুং লোকদাউন্দ মনুংদা মহাক্কী মহৈ-তম্বদা য়াম্না কান্নখি হায়না পাউদমখি। মহারাস্ত্রগী হিঙ্গোলিদগী শ্রী প্রলাদ বোরঘাদনা ই-নাম এপ্না মহাকপু ত্রান্সপোর্তেসন্দা অহোংবা অমসুং শেল কনবা ঙম্বগী মতাংদা পাউদমখি। নেপালগী ঙমখৈ মনাক্তা লৈবা বিহারগী খুঙ্গং অমা ওইরিবা নোংচুপ চম্পরন্দগী শ্রী শুবম কুমারনা মতৌ করম্না মহাক্না ই-সঞ্জিবানি এপ খুত্থাংদা লখনৌ চৎতনা মহাক্কী মবোকপু দোক্তরগী পাউতাংক ফংহনখি হায়না পাউদমখি। লখনৌদগী দাঃ ভুপেন্দর সিংহনা ই-সঞ্জিবানি এপ খুত্থাংদা পাউতাক পীবা অসি এপ অসিগী খুত্থাংদা লাম্না লায়বা অমনি হায়না পাউদমখি। প্রধান মন্ত্রীনা মহাকপু দোক্তরগী নুমিৎতা য়াইফ পাউজেল পীখি অমসুং মতুং তাবদা হেন্না ফবা ই-সঞ্জিবানি এপকী খুদোংচাবা ফংহনগনি হায়না ৱাশক পীখি।\nউত্তর প্রদেশকী, বরানাসীদগী মিস অনুপামা দুবেনা মহিলা ই-হাতকী খুত্থাংদা নাৎকী ওইবা সারীশিং য়োনবগী থেংনবশিং পাউদমখি অমসুং লোয়ননা মহাক্না মতৌ করম্না খ্বায়দগী নৌরবা দিজিতেল পেদ শিজিন্নবা অমসুং সারী অসি দিজাইন তৌননবা স্তাইলুস শিজিন্নবগী মরমদা পাউদমখি। হৌজিক্না উত্তরাখন্দগী দেহরাদুন্দা লৈবা কোইনা চৎপা থবক শুবা শ্রী হরি রাম্না ৱান নেসন ৱান রাসনগী খুত্থাংদা লায়না রাসনশিং ফংবগী নুঙাইবা ফোংদোকখি। হিমাচল প্রদেশকী, ধরমপুরদগী শ্রী মেহর দত্ত শর্ম্মনা মতৌ করম্না কমন সর্বিস সেন্তরগী ই-স্তোরদা মনাক নকপা সহরশিংদা চৎতনা পোৎ-চৈশিং লৈবগী থেংনরকপশিং পাউদমখি। মধ্য প্রদেশকী উজেন্দগী লম্বী নাকন্দা পোৎ য়োনবা শ্রীমতি নাজমিন সাহনা মতৌ করম্না পি.এম. স্বানিদি য়োজনানা লায়চৎ মতুংদা শেলগী তেংবাং ফংখি হায়না পাউদমখি। মেঘালায়াদগী কে.পি.ও. এমপ্লোয়ি অমা ওইরিবা শ্রীমতি ৱাম্দামাফি সৈমলিনা হায় মদুদি মহাক্না ইন্দিয়া বি.পি.ও.স্কীম অসি কোবিদ-১৯ লায়চৎ মনুংদা মহাক্কী থবক্তা য়াম্না নুংনাংদবা ঙম্মী হায়না নুঙাইবা ফোংদোকখি।\n(Release ID: 1731948) Visitor Counter : 39\nRead this release in: Malayalam , Assamese , Odia , Telugu , Tamil , English , Urdu , Marathi , Hindi , Bengali , Punjabi , Gujarati , Kannada\n(Release ID: 1731948)


প্রধান মন্ত্রীনা ভরানসীগী দাক্তর, পেরামেদিকেল স্তাফ অমসুং ফ্রন্তলাইন ৱর্করশিংগা ৱারী শাবদা থমখিবা ৱারোল\nPosted On: 21 MAY 2021 3:08PM by PIB Imphal\nকাশীনা কোরোনাগী মাইয়োক্তা থেংনরিবা লানগী মতাংদা অদোমগা মতম অয়াম্বদা ৱারী শারি, অদোমদগী ই-পাউ কয়া অমসু লৌদুনা লাক্লি অমসুং ঐহাক্না রিসোর্স কয়াগী খুত্থাংদগী হীরম কয়া অমসু খঙবা ঙম্মি। কাশীগী মীয়াম, মফম অসিগী ফেসিলিতী, হোস্পিতালশিংনা অসিগুম্বা লুরবা তাঞ্জা অসিদা মতৌ করম্না থবক তৌরি, অসিগুম্বা হীরমশিংদা অদোম্না মতমগী অকক্নবা লৈরবসু ঐহাক্কী মাংদা নীংথিজনা শেম্লবা প্রজেন্তেসন উৎলি, অদোম্না হায়নীংবশিং হায়রি। ঐখোয়গী মফম অসিদা “কাশ্যম বিশ্বেশ্বর তথা” হায়বা পাউরৌ অমা লৈ হায়বসি ঐখোয়না লোয়না খঙনরবনি। মসিগী ৱাহন্থোক্তি কাশীদা বাবা বিশ্বনাথনা মফম খুদিংদা লৈ হায়বনি অমসুং মফম অসিগী বাবা খুদিংমক বাবা বিশ্বনাথকী অতোপ্পা শক্তম অমনি। কোরোনাগী লুরবা তাঞ্জা অসিদা ঐখোয়গী কাশীগী মীয়াম, মফম অসিদা থবক তৌরিবা মীওই খুদিংমক্না মসিগী ৱারোল অসিগী তসেংবা ৱাহন্থোক তাক্লি। অদোম খুদিংনা শিবগী নীংথিরবা ৱাখল্লোনগী মতুং ইন্না থবক তৌদুনা মীওই খুদিংবু তেংবাংলি। ঐহাক্না কাশীগী প্রজা অমা ওইনা কাশীগী মীয়াম খুদিংবু থাগৎচরি। ঐখোয়গী দাক্তর, নর্স, তেক্নিসিয়ন, ৱার্দ বোয়, এম্ব্যুলেন্স থৌবশিংনা মরু ওইনা পাংথোক্লিবশিং অসি তসেংনা থাগৎনীংঙাইনি। মসিগী লাইচৎ অসি য়াম্না পাক চাওরে অমসুং অদোম্না ৱানা হোৎনদুনা থবক কয়া পাংথোক্লবা ফাওবদা ইশাগী ইমুং-মনুংগী মীওই কনবা ঙমদবা কয়া য়াওরি। ভাইরস অসিনা ঐখোয়গী নক্নবা মীওই কয়াবু মুনবীরে। ঐহাক্না মখোয়শিংগী মফমদা ইকায় খুম্নবা উৎপগা লোয়ননা মখোয়গী ইমুং-মনুংগী অৱাবদসু শরু য়ারি।\nঐখোয়না মাইকৈ কয়া অমদগী কোরোনাগী অনিশুবা ৱেভ অসিগা অমুক্তদা লান্থেংনবগী মথৌ তারি। হন্দক্কী মতাংদা অকিবা ফাওবসু হান্নদগী য়াম্না হেল্লে অমসুং অনাবশিংনা হোস্পিতালদা মতম য়াম্না লৈবগী মথৌসু তারি। ময়াম অসিনা ঐখোয়গী হকশেল শেন্নবগী পথাপ্তা অচৌবা পোৎলুম অমসু পীরে। ভরানসীদি কাশী খক্তগী নত্তনা পুর্বাঞ্চলগী হকশেলগী সেবা কয়াগী অচৌবা মফম অমসু ওইরিবনি। বিহারগী মফম খরগী মীওইসু কাশীগী মখা পোল্লি। মরম অদুনা, তাঞ্জা অসিনা মফম অসিগী হকশেলগী ফেসিলিতীশিংদা লৈহল্লিবা অচৌবা পোৎলুম অসিনা শিংনবা অমসু ওইহল্লবনি। মমাংগী চহি ৭তগী হৌনা, মফম অসিগী হেল্থ সেক্তরগী মতাংদা পায়খৎলিবা থবকশিংনা ঐখোয়দা য়াম্না তেংবাংলি। অদু ওইরবা ফাওবদা হৌজিক অসি য়াম্না তোঙানবা ফীভম অমা ওইরি। ঐখোয়গী দাক্তর, হেল্থ ৱর্করশিংনা হোৎনরিবশিং অসিনা পোৎলুম অসিগা থেংনবা ঙমহল্লিবনি। অদোম খুদিংনা অনাবা অমমমগী পুন্সি কন্নবগীদমক্তা অহিং-নুংথিল নাইদনা থবক তৌরি, ইশা পোত্থাদনা, খুদোংথীবদা থমদুনা কত্থোক্লি, থবক তৌবা লেপ্ত্রি। অদোমগী হোৎনজমন্না মরম ওইদুনা বনারসনা তেল্লবা মতমদা হৌজিক্কী লুরবা তাঞ্জা অসিবু শেন্নরিবা অসিগী মতাংদা লৈবাক পুম্বনা থাগৎনরি, ৱারী শারি।\nহৌজিক্কী লুরবা তাঞ্জা অসিদা বনারসকী তেংবাংনবগীদমক্তা লৈরিবা ঐখোয়গী মীয়ামগী মীহুৎ, লৈঙাক্লোই অমসুং আর্ম্দ ফোর্সনা লেপ্তনা থবক তৌরি। ওক্সীজেন পীবগী চাং হেনগৎহন্নবা অনৌবা ওক্সীজেন প্লান্ত কয়া অমা থমদুনা মথৌ তৌহল্লে। বনারসকা লোয়ননা পুর্বাঞ্চলদা ভেন্তিলেতর অমসুং ওক্সীজেন কন্সেন্ত্রেতরগী অনৌবা খুদোংচাবা কয়া পীরি।\nবনারসনা তেল্লবা মতমদা ওক্সীজেন অমসুং আই.সি.য়ু. ফমুংগী মশিং কয়া অমা খোঙজেল য়াঙনা হেনগৎহল্লিবা অসিগুম্না পন্দিৎ রাজন মিশ্রা কোবিদ হোস্পিতালসু অথুবা মতমদা থবক তৌবা হৌহনখিবা অসিসু তোপ-তোপ্পা খুদম অমনি। মতমগা চানবা অনৌবা মেছিন কয়া য়ৌরকপদগী মফম অসিদা পাংথোকপা আর.তি.-পি.সি.আর.গী তেস্ত মশিংসু য়াম্না হেনগৎলে। বনারসকী ইন্তিগ্রেতেদ কোবিদ কম্মান্দ সেন্তরনসু য়াম্না পথাপ নাইনা থবক তৌরি হায়না ঐহাক্কী মফমদা পাউদমলকখি। অদোমগী তেক্নোলোজী শিজিন্নবগী থৌওং অসিনা অনাবা অমসুং মীচম মীয়ামদা তঙাই ফদবা খুদোংচাবশিং ফংহল্লিবা অসি য়াম্না শিংথানীংঙাইনি। ঐখোয়গী লৈবাক অসিদা হৌখিবা চহি খরদগী পায়খৎলক্লিবা য়োজনা অমসুং খোঙথাংশিংনা কোরোনাগা লান্থেংনবদা য়াম্না তেংবাংখি। অদোম্না অমুক্তং খন্থবীয়ু, স্বচ্ছ ভারত অভিয়ানগী মতুং ইন্না শাখিবা অমাংশঙশিং ওইরো, ইং ২০১৪দা অদোম্না ঐহাকপু এম.পি. ওইনা খনবীখিবদা ঐহাক্না অদোম্বু থাগৎনবগীদমক্তা লাকখিবা মতমদা, অদোম্না ঐহাক্কী মফমদা য়াম্না নুংশিবা উৎপীখি, য়াইফ থৌজাল কয়া পীবিখি। অদুবু, ঐহাক্না করি তৌখি, অহানবা নুমিত্তা ঐহাক্না পীবগী ৱারী অমত্তা শাখিদে, ঐহাক্না কাশীগী মীয়াম অদোমদা করিগুম্বা অমা নিজখি, অমসুং ঐহাক্না মীয়াম মাংদা কাশীবু লু-নান্না থমসি হায়না অদোম্না ৱাশকপীয়ু হায়খিবনি। কাশীবু কন্নবগীদমক্তা অদোম্না লু-নান্না থমগনি হায়না ৱাশকখিবা অমসুং কাশীগী মীয়াম্না লমদমসিবু লু-নান্না থম্নবগীদমক্তা লেপ্তনা হোৎনখিবা অদুনা ঙসিদি মদুগী কান্নবা ফংলে হায়বসি অদোম খুদিংনা উবা ফংলে। আয়ুশমান ভারতকী মখাদা লেম্না লাইয়েংবগী খুদোংচাবা ফংবা অসিসু য়াম্না কান্নরে, উজ্বলা য়োজনাগী মরমদগী ফংবা গ্যাস সিলিন্দর ওইরো, জন ধন বেঙ্ক একাউন্ত ওইরো, নত্ত্রগা ফিৎ ইন্দিয়া অভিয়ান ওইরো, য়োগ অমসুং অয়ুশকী হীরমদসু য়ু.এন.না মালেম শিনবা থুংবদা মালেমগী য়োগ নুমিৎ পাংথোকপগী অয়াবা পীরকপা অমসুং জুন ২১বু য়োগগী নুমিৎ হায়না লাউথোরকপদা মীয়াম্না অহানবদা করেম-কথাইনখি, অয়েৎপগী ৱাফম ফোংদোক্নখি, কাংলুপ নাইদবা কাংলুপ অদুসু মচু শঙখ্রে, অদুবু ঙসিদি, কোরোনাগা লান্থেংনবদা য়োগনা লৌরিবা থৌদাংসু মালেম শিনবা থুংবনা খঙনরে। য়োগ অমসুং অয়ুশকী মতাংদা খঙনরকপা অসিদগী কোরোনাগা লান্থেংনবদা মীয়াম খুদিংদা থৌনা হাপ্লি।\nমহাদেবগী থৌজালদগী বনারস অসি লাইনীং-লাইশোনগী পাঙ্গলতনা থল্লবা শহর অমনি। কোরোনাগী অহানবা ৱেব নত্ত্রগা অনিশুবা ৱেব ওইরো, মফম অসিগী মীয়াম্না খাঙবা কনবা অমসুং সেবা তৌবগী নীংথিরবা থৌওং হৌদোকখি। ঐহাক্কী কাশীগী মীয়াম, মফম অসিগী খুন্নাইগী লুপনা অনাবা, লায়রবা, অহল-লমনশিংবু মশাগী ইমুংমক্নি খন্না তেংবাংলি, মখোয়গীদমক্তা ৱাবীরি। ইমুং অমত্তনা চানবগী ৱাখল ৱাহন্দে, লায়রবা অমদা হিদাক্কী ৱাখল ৱাহন্দে, কাশীনা মখোয়গীদমক্তা মশাবু কত্থোক্লবনি। কারবার তৌবা মীওই কয়া অমনা মাং থানা থোক্লক্তুনা লাইচৎ শন্দোকপগী পরিং থুগায়নবা মখোয়গী দুকান লোনখি। অসিগুম্বা কারবারগী ইচিল-ইনাওশিং, মরূপশিংনা কারবারদা শেল-মাঙবা তোংবা খন্দনা, মীয়ামগী সেবাদা মতম কত্থোকখি। অদোমগী তেংবাংনীংবগী মতৌ অসিনা কনাগুম্বা মীওই অমা হেক্তগী পুক্নিং শুমহৎকনি, অদুবু অন্নপুর্নগী শহর অমসুং মসিগী মীয়ামদা অসিগুম্বা মগুন অসি মহৌশাদগী চেন্দুনা লাক্লিবনি হায়বসি ঐহাক্না খঙই। তেংবাংবা হায়বসি মফম অসিগী নীংজবা অমসুং মখল অমগী মন্ত্রনি।\nঅদোম্না খোঙফম চেৎপা অমসুং ঐখোয় পুম্নমক্না পুন্না হোৎনমিন্নবা অসিনা লাইচৎ অসিনা লান্দারক্লিবা অসিবু অদোম্না নীংথিজনা মাইয়োক্নবা ঙম্লি। অদুবু হৌজিক নুংঙাইথোকপগী মতমদি নত্তে। ঐখোয়না শাংলবা লান অমা থেংনগদৌবা লৈরি। হৌজিক বনারস অমসুং পুরবঞ্চলগী খুঙ্গংগী মফমশিংদা ঐখোয়না অহেনবা মিৎয়েং চঙগদবনি। অমসুং হৌজিক ঐখোয়গী মন্ত্রা অসি করি ওইগনি? খুদোংচাবা খুদিংগী, য়ুনিৎ খুদিংগী অনৌবা মন্ত্রদি –‘অনাবা মীওইবু লাইয়েংবা’ অসিনি অমসুং ঐখোয়না মসি কাওদ্রি। ঐখোয়না মখোয়বু লাইয়েংবা ঙম্লিবগী মতিক, ঐখোয়গী হকশেলগী খুদোংচাবশিংদা লৈরিবা পোৎলুম হন্থরক্কনি, মরম অদুনা অদোমগী ফেসিলিতী খুদিংদা মন্ত্রা অসি শিজিন্নগদবনি। ‘অনাবা মীওইবু লাইয়েংবা’ অমসুং মাইক্রো-কন্তেনমেন্ত জোনগী ৱাখল্লোন্দা কাশীনা মশাগী ৱাখল পুম্বা থাদখি অমসুং ঙসিদি, মসিগী কান্নবা ফংলে। মাইক্রো-কন্তেনমেন্ত জোন ওন্থোক্তুনা অদোম্না শহর অমসুং খুঙ্গংশিংগী য়ুম্থোং খুদিংদা হিদাক য়েল্লিবা অসি য়াম্না অফবা খোঙথাং অমনি। খোঙথাং অসি খুঙ্গংগী মফমশিংদা য়ারিবমখৈ পাক-শন্না পাংথোক্কদবনি। দাক্তর, লেব অমসুং ই.-মার্কেতিং কম্পেনীশিংবু অমত্তা ওইনা পুন্সীন্দুনা ‘কাশী কৱচ’ মিংথোনবা তেলি-মেদিসিনগী খুদোংচাবা অমা ফংহনবা অসি কাশীনা পাংথোকপা অনৌবা থৌওংনি। খুঙ্গং কয়াগী মীওইশিংনা মসিগী কান্নবা ফংলি, মসিবু মীয়াম খুদিংদা খঙহন্নবা খোঙথাং অমসু পায়খৎফম থোকই। মসিগী মতেংদগী, য়ু.পি.গী সেনিয়র অমসুং নহা দাক্তর কয়ানসু খুঙ্গংগী মফমশিংদা তেলি-মেদিসিনগী খুত্থাংদা মীয়াম্বু তেংবাংলি। মখোয়গী মতেং শিজিন্নদুনা থৌওং অসিবু পাক-শন্না পাংথোকপা য়াগনি। কোবিদকী মাইয়োক্তা খুঙ্গংশিংদা চত্থরিবা লান অসিদা আশা অমসুং এ.এন.এম.গী ইচলশিংনা লৌরিবা থৌদাং অসিসু য়াম্না মশক থোকপা অমনি। ঐহাক্না মখোয়না থেংনরকপা অমসুং খঙলিবশিং অসিগী খুদোংচাবা য়ারিবমখৈ লৌবা পাম্মি।\nঅনিশুবা ৱেভ অসিদা ভেক্সিন্না ঙাকথোকপা ঐখোয়না উরে। ভেক্সিন্না ঙাকথোকপনা মরম ওইরগা ঐখোয়গী ফ্রন্তলাইন ৱর্করশিংনা তেক্ত-কায়দনা লৈদুনা মীয়ামগী তেংবাংবা ঙম্লি। মসিগী ঙাকথোকপগী কুয়োম অসি মতম খরগী মনুংদা মীওই খুদিংদা য়ৌরগনি। ঐখোয়গী মতম লাকপদা ঐখোয়না ভেক্সিন শোইদনা কাপথোক্কদবনি। কোরোনাগী লাইয়োক্তা লান্থেংনবা অসি মীয়ামগী ইহৌ ওইরকপগা মান্ননা ভেক্সিন কাপথোকপা অসিসু মীয়ামগী থৌদাং ওইহনগদবনি।\nথবক অমা পাংথোকপদা থমোই শেংলবা, তেংবাংনীংবগী ইথিল লৈরবা, মীয়ামগী অৱাবা খঙলবা, সাইন্সনা লমজিংবা থৌওং ওইরবা, অদু ওইরবদি খ্বাইদগী অপিকপা থবক ফাওবা উবা ঙম্মি। মমাংদা, পুর্বাঞ্চলদা অঙাংশিংদা ৱাখলগী লাইহৌ হৌবগী লাইওং অমা লৈখিবদু ঐহাক্না নীংশিংলি। লাইনা অসিনা মরম ওইদুনা, থৱাই নুংঙাইতবা মওংদা চহি খুদিংগী অঙাং লিশিং-লিশিং শিবসু য়াওখি, মশিং থিঙমদে। হৌজিক মুখ্য মন্ত্রী ওইরিবা য়োগীজীনা পার্লিয়ামেন্ততা এম.পি. ওইরিঙৈদা, অঙাংশিং অসিনা মথং-মথং শিরকপদা, মহাক্না পার্লিয়ামেন্ততা হিক-হিক লাওনা কপখিবনি। মতমদুগী সরকারদা অঙাংশিং অসিবু কনবীনবা করিগুম্বা খরা তৌনবা হায়জখি, মদুদসু মহাক্না কপখি। মসিগী থৌদোক অসি চহি কয়া চত্থখি। য়োগীজী পার্লিয়ামেন্ততা লৈদুনা লেপ্তনা হায়জখি। অদুগা তুংদা, মহাক্না য়ু.পি.গী মুখ্য মন্ত্রী ওইরে অমসুং ভারত সরকার অমসুং রাজ্য সরকারনা পুন্দুনা, মহাক্না লাইনা অসিগী মাইয়োক্তা খোঙজং চত্থবা হৌখি। মীয়াম্না মসিগী মতাংদা নিংথীনা খঙই অমসুং ঐখোয়না ঙসি অঙাং মশিং য়াম্না কয়া কনবা ঙম্লে। ঐখোয়না লাইনা অসিবু থাক কয়া অমদা লাকশিনবা ঙম্লে। মসিনা পুর্বাঞ্চলগী মীয়াম অমসুং অঙাংশিংদা য়াম্না কান্নহল্লি। মসিগী খুদম অসিনা ঐখোয়দা থমোই শেংনা অমসুং চেকশিনবগা লোয়ননা লেপ্তনা থবক তৌগদবনি হায়বা তাক্লি। ঐখোয়না লান্থেংনরিবা অসি মশক উদবা অমসুং ফত্ত্রবা য়েক্নবা অমগনি হায়বসি ঐখোয়না নীংশিংফম থোকই। মসিগী লানফম অসিদা ঐখোয়গী অঙাংশিংবু কন্দুনা থমগদবনি, মসিগীদমক্তা ঐখোয়না অখন্ননা শেম-শাদুনা লৈগদবনি। ঐহাক্না নুমিৎ খরনিগী মমাংদা য়ু.পি.গী ওথোরিতীশিংগা ৱারী শাখিবদা, অদোমগী চীফ সেক্রেতরী, তিৱারীজীনা পেদিয়াত্রিক্কী মতাংদা, অঙাংশিংদা করিগুম্বা কোরোনা নারবদি করি তৌফম থোকপগে হায়বা ফীভম খুদিংগী মতাংদা য়াম্না কুপ্না হায়রকখি অমসুং ঐহাক্না মদু তাবদা উত্তর প্রদেশ সরকারনা নীংথিজনা অমসুং মাংজৌননা থৱাই য়াওনা থবক তৌরি খঙবদা য়াম্না নুংঙাইবা ফাওখি। থবক কয়া অমা হৌজিক পায়খৎপা হৌখ্রে।\nঐখোয়না লান্থেংনরিবা লানফম অসিদা ব্লেক ফঙ্গসকী অনৌবা শিংনবা অমসু নুমিৎ খরনি অসিদা ঐখোয়গী মাংদা থোক্লক্লে। মসিগা মাইয়োক্ননবগীদমক্তা ঐখোয়না তঙাই ফদবা চেকশিন-থৌরাং অমসুং কাংলোনশিংদা মিৎয়েং চঙবা অসি য়াম্না মরু ওইবনি। ঐহাক্না অদোমগা হৌজিক ৱারী শাবা অসিগী মনুংদা ঐহাক্কী মফমদা লৈবা ই-পাউ খুদিংমক ঐহাক্না অদোমদা পীখ্রবনি।\nঅনিশুবা ৱেভ অসিগীদমক্তা লৈঙাক্না শেম-শারিবা খুদিংমক অসি কেস মশিং হন্থরক্লবা ফাওবদা অদুমক মখা তানা চত্থগদবনি। মসিগা লোয়ননা, স্তেতিস্তিক্স অমসুং ফীভমশিংবু লেপ্তনা য়েংশিন্দুনা লৈগদবনি। অদোম্না বনারসতগী থেংনদুনা ফংলিবা লৌশিং অসিগী কান্নবা খুদিংমক পুর্বাঞ্চল অমসুং য়ু.পি.পুম্বদা ফংহনগদবনি। ঐহাক্না ঐখোয়গী দাক্তর, হেল্থ ৱর্করশিংনা মখোয়গী লৌশিংবু মখোয়-মশেলদা শোইদনা য়েন্থোকপা পাম্মি। লৈঙাক্লিবা মীওইশিংনসু মখোয়গী লৌশিং অমসুং ইনপুৎশিংবু সরকারদা য়ৌহল্লক্তুনা মসিগী কান্নবা অসি পাক-শন্না ফংহনগদবনি। অমসুং অতোপ্পা মফমশিংদসু খ্বাইদগী ফবা থৌওংশিং য়ৌহনগদবনি। ঐহাক্না মীয়ামগী মীহুৎ খুদিংদা হায়নীংবদি, মীয়াম্না খনগৎলবা মীওইশিংদসু হায়নীংই, মদুদি অদোম্না লেপ্তনা থবক তৌরি, পোৎলুম য়াম্না চাউই। করিগুম্বা কান্দা প্রজা মীয়ামগী য়ানিংবা-য়ানিংদবা ৱাখল্লোন কয়া তাবা তাবনি। অদোম্না মীয়ামগী অপাম্বা খঙদুনা চৎলিবা, ৱাখল শেংলিবা অসিনা মীচম মীয়ামগী পুক্নিং নুংঙাইহন্নবা পাম্বৈ অমা ওইনা মথৌ তৌই হায়না ঐহাক্না থাজবা থম্মি, মরম অদুনা খোঙজং অসিগী শরুক অমা ওইদুনা মীয়াম্বু লমজিংবগীদমক্তা ঐহাক্না অদোমগী মফমদা পেঞ্জবগী ৱাফম ফোংদোক্লি। মীওই অমত্তনা নুংঙাইতবা লৈরবদি, মদুবু কোকহনবা অসি মীয়ামগী মীহুৎ অমগী থৌদাংনি হায়বসি ঐখোয়না নীংশিংগদবনি। হীরম অদুবু ওথোরিতী অমসুং সরকার ফাওবা য়ৌহনবা, মদুগী ৱারোইশিন পুরক্নবা ঐখোয়গী থবক অসি লেপ্তনা চত্থগদবনি। ঐখোয় পুন্দুনা হোৎনরিবা অসিনা অপাম্বা মহৈ অমা পুরকপা ঙমগনি অমসুং বাবা বিশ্বনাথকী থৌজালদগী ঐখোয়না লান অসিদা মায়-পাকপসু ঙমগনি হায়বগী ঐহাক্না থাজবা থম্মি। ঐহাক্না অদোম খুদিংনা হকশেল ফনা লৈনবা থৌজাল নীজরি, বাবা বিশ্বনাথকী খুয়াখাদা কোক নোন্দুনা অদোমগী তেক্ত-কায়দনবা, হকশেল ফনা লৈনবা য়াইফ থৌজাল নীজরি। মীওইবা খুন্নাইবু নুংঙাইনা থম্লিবদি বাবা বিশ্বনাথননি, মরম অদুনা মহাক্কী মফমদা লম-তুগী থৌজাল নীবদি মতাং চাবা ওইরোই। অদোম হকশেল ফনা লৈবীয়ু, অদোমগী ইমুং-মনুং হকচাং ফনা লৈবীয়ু, মসিগী ৱাখল্লোন অসিগা লোয়ননা ঐহাক্না অদোম্বু থাগৎচরি।\n(Release ID: 1720746) Visitor Counter : 59\n(Release ID: 1720746)


ভারতনা থা ৭কী মনুংদা অনৌবা কেস মশিং খ্বাইদগী য়ামদনা থেংনখি; হৌখিবা পুং ২৪দা মীওই ১২,৫৮৪ পোজিতিব ওইবা থেংনখি\nস্তেত/য়ু.তি. ২৫দা হৌজিক নারিবা মীশিং ৫০০০দগী হন্থনা লৈরি\nয়ু.কে. মখলগী কোবিদনা নাবা থেংনখিবা অপুনবা মীশিং ৯৬ ওইরি; হৌখিবা পুং ২৪দা অনৌবা মশিং হাপচিল্লকখিদে\nPosted On: 12 JAN 2021 2:09PM by PIB Imphal\nমালেমগী লাইচৎ অসিগী মায়োক্তা থেংনরিবা লান্থেং অসিদা ভারতনা মরুওইবা মায় পাকপগী য়ুম্বী অমা লান্থোক্লে। নুংতিগী নৌনা নারকপা মীশিং ঙসি খ্বাইদগী হন্থনা থেংনখি।\nথা তরেৎলোমগী মতুংদা হৌখিবা পুং ২৪সিদা নৌনা নারকপা মীশিং ১২,৫৮৪ লৈবাক্কী মশিংদা হাপচিল্লকখি। জুন ১৮, ২০২০দা নোংমদা নৌনা নারকখিবা মীশিং ১২,৮৮১ ওইখিবনি।\nকেন্দ্র লৈঙাক্কী ‘লৈঙাক্কী মপুং ওইবা’ অমসুং ‘খুন্নাইগী মপুং ওইবা’ হায়বা ৱাখল্লোন্দা য়ুম্ফম ওইদুনা লেপ্পা নাইদনা, ইচঙ থৌনা অমদি খোঙথাঙ মান্ননা চঙশিল্লিবা লাল্লোং অসিগা লোয়ননা নোংমদা নৌনা নারকপা মীশিং অসুম অসুম হন্থরক্লি। মসিনা নোংমদা শিবগী চাংদসু অসুম অসুম হন্থহল্লক্লি। হৌখিবা পুং ২৪দা মীওই ১৬৭ নৌনা শিখিবগী পাউ লাকখি।\nঙসি ভারতকী হৌজিক নারিবা মীশিং ২,১৬,৫৫৮তা হন্থখ্রে। অপুনবা নাখিবা মীশিংদা হৌজিক নারিবা মীশিংগী শরুক মখা তান হন্থদুনা চাদা ২.০৭দা লৈখ্রে।\nহৌখিবা পুং ২৪দা হৌজিক নারিবা মীশিংদগী পুন্না মীওই ৫,৯৬৮ হন্থরকখি।\nলৈবাক্কী ওইনা পুন্না হোৎনমিন্নবা অসিনা মরম ওইরগা স্তেত/য়ু.তি. ২৫দা হৌজিক নারিবা মীশিং ৫,০০০গী মখাদা লৈরি।\nনাকল অমরোমদা স্তেত/য়ু.তি. ৩২না হৌজিক নারিবা মীশিং ১০,০০০গী মখাদা লৈরি।\nতেস্তিং ইনফ্রাস্ত্রকচর পাকথোক চাউথোকহনবনা মরম ওইরগা পোজিতিবিতী রেতসু হন্থরক্লি।\nভারতকী চয়োলগী ওইবা পোজিতিবিতী রেত অসি চাদা ২.০৬ ওইরি। স্তেত/য়ু.তি. ২২দা লৈবাক্কী চাংচত্তগী হন্থবা চয়োলগী পোজিতিবিতী রেত লৈ।\nঅপুনবা ফগৎলকখ্রবা মীশিং ঙসি করোর ১.০১ (১০,১১১,২৯৪) লানখ্রে হায়বদি ফগৎলকপগী চাং চাদা ৯৬.৪৯ ওইরে। ফগৎলকখ্রবা মীশিং অমসুং হৌজিক নারিবা মীশিংগী মরক্তা লৈরিবা খেন্নবা অসুম অসুম হেনগৎলক্তুনা হৌজিক ৯৮,৯৪,৭৩৬ ওইরি।\nহৌখিবা পুং ২৪সিদা মীওই ১৮,৩৮৫ ফগৎলকখি।\nনৌনা ফগৎলকখ্রবা মীশিংগী চাদা ৮০.৫০দি স্তেত/য়ু.তি. ১০দা নৈশিন্দুনা লৈবা থেংনখি।\nমহারাস্ত্রনা মীওই ৪,২৮৬ নৌনা ফগৎলক্তুনা নোংমদা মীশিং খ্বাইদগী য়াম্না ফগৎলকপা থেংনখি। কেরলানা মীওই ৩,৯২২ নৌনা ফগৎলক্তুনা মতুং ইনখি। ছত্তিসগরদা মীওই ১,২৫৫ নোংমদা নৌনা ফগৎলকপা থেংনখি।\nনৌনা নারকখিবা মীশিংগী চাদা ৭০.০৮তি স্তেত অমসুং য়ু.তি. তরেৎতগীনি।\nহৌখিবা পুং ২৪দা কেরলানা মীওই ৩,১১০ নৌনা নারক্তুনা নোংমদা মশিং খ্বাইদগী য়াম্না নারকপা ওইখি। ঙরাং মহারাস্ত্রদা মীওই ২,৪৩৮ অদুগা ছত্তিসগরদা মীওই ৮৫৩ নৌনা নারকপগী পাউ লাকখি।\nহৌখিবা পুং ২৪দা মীওই ১৬৭ নৌনা শিখিবগী মনুংদা চাদা ৬২.২৮তি স্তেত/য়ু.তি. তরাদগীনি।\nমহারাস্ত্রদা মীওই ৪০ শিখিবগী পাউ লাকখি। কেরলা অমসুং ৱেস্ত বেঙ্গলদা মথঙশিৎনা মীওই ২০ অমসুং ১৬ শিদুনা মতুং ইনখি।\nয়ু.কে.গী মখলগী জিনোম্না নাহল্লবা মীগী অপুনবা মশিং ঙসি ৯৬তা লৈরি। হৌখিবা পুং ২৪সিদা নৌনা হাপচিল্লকখিবা অমত্তা লৈতে।\n(Release ID: 1687941) Visitor Counter : 129\n(Release ID: 1687941)


য়ুনিয়ন এগ্রীকলচর মিনিস্তর শ্রী নরেন্দ্র সিংহ তোমারনা রোমদা পাংথোকপা মালেমগী ওইবা পলসেস নুমিৎকী ইন্তর্নেস্নেল ওইবা থৌরম অমদা ভর্চুএল ওইনা ৱা ঙাংখ্রে\nইন্দিয়া ২০১৯-২০দা মালেমগী ওইনা অপুনবা পলসেস পুথোকপদা ২৩.৬২% ওইরি হায়না শ্রী তোমারনা হায়রি\nচহি মঙা অসিদা পলসেসকী হেন্না ফরবা অমসুং পোত্থোক য়াম্না ফবা স্পাইসেস ১০০ হেন্না শেমগৎখ্রে\nপলসেস অসিনা ইন্দিয়াগী নেস্নেল ফুদ সেক্যুরিতি মিসন অমসুং অতৈ থৌরমশিংদা মরুওইবা মহৈ -মরোং ওইগনি: শ্রী তোমার\nPosted On: 13 FEB 2021 5:05PM by PIB Imphal\nএগ্রীকলচর অমসুং ফার্মরস ৱেলফিয়র, রুরেল দিবলপমেন্ত, পঞ্চায়েত রাজ অমসুং ফুদ প্রোসেসিং ইন্দস্ত্রীগী য়ুনিয়ন মিনিস্তর শ্রী নরেন্দ্র সিংহ তোমারনা হায় মদুদি ইন্দিয়া অসি মালেমসিদা খ্বায়দগী য়াম্না পলসেস পুথোকপা অমসুং চাবা লৈবাক্নি অমসুং মশানা কোন্ননবা পুথোকচরি। হৌখিবা চহি মঙা-তরুক অসিদা, ইন্দিয়ানা পলসেস পুথোকপা অসি তোন লাখ ১৪০দগী তোন লাখ ২৪০ হেন্না পুথোক্লি। ২০১৯-২০গী চহিদা, ইন্দিয়ানা পলসেস তোন মিল্লিয়ন ২৩.১৫ পুথোকখি, মসি মালেমগী ওইনা ২৩.৬২% নি। মিনিস্তরনা রোমদা পাংথোকপা মালেমগী ওইবা পলসেস নুমিৎকী ইন্তর্নেস্নেল ওইবা থৌরম অমদা ভর্চুএল ওইনা শরুক য়াখি।\nপলসেসকী মরুওইবা অসিগী মতাংদা ৱা ঙাংলদুনা শ্রী তোমারনা হায় মদুদি পলসেস অসি মচি য়াম্না য়াওবা অমসুং প্রোতিন মরাং কাইনা য়াওই, মসি ইন্দিয়াগুম্বা মনা-মশীং চাবা লৈবাক্কীদমক য়াম্না মরু ওইবা চিঞ্জাক অমনি। পলসেস অসি ঈশিং য়াম্না চংদবা অমসুং নোং লিক্না তাবা অকংবা মফমদা চুন্নৈ। মসিনা নাইত্রোজেন পুথোক্তুনা লৈহাও ফগৎহল্লি, হার য়াম্না চংহন্দে অমসুং মরম অসিনা গ্রীনহাউস গ্যাস পুথোকপা হন্থৈ।\nশ্রী তোমার সিংহনা হায় মদুদি হৌজিক ভারত সরকারনা পলসেস থান্নবা লৌখৎলিবা খোঙথাং অসি লৈবাক অসিদা মসিগী অৱাৎপা অসি লৈতনবনি। পলসেসনা ইন্দিয়নশিংগী প্রোতিনগী অৱাৎপা অসি মেনখৎলিবা মরম্না, মসি ইন্দিয়গী এগ্রীকলচরদা চাওরবা মচাক অমা ওইহল্লি। মহাক্না অমুশু হায় মদুদি, “পলসেসনা ঐখোয়গী নেস্নেল ফুদ সেক্যুরিতিগী মিসন অমসুং অতৈ মপুং ওইবা মহৈ-মরোংগী পাম্বৈ ওইগনি”।\nএগ্রীকলচরগী লৌরিবা খোঙথাং অসিদা ৱা ঙাংলদুনা শ্রী তোমারনা হায় মদুদি ইন্দিয়া অসি অপিকপা অমসুং অখন্নবা লৌমী ৮৬%খক্তা ওই, এফ.পি.ও.না মখোয়দা অঙম্বা মতেং পীরি। সরকার অসিনা চহি মঙা অসিদা অনৌবা এফ.পি.ও. ১০,০০০ অমা লুপা করোর ৬,৮৫০ চংনা শেমগৎকদৌরি। খোঙথাং অসিনা লৌমীশিংদা মরু পুথোকপা, লৈবা অমসুং হেন্না ফবা তেক্নোলোজি শিজিন্নবা ঙমগনি। লৈহাও ফগৎহনবতা নত্তনা ভারত সরকারনা ঈশিং মতিক চানা শিজিন্নবা প্রধান মন্ত্রী শ্রী নরেন্দ্র মোদীগী লৌখৎলিবা খোঙথাংদা পুক্নিং থৌগৎলি।\nইন্দিয়ন কাউন্সিল ওফ এগ্রীকলচরেল রিসর্স (আই.সি.এ.আর.)বু থাগৎপা ফোংদোক্তুনা মিনিস্তরনা হায় মদুদি আই.সি.এ.আর.না লৌখৎলিবা রিসর্স অমসুং চাওখৎপগী থৌওংশিং অসিনা পলসেস পুথোকপা হেনগৎপদা চাওরবা থৌদাং কয়া অমা লৌরি। মহৈ-মরোং পলসেস্তা রিসর্স তৌবা অসিনা অনৌবা স্পাইসেস অমা পুথোকপদা অনৌবা মাইওন অমসুং অমুক্তা থোকখিদ্রিবা অমা ওইরি। চহি মঙা অসিদা শেমগৎলবা পোত্থোক ফরবা স্পাইসেস ১০০ হেন্না পুথোকখ্রে।\nপলসেস অসিগী মরুওইবা অসি পুথোক্লদুনা শ্রী তোমারনা হায় মদুদি ইন্দিয়াদা পলসেস অসি নেস্নেল ন্যুত্রীসন মিসনগী মখাদা আঙ্গানৱাদী সেন্তর করোর ১.২৫ লোমদা য়েন্থোক্লি। দোকদাউন্দ মনুংদা সরকারনা মীওই করোর ৮০রোমদা পলসেস য়েন্থোকখি। মিনিস্তরনা হায় মদুদি কোবিদকী লুরবা তাঞ্জা অসিদা মালেমদা চিঞ্জাক্কী পোৎলম কয়া অমা য়েন্থোকখি। মমাং চহিগা চপ মান্ননা চাংদম্নদুনা য়েংবদা ২০২০গী এপ্রিলদগী দিসেম্বর ফাওবদা ইন্দিয়ানা পলসেস পুথোকপা ২৬% হেনগৎখি। মসিদা শিং, অমুবা পিপর, এলাইচি, য়াইঙংনচিংবা অসি ইন্দ্রী ফগৎহনবা মরম্না মপাল লমদা পুথোকপা য়াম্না হেনগৎখি। সরকার অসিনসু লৌউবা অসি য়াম্না লুম্না লৌরি। মরম অদুনা এগ্রীকচরগী বজেৎ অসি লৈবাক অসিদা শরুক ৫ থোক্না হেনগৎলি, হায়রিবা অসিনা হৌজিক লুপা করোর ১.২৫ ওইরি।\nমিনিস্তরনা হায় মদুদি সরকার অসিনা এগ্রীকলচর সেক্তর অসি চাওখৎনবা মাইকৈ খুদিংদগী খোঙথাং কয়া অমা লৌখৎলি। পি.এম. কিসান সামান নিধি য়োজনাগী মখাদা লৌমী করোর ১০.৫ হেনবগী বেঙ্ক একাউন্তদা লুপা করোর ১.১৫ হাপখ্রে। অত্মানির্ভর ভারত আভিয়ানগী মখাদা এগ্রীকলচর ইনফ্রাস্ত্রকচর ফন্দ ওইনা লুপা করোর লাখ ১ ৱেয়রহাউস, কোলদ স্তোরেজ, চিঞ্জাক লিনবগীদমক লিংখৎখ্রে।\nমালেমগী ওইবা পলসেস নুমিৎ অসি ২০১৬ চহিগী য়ুনাইতেৎ নেসন চার্তরগী মতুং ইন্না পাংথোকপনি। পোপ ফ্রান্সিস, ক্যু.য়ু. দোংয়ু, এফ.এ.ও.-য়ু.এন. দাইইরেক্তর জেনেরেল, শ্রী তাঙ রেনজেৱ, মিনিস্তর ওফ এগ্রীকলচর অমসুং রুরেল এফিয়র্স, রিপব্লিক ওফ চাইনা, শ্রী জুলিন দেনোরমেদি, মিনিস্তর ওফ এগ্রীকলচর অমসুং ফুদ, গবর্নমেন্ত ওফ ফ্রান্স, মিনিস্তর ওফ এগ্রীকলচর, গবর্নমেন্ত ওফ আর্জেন্তিনা দাঃ আগ্নিস কালিবাতা শিংনা থৌরম অসিদা শরুক য়াখি।\n(Release ID: 1697785) Visitor Counter : 5\nRead this release in: Marathi , English , Urdu , Hindi , Punjabi , Tamil , Telugu\n(Release ID: 1697785)